Dho?! Hafuthaa aku eh faharu bedsheet badhalu kuran vaane\nހަފުތާއަކު އެއް ފަހަރު ބެޑްޝީޓް ބަދަލުކުރަންވާނެ\nބުރަ، ދިގު ދުވަހަކަށް ފަހު އެންމެ ބޭނުންވާނީ ގެއަށްދާ ގޮތަށް އެނދަށް އަރާ ޖައްސައިލާށެވެ. އެންމެ ހިތްހަމަޖެހޭ އަރާމު ތަނަކީ އެއީ އެވެ. އެކަމަކު އެނދުގެ ސާފުތާހިރުކަން ނެތް ނަމަ އެންމެ ބޭނުންވާ ހިތްހަމަޖެހުމެއް ނުލިބޭނެ އެވެ. ކިތަންމެ ރީއްޗަށް އެނދުގައި ބެޑްޝީޓު އަޅައި ރީތިކޮށްފައި އޮތް ނަމަވެސް ބެޑްޝީޓް ނުދޮންނަ ނަމަ އެއީ އެންމެ ސާފުތާހިރު ތަނެކޭ ނުބުނެވޭނެ އެވެ.\nގޭގައި އެންމެ ގިނަ ޖަރާސީމް ހުންނަ އެއްތަނަކަށް ވާނީ ވެސް އެނދެވެ. ގައިން ބޭރުވެފައި ހުންނަ ޑެޑް ސެލް އާއި ފަންގަލް އެލެމެންޓްސް ފަދަ ބައިވަރު ޖަރާސީމްތައް އެނދުގައި ހުންނާނެ އެވެ. އަދި ގައިން ބޭރުވާ ތެލާއި ދަލާއި ހިރަފުސް އަދި މޭކަޕުން އެތައް ޖަރާސީމެއް އެނދުގައި އުފެދޭނެ އެވެ. ބެޑްޝީޓް ނުދޮންނަ ނަމަ މި ހުރިހާ ޖަރާސީމެއް ހަމުގައި ޖެހި ހަމުގެ މައްސަލަތައް ޖެހުމުގެ ފުރުސަތު ހުޅުވެ އެވެ. އެގޮތުން ބިހި ނަގައި ހަންގަނޑު އިންފެކްޓްވުމުގެ ފުރުސަތު ބޮޑުވެ އެވެ.\nޑާމިޓޮލޮޖިސްޓުން އިރުޝާދު ދެނީ އެންމެ މަދުވެގެން ހަފުތާ އަކު އެއް ފަހަރު ބެޑްޝީޓް ދޮންނާށެވެ. ނުވަތަ ބެޑްޝީޓް ބަދަލުކުރާށެވެ. އާންމުކޮށް ހަފުތާއަކު އެއްފަހަރު ބެޑްޝީޓް ދޮވުނު ނަމަވެސް ބަލިވެ އުޅޭ ނަމަ އެއަށްވުރެ އަވަސް އަވަހަށް ބެޑްޝީޓް ދޮންނަން އިރުޝާދުދެ އެވެ.\nއޭގެ އިތުރުން ވޯކްއައުޓަށް ފަހު ފެންނުވަރާ ނިދާ މީހުން އަދި ގިނަ ވަގުތު ބޭރުގައި އުޅެފައި އައިސް ފެން ނުވަރާ ނިދާ މީހުން އަވަސް އަވަހަށް ބެޑްޝީޓް ބަދަލުކުރަންޖެހެ އެވެ.\nބެޑްޝީޓް ދޮންނައިރު ވެސް ވީހާ ވެސް ހޫނު ފެނަކުން ބެޑްޝީޓް ދޮވުން ރަނގަޅެވެ. ކެއާ ލޭބަލްގައި އިރުޝާދު ދީފައިވާ ވަރަށް ވުރެ ހޫނުކޮށް ދޮންނަ ނަމަ އަވަހަށް ބެޑްޝީޓް ބާވެ ނުވަތަ ހަލާކުވުމުގެ ފުރުސަތު ބޮޑުވެ އެވެ.\nއޭގެއިތުރުން ބެޑްޝީޓް ދޮންނައިރު މާގިނައިން އޯމޯ އަޅައިގެން ދޮވުން ރަނގަޅެއް ނޫނެވެ. ރަނގަޅަށް އޯމޯ ނުފިލުވޭ ނަމަ ހަންގަނޑު އިރިޓޭޓްވެ ހަލާކުވުމުގެ ފުރުސަތު ބޮޑުވާ ކަމަށް ޑާމިޓޮލޮޖިސްޓުން ބުނެ އެވެ.


ނިއުކާސަލް އަތުން ބަލިވެ މެންޗެސްޓަރ ޔުނައިޓެޑް ޕްރެޝަރަށް – Haftha\nSat,6June, 2020, 3:47 pm\nނިއުކާސަލް އަތުން ބަލިވެ މެންޗެސްޓަރ ޔުނައިޓެޑް ޕްރެޝަރަށް\nނިއުކާސަލް ޔުނައިޓެޑް އަތުން 1-0 އިން ބަލިވެ، މެންޗެސްޓަރ ޔުނައިޓެޑް ޕްރެޝަރަށް ވެއްޓިއްޖެއެވެ.\nއިގިރޭސި ޕްރިމިއަރ ލީގުގެ ރޭ ކުޅުނު މިމެޗްގައި ފުރަތަމަ ހާފްގައި ނިއުކާސަލް އިން ގޯލްޖަހާނެ ރަނގަޅު ފުރުސަތުތަކެއް ތަނަވަސްކޮށްފައިވާއިރު މެންޗެސްޓަރ ޔުނައިޓެޑްގެ ފަރާތުން ފެނިގެންދިޔައީ ވަރަށް އާދައިގެ ކުޅުމެކެވެ. ނަތީޖާއަކަށް ވެގެންދިޔައީ ފުލުފުލުގައި ޔުނައިޓެޑްގެ ގޯލަށް ނިއުކާސްލް އިން ނުރައްކާކުރަމުންދިޔުމެވެ.\nއެގޮތުން ފުރަތަމަ ހާފް ގައި ޔުނައިޓެޑްގެ ފަބިއަން ޝާ ބޮލުން ފޮނުވާލި ހަމަލާއެއް ގޯލުގެ ކުޑަތަންކޮޅެއް ބޭރުން ދިޔައިރު، މެޓީ ލޯންގްސްޓާފް ފޮނުވާލި ހަމަލާ އަމާޒުވީ ޔުނައިޓެޑްގެ ގޯލުގެ ދަނޑި އަށެވެ.\nމި ފުރުސަތުތަކުގެ ބޭނުން ނުހިފުނު ނަމަވެސް މެޗުގެ 72 ވަނަ މިނެޓްގައި އުމުރުން 19 އަހަރުގެ މެޓީ ލޯންގްސްޓާފް ވަނީ ނިއުކާސަލް އަށް މެޗުގެ ލީޑު ނަގައިދީ އެޓީމަށް ހިތްހަމަޖެހުން ހޯދާދީފައެވެ.\nޔުނައިޓެޑްގެ ފަރާތުން މުޅިމެޗްގައިވެސް ވަރަށް އާދައިގެ ކުޅުމެއް ކުޅުމެއް ފެނިގެންދިޔައިރު ޔުނައިޓެޑަށް ގޯލެއް ކާމިޔާބުކުރަން ލިބުނީ އެންމެ ފުރުސަތެކެވެ. ނަމަވެސް އެ ހަމަލާވެސް ދިޔައީ ގޯލާ އަމާޒުނުވެ ބޭރަށެވެ.\nރޭގެ މެޗުން ޔުނައިޓެޑް ބަލިވިިިރު މިއީ ރަށުން ބޭރުގައި ކުޅެ ލީގުގައި އެޓީމަށް މޮޅެއް ނުހޯދި ނިންމާލަން ޖެހުނު 8 ވަނަ މެޗެވެ. ލީގުގައި ޔުނައިޓެޑް ދެން ބައްދަލުކުރާނީ އެއްވަނައިގައި އޮތް ލިވަޕޫލްއާއެވެ.


Lock down ah luidheyn feshumun geveshi aniya report kuraa varu ithurivi: Minister | Mihaaru\nއެންއީއޯސީގައި މިރޭ ބޭއްވި މީޑިއާ ބްރީފިން ގައި ޖެންޑާ މިނިސްޓަރު އައިޝަތު މުހައްމަދު ދީދީ ވާހަކަ ދައްކަވަނީ. އޭނާ ވިދާޅުވީ އަނިޔާ ރިޕޯޓްކުރާ ވަރު މޭމަހުގެ ފަހުކޮޅުން ފެށިގެން އިތުރުވެފައިވާ ކަމަށް.\nލޮކްޑައުން ލުއިދޭން ފެށުމުން ގެވެށި އަނިޔާ ރިޕޯޓްކުރާ ވަރު އިތުރުވި: މިނިސްޓަރު\n28 ޖޫން 2020 - 00:01 12 comments\nނެޝަނަލް އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި މީޑިއާ ބްރީފިންގައި "މިހާރު"ން ކުރި ސުވާލަކަށް ޖަވާބު ދެއްވަމުން މިނިސްޓަރު ވިދާޅުވީ އަނިޔާ ރިޕޯޓްކުރާ ވަރު މަދުވިކަން އޭޕްރިލް މަހު މަދުވިކަން ފާހަގަ ކުރެވުނު ކަމަށާއި މޭމަހުގެ ފަހުކޮޅާ ޖެހެންދެން ވެސް އެކަން އޮތީ އެގޮތަށް ކަމަށެވެ. އެހެން ނަމަވެސް މޭ މަހުގެ ފަހުކޮޅުން ފެށިގެން އަނެއްކާވެސް އަނިޔާ ރިޕޯޓް ކުރާ ވަރު އިތުރުވެފައިވާ ކަމަށް އޭނާ ވިދާޅުވި އެވެ.\nކޮވިޑް-19 ފެތުރުން ކޮންޓްރޯލް ކުރަން ރާއްޖޭން އެޅި ފިޔަވަޅުތައް ވަރުގަދަ ކުރީ އޭޕްރިލް މަހު އެވެ. އަދި މޭ މަހުގެ ފަހުކޮޅު އެ ފިޔަވަޅުތަކަށް ލުއިދޭން ފެށި އެވެ. އަނިޔާ ރިޕޯޓްކުރާ މިންވަރު އެހިސާބުން އިތުރުވި ކަަމަށް މިނިސްޓަރު ވިދާޅުވީ ލޮކްޑައުން އަށް ލުއިދޭން ފެށުމުން ރިޕޯޓްކުރާ ވަރު އިތުރުވިތޯ ސުވާލުކުރުމުންނެވެ.\n"ގިނަވި އަދަދުތަކުގެ ތެރޭގައި އަޅުގަނޑުމެންނަށް ފާހަގަ ކުރެވުނީ ބޮޑަށް ޑޮމެސްޓިކް ވަޔަލެންސް. ދެން ޑޮމެސްޓިކް ވަޔަލެންސްގައި ވެސް ހަމަ ފިޒިކަލް ވަޔަލެންސް ބޮޑަށް ފާހަގަކުރެވިގެން ދިޔައީ،" އައިޝަތު ދީދީ ވިދާޅުވި އެވެ.\nއެންއީއޯސީގައި މިރޭ ބޭއްވި މީޑިއާ ބްރީފިންގައި އެ ސެންޓަރުގެ ތަރުޖަމާން މުހައްމަދު މަބްރޫކް އަޒީޒް، ޖެންޑާ މިނިސްޓަރު އައިޝަތު މުހައްމަދު ދީދީ އަދި ޖެންޑާ މިނިސްޓްރީގެ ޕާމަނެންޓް ސެެކްރެޓަރީ ބައިވެރިވެވަޑައިގަންނަވަނީ.\nއޭނާ ވިދާޅުވި ގޮތުގައި ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ވެސް މި މުއްދަތުގައި އިތުރުވެފައިވާކަން ފާހަގަ ކުރެވެ އެވެ. އެހެން ނަމަވެސް މިދިޔަ އަހަރުގެ ތަފާސްހިސާބުތަކާ އަޅާ ކިޔާ އިރު މިއަހަރު މައްސަލަތައް ވަކި އިތުރުވެފައި ނުވާ ކަމަށް ވެސް ވިދާޅުވި އެވެ. އެގޮތުން މިއަހަރުގެ ޖެނުއަރީމަހުން ފެށިގެން މިހައިތަނަށް ހުށަހެޅި ކުޑަކުދިންނާ ގުޅުން ހުރި މައްސަލަތަކުގެ އަދަދަކީ 387 މައްސަލަ އެވެ. އެއީ އަންހެންކުދިންނާ ގުޅޭ 221 މައްސަލައަކާއި ފިރިހެން ކުދިންނާ ގުޅޭ 166 މައްސަލަ އެވެ. ބޮޑެތި މީހުންނަށް ގެވެށި އަނިޔާ ދިން ކަމުގެ 112 މައްސަލައެއް މިއަހަރުގެ މިހައިތަނަށް ޖެންޑާ މިނިސްޓްރީ އަށް ހުށަހެޅި އިރު އޭގެ ތެރެއިން ނުވަ މައްސަލައެއް ފިޔަވާ ހުރިހާ މައްސަލައެއްގައި ވެސް އަނިޔާ ލިބުނު ކަމަށް ރިޕޯޓްކޮށްފައި ވަނީ އަންހެނުންނަށެވެ.\n"އެހެންވީމާ [މިއީ] އާއްމުކޮށް އޮންނަ ކަހަލަ ތަފާސްހިސާބެއް ކަން އަޅުގަނޑު ފާހަގަކޮށްލަން ބޭނުންވަނީ،" މިނިސްޓަރު ވިދާޅުވި އެވެ.\nއަނިޔާގެ މައްސަލަތަކުގެ އިތުރުން ނަފްސާނީ މައްސަލަތަކާ ގުޅިގެން ޖެންޑާ މިނިސްޓްރީގެ އެހީތެރިކަމަށް އެދުނު މީހުން ވެސް މި މުއްދަތުގެ ތެރޭގައި އިތުރުވި އެވެ.\nކޮވިޑް ކޮންޓްރޯލްކުރަން ލޮކްޑައުން ކުުރުމުން އަނިޔާ ލިބޭ މީހުންނާއި އަނިޔާ ދޭ މީހުން އެއް ގެއެއްގައި ބަންދުވެ، މައްސަލަތައް ރިޕޯޓްކުރާ އަދަދު މަދުވިކަމަށް އެހެން ގައުމުތަކުން ވެސް ރިޕޯޓްކޮށްފައި ވެ އެވެ.\nއިތުރު ލިޔުންތައް ކުޑަކުދިންނަށް އަނިޔާކުރުން އަމިއްލައަށް މަރުވުން ވަކި ޖިންސަކަށްވީތީ އަނިިޔާކުރުން ގެވެށި އަނިޔާ އާއިޝަތު މުހައްމަދު ދީދީ (ޖެންޑާ މިނިސްޓަރު)


ސުޕްރީމް ކޯޓުގެ ޙުކުމާއި އޭ.ސީ.ސީގެ މަސައްކަތް\n→ މަޖިލީހުގެ މި އަހަރު އޮޕަރޭޝަން “ބްލޫ ހޮރައިޒަން” އިފްތިތާޙުކުރުން ← ސުޕްރީމް ކޯޓުގެ ޙުކުމާއި އޭ.ސީ.ސީގެ މަސައްކަތް ތާރީޚް:6ސެޕްޓެމްބަރ 2012 (pdf) ސުޕްރީމް ކޯޓުން2ސެޕްޓެމްބަރު 2012 ގައި އިއްވެވި ޙުކުމުގެ ސަބަބުން، އެންޓި-ކޮރަޕްޝަން ކޮމިޝަނުގެ މަސައްކަތަށް ބޮޑު އުނިކަމެއް އަތުވެއްޖެކަމަށް ޤަބޫލުކުރާ މީހުންގެތެރޭގައި އަޅުގަނޑު ހިމެނެއެވެ.\nސުޕްރީމް ކޯޓުގެ އެ ޙުކުމް އަޅުގަނޑުވެސް ބަލައިލަން ޝައުޤުވެރިވީ އެ ސަބަބަށްޓަކައެވެ. އެ ޙުކުމް ބަލައިލުމުން އަންނަނިވި ކަންކަން ދޭހަވިއެވެ.\nބޯޑަރ ކޮންޓްރޯލް ސިސްޓަމެއް ޤާއިމުކުރުމަށް ނެކްސްބިޒްއާއި އިމިގްރޭޝަނާ ދެމެދު އޮތް އެއްބަސްވުމުގައި ކޮރަޕްޝަނަށް މަގުފަހިވާގޮތަށް ކަންތައްތަކެއް ހިނގާފައިވާކަމަށް އޭ.ސީ.ސީއަށް ފާހަގަވާތީ، ބޯޑަރ ކޮންޓްރޯލް ސިސްޓަމެއް ޤާއިމުކުރުމަށް ބޭނުންކަމަށްވާނަމަ، އަލުން އެ މައްސަލަ ނޭޝަނަލް ޕްލޭނިންގ ކައުންސިލަށް ނުވަތަ ވަޒީރުންގެ މަޖިލީހަށް ހުށަހަޅައި، މަސައްކަތްކޮށްދޭން ބޭނުންވާ ފަރާތްތަކުން އެ ފަރާތްތަކުގެ ހުށަހެޅުންތައް ހުށަހެޅުމަށް އަލުން ދަޢުވަތު ނުވަތަ ފުރުޞަތުދީ، އަލުން އެ މަސައްކަތް ބިޑުކޮށްގެން ކުރިޔަށްގެންދިޔުމަށް 24 ޖަނަވަރީ 2011 ގައި އޭ.ސީ.ސން އިމިގްރޭޝަނަށް އެންގިއެވެ.\nއޭ.ސީ.ސީން ދެކެނީ، އެ އެންގުމަށް އިމިގްރޭޝަނުން ތަބާވުން ލާޒިމުކަމަށެވެ. އިމިގްރޭޝަނަކުން އެގޮތަކަށް ނުދެކެއެވެ.\nއެހެންކަމުން، އޭ.ސީ.ސީން ދިޔައީ، މަދަނީ ކޯޓަށެވެ. އެ ކޯޓުގައި އޭ.ސީ.ސީން އެދުނީ، މަސައްކަތް ހުއްޓުވައިދިނުމުގެ ވަގުތީ އަމުރަކަށެވެ. މަދަނީ ކޯޓުން ބުނީ އެގޮތަށް އަމުރެއް ނެރެދެވެން ނެތްކަމަށެވެ.\nއޭ.ސީ.ސީން ދެން ދިޔައީ ހައިކޯޓަށެވެ. އެ ކޯޓުގައިވެސް އޭ.ސީ.ސީން އެދުނީ، ހަމަ އެއް ކަމަކަށެވެ. އޭ.ސީ.ސީން އެދުނީ، މަސައްކަތް ހުއްޓުވައިދިނުމުގެ ވަގުތީ އަމުރަކަށެވެ.\nހައިކޯޓުން އިމިގްރޭޝަންގެ މައްޗަށް ވަގުތީ އަމުރެއް ނެރެދިނެވެ. އޭގައި ބުނަނީ، އޭ.ސީ.ސީން ހުށަހެޅި އިސްތިޢުނާފުގެ މައްސަލައިގައި ހައިކޯޓުން ގޮތެއް ކަނޑައަޅަންދެން އެ މަސައްކަތް ކުރިއަށް ނުގެންގޮސް މަޑުކުރުމަށެވެ.\nއެހެން ހައިކޯޓުން އެންގުމުން، މައްސަލައާ ގުޅުންހުރި ފަރާތެއް ކަމުގައިވާ ނެކްސްބިޒްއިން ދިޔައީ ސުޕްރީމް ކޯޓަށެވެ. އެގޮތަށް ހައިކޯޓަށް އަމުރު ނުކުރެވޭނެކަމަށް ސުޕްރީމް ކޯޓުން ކަނޑައަޅައިދިނުން އެދިއެވެ.\nސުޕްރީމް ކޯޓުން އަންގަނީ، އެގޮތަށް ހައިކޯޓަށް ވަގުތީ އަމުރެއް ނުނެރެވޭނެ ކަމަށެވެ. ކޮންޓްރެކްޓެއްގެ ދަށުން އިމިގްރޭޝަނުން ހިންގަމުންދާ މަސައްކަތެއް ހުއްޓާލުމަށް އެންގުމުގެ ބާރު އޭ.ސީ.ސީއަށް ލިބިގެންނުވާ ކަމަށެވެ.\nމައްސަލަ ބިނާވާ މައިގަނޑު ސުވާލު\nއެހެންކަމުން މުޅި މައްސަލަ އައިސް ހުއްޓެނީ އެއް ސުވާލެއްގެ މައްޗަށެވެ.\nތަނަކުން ކުރަމުންދާ ކަމެއްގައި ކޮރަޕްޝަނުގެ ޢަމަލެއް ހިމެނޭކަމަށް އޭ.ސީ.ސީއަށް ފާހަގަވެގެން އެކަން ކުރުން ހުއްޓާލަން އޭ.ސީ.ސީއަށް އެންގިދާނެތޯ ނުވަތަ ނޫންތޯ މި ސުވާލުގެ މައްޗަށެވެ.\nސުޕްރީމް ކޯޓުގެ ޙުކުމުގެ މުހިންމު ބައިތަކަށް ބަލާއިރު، އެ ބާރެއް އޭ.ސީ.ސީއަކަށް ލިބިގެނެއް ނުވެއެވެ.\nސުޕްރީމް ކޯޓުގެ ޙުކުމުގައި އެހެން ވިދާޅުވަނީ، ސަބަބުތަކެއްގެ މައްޗަށެވެ. އެންމެ މުހިންމު ސަބަބުތައް އަޅުގަނޑުގެ ބަހުން ޚުލާޞާކޮށްލާނަމެވެ.\nއޭ.ސީ.ސީގެ އެންގުމަކީ، އިދާރީ އެންގުމެއްކަމާއި، އެފަދަ އިދާރީ އެންގުމެއް ދައުލަތުގެ ފަރާތަކަށް އެންގުމުން އެ އެންގުމަށް އެފަރާތެއް ތަބާވުން ލާޒިމުކުރާ އެއްވެސް ޤާނޫނެއް ނުވަތަ ޤާނޫނީ އުސޫލެއްނެތްކަން.\nއެންޓި-ކޮރަޕްޝަން ކޮމިޝަނުގެ ޤާނޫނުގެ 21 ވަނަ މާއްދާއާއި 22 ވަނަ މާއްދާގެ ދަށުން އެ އެންގުން އެންގިދާނެކަމަށް އޭ.ސީ.ސީ ދެކޭއިރު، އެ ދެ މާއްދާއިން ޖުމްލަގޮތެއްގައި އޭ.ސީ.ސީއަށް ދޭ ބާރަކީ، ކޮރަޕްޝަނުގެ ޢަމަލުކަމުގައި ތުހުމަތުކުރެވޭ ކަންކަން ތަޙްޤީޤުކުރުން ކަމަށާއި، އެ ތަޙްޤީޤުތައް ކުރުމަށް މަގުފަހިކުރާ އެހެންކަންކަން ކުރުންކަން.\nކޮރަޕްޝަނުގެ ޢަމަލަކީ، ޖިނާއީ ކުށެއްކަމަށްވާތީ، ޖިނާއީ ކުށެއްގެ ތަޙްޤީޤެއް އޭ.ސީ.ސީން ކުރާނަމަ، އެކަމާ ގުޅޭގޮތުން ޢަމަލުކުރަންޖެހޭނީ ޖިނާއީ އިޖުރާޢަތުގެ އުސޫލުތަކުން ކަމަށާއި، ޖިނާއީ ތުހުމަތަކާ ގުޅިގެން ހޯދަންޖެހޭ ކޯޓު އަމުރުތައް ހޯދަންޖެހޭނީ، ޕްރޮސިކިއުޓަރ ޖެނެރަލް މެދުވެރިކޮށް ކަމުގެ އިޚްތިޞާޞް އޮތް ކޯޓަކުންކަން.\nދެފަރާތުގެ ދެމެދުގައި އޮތް އެއްބަސްވުމެއް، ޖިނާއީ ތަޙްޤީޤަކާ ގުޅިގެން، ހުއްޓުވުމުގެ ފިޔަވަޅަކީވެސް، ޖިނާއީ އިޖުރާޢަތުގެ ތެރެއިން އެޅޭ ފިޔަވަޅަކަށް ވާންޖެހޭނެކަން.\nހައިކޯޓުން އަމުރު ނެރެދިން މައްސަލައަކީ، ކޮންޓްރެކްޓް ޤާނޫނާ ޚިލާފަށް ކޮށްފައިވާ ކޮންޓްރެކްޓެއް ބާޠިލުކުރުމުގެ މައްސަލައެއްވެސް ނޫންކަމާއި އޭ.ސީ.ސީގެ އެންގުމަކަށް ޢަމަލުނުކުރި މައްސަލަ އެކަނިކަން.\nދަށު ކޯޓުގައި ބަންޑާރަނާއިބު ވިދާޅުވެފައިވަނީ، ކޮންޓްރެކްޓަށް ޢަމަލުކުރުން ހުއްޓުވަންޖެހޭ ޤާނޫނީ ސަބަބެއް ނެތްކަމަށް ކަމަށާއި، ހައިކޯޓުގައި ބަންޑާރަނާއިބު ވިދާޅުވަނީ، ކޮންޓްރެކްޓަށް ޢަމަލުކުރަންޖެހޭ ޤާނޫނީ ސަބަބެއް އެބައޮތްކަމަށް ކަމަށާއި، އެއް ދައުލަތެއް ތަމްސީލުކުރާ އެއް ޤާނޫނީ ޝަޚްޞަކަށް ދެފަހަރު ދެގޮތަށް ކޯޓުގައި ހުށަހެޅުމަކީ ތަޢާރުޒުވުމެއްކަން.\nމި ސަބަބުތަކަކީ، އޭގެޒާތުގައި ރަނގަޅު ސަބަބުތަކަކެވެ. އެހެންކަމުން، މި ޙުކުމަކީ، ރަނގަޅު ނޫން ޙުކުމެކޭ ބުނެވޭނެ ޖާގަ ކުޑައެވެ.\nޙުކުމުގައި ނެތް އެއް ނުކުތާ\nރާއްޖޭގެ ޤާނޫނުތަކުގެ ތެރޭގައި ޤާނޫނެއް އޮވެއެވެ. ޢާންމުކޮށް އަޅުގަނޑުމުން ކިޔަނީ އިންޓަޕްރިޓޭޝަން އެކްޓެވެ. ރަސްމީ ނަމަކީ، މާނަކުރުމުގެ ހަމަތައް ބަޔާންކުރުމުގެ ޤާނޫނު (ޤާނޫނު ނަންބަރު 2011/4) އެވެ.\nއެ ޤާނޫނުގައި ބަޔާންކޮށްފައިވާ އުސޫލުތަކުގެ ތެރެއިން އެއް އުސޫލަކީ، ޤާނޫނެއްގައި އޮތްއެއްޗެއް ބަހުންބަހަށް ބަލައިގަންނައިރު، ހެއްވާ ނަތީޖާއެއް ނުކުންނަކަމަށްވާނަމަ، އެ ޤާނޫނުގެ އެ ބައެއް ތަރުޖަމާކުރަންވާނީ، އެ ޤާނޫނު އުފެއްދި މަޤްޞަދަށް ބަލައިގެން ކަމަށެވެ.\nމި އުސޫލު ބޭނުންކުރިނަމަ، އެންޓި-ކޮރަޕްޝަން ކޮމިޝަނަށް ލިބިދީފައިވާ ބާރުތައް މާނަކުރެވޭނީ، އެ ޤާނޫނު އުފަންކުރި މަޤްޞަދުގެ އަލީގައެވެ. އެއީ، ކޮރަޕްޝަނާ ދެކޮޅަށް މަސައްކަތްކޮށް، އަޅަންޖެހޭ ފިޔަވަޅުތައް އެޅުމެވެ. އޭގެތެރޭގައި އެންގުންތައް އެންގުންވެސް ހިމެނިގެންދާނެއެވެ.\nއެކަމަކު ސުޕްރީމް ކޯޓުން އެ ޤާނޫނަށް ރިޢާޔަތްކުރާނީ، ދައުލަތުގެ ފަރާތުން އެ ޤާނޫނަށް ބުރަވެ އޭގެމައްޗަށް ވަކާލާތުކުރެއްވިނަމަ ކަމަށް ޤަބޫލުކުރެވެއެވެ. އެހެން އެކަން ވިކަމެއްގެ މަޢުލޫމާތެއް އަޅުގަނޑަކަށް ނެތެވެ.\nޙުކުމުން ދިމާވާ މައްސަލަ\nކޮންމެއަކަސް، ސުޕްރީމް ކޯޓުގެ ޙުކުމް އޭގެޒާތުގައި ރަނގަޅުނަމަވެސް، މައްސަލަ މިދިމާވަނީ، އޭ.ސީ.ސީގެ ފަރާތުން މިހާތަނަށް އަދާކުރަމުންއައި މުހިންމު އެއް ދައުރު އެ ޙުކުމުގެ ސަބަބުން ހުއްޓުމަކަށް އަންނާތީއެވެ.\nކިތަންމެ ބޮޑު ކޮރަޕްޝަނުގެ ޢަމަލެއް ހިމެނޭކަމެއް އޭ.ސީ.ސީއަށް ތުހުމަތުކުރެވުނު ކަމަށްވީނަމަވެސް، އެކަން އޭ.ސީ.ސީން ބަލައި ނިމެންދެން، އެކަމެއް ކުރިޔަށް ނުގެންދިޔުމަށް ތަނަކަށް އިދާރީގޮތުން އެންގުމުގެ ބާރު އޭ.ސީ.ސީއަށް ގެއްލުމެވެ.\nއަދި ހަމައެހެންމެ، ވަކިކަމެއް ހިނގާގޮތުން، ކޮރަޕްޝަނުގެ ޢަމަލެއް އުޅޭކަމަށް ޝައްކުކުރެވިގެން، އެކަން އެހެންގޮތަކަށް ކުރުމަށް އިދާރީގޮތުން އެންގުމުގެ ބާރު އޭ.ސީ.ސީއަށް ގެއްލުމެވެ.\nކޮރަޕްޝަނުގެ ޢަމަލެއް އުޅޭކަމަށް ތުހުމަތުކުރެވޭ ކަމެއް ބަލަމުންދާތީ، އެކަން ނުހުއްޓުވައިފިނަމަ، ދައުލަތަށް ލިބިދާނެ ގެއްލުން ކުޑަކުރުމަށް ދުރާލާ މަސައްކަތްކުރުމަށް އޭ.ސީ.ސީއަށް ފުރުޞަތު ގެއްލުމެވެ.\nމިހާރު ދެން އޭ.ސީ.ސީއަށް ހިނގޭނީ ޖިނާއީ ކުށުގެ ތަޙްޤީޤުކޮށްއުޅޭ މަގުން އެކަންޏެވެ.\nދެން ތަނަކުން ކުރާކަމެއް ހުއްޓުވަން އަންގަންޖެހޭނީ، އޭ.ސީ.ސީގެ އެދުމަށް، ޕީ.ޖީ ކޯޓަށް ގޮސް، ހޯދައިދޭ ކޯޓު އަމުރެއްގެ ދަށުންނެވެ.\nއަދި، މައްސަލަތައް ތަޙްޤީޤުކުރުމުގައިވެސް ދެން ޢަމަލުކުރަންޖެހޭނީ، ހަމައެކަނި ޖިނާއީ ތަޙްޤީޤުތައް ކުރާ ބީދައިންނެވެ. ކަޑައްތުކުރަންޖެހޭ މަރުޙަލާތަކަކީވެސް، މުޅިން ޖިނާއީ މަރުޙަލާތަކަކަށްވެ ނިމުނީއެވެ.\nމައްސަލަ ޙައްލުކުރެވިދާނެ ގޮތް\nއޭ.ސީ.ސީއަށް މިދިމާވި ދަތި ޙައްލުކުރެވޭނެ ދެގޮތެއް އެބައޮތެވެ.\nޙުކުމުގައި ބުނަނީ، އޭ.ސީ.ސީގެ އިދާރީ އެންގުމަކަށް ތަބާވުމަކީ، ތަނަކަށް ލާޒިމުކުރެވޭނެ ކަމެއް ނޫންކަމަށެވެ. އެހެންނަމަވެސް، އެތަނެއްގެ ރުހުމުގައި އެތަނަކުން އޭ.ސީ.ސީގެ އެންގުންތައް ބަލައިގަތުން ޙުކުމުގައި މަނަލެއް ނުކުރެއެވެ.\nދައުލަތުގައި ކޮރަޕްޝަނުގެ ޢަމަލު އުފަންކުރުވާ ޒާތުގެ ޢަމަލުތައް މައިގަނޑުގޮތެއްގައި ހިނގާނެ އެއް ދިމާލަކަށްވާނީ، ސަރުކާރުގެ އިދާރާތަކާއި ސަރުކާރުގެ ކުންފުނިތަކުގެ ވެށްޓެވެ.\nއެހެންކަމުން، ސަރުކާރުން ބޭނުންފުޅުކަމަށްވާނަމަ، ސަރުކާރުގެ ސީދާ ބާރު ހިނގާހުރި ތަނަކުން، އޭ.ސީ.ސީގެ އެންގުންތަކަށް ރުހުމުގައި ތަބާވެ ޢަމަލުކުރަމުންދިޔުމަށް ސަރުކާރަށް އެންގެވިދާނެއެވެ. އޭ.ސީ.ސީގެ އިޚްތިޞާޞް ބަލައިގަތުމަށް ހަމަޖެއްސެވިދާނެއެވެ.\nއެއީ، އޭ.ސީ.ސީން މިހާތަނަށް އަންގަމުންދިޔަ އެންގުންތައް އެގޮތުގައި ކުރިޔަށްގެންދެވިދާނެ ގޮތެކެވެ.\nއެއީ އެއްގޮތެވެ. ދެވަނަ ގޮތަކީ އަންނަނިވި ގޮތެވެ.\nމިހާރު ފެށިފައިވާ ލީޑާރޒް ޑަޔަލޮގަކީ، ދައުލަތުގެ ހިންގުން ހަރުދަނާކުރުމަށް ތަޢާރުފުކުރަންޖެހޭ ޤާނޫނުތަކަށާއި ޤާނޫނުތަކަށް ގެންނަންޖެހޭ ބަދަލުތަކަށް ސިޔާސީވެރިންގެ މެދުގައި މަޝްވަރާކުރެވޭނެ ފޯރަމެއްކަމަށް ރަޙްމަތްތެރި ބޭބެފުޅުންގެ ވާހަކައިން ދޭހަވެއެވެ. އެހެންކަމުން، އެންމެ އިސްކަންދީގެން ކުރާ އެއްކަމަކީ، އެންޓި-ކޮރަޕްޝަން ކޮމިޝަނުގެ ޤާނޫނާއި ކޮރަޕްޝަން ހުއްޓުވުމާއި މަނާކުރުމުގެ ޤާނޫނަށް ގެންނަންޖެހޭ ބަދަލުތައް ގެނެސް އޭ.ސީ.ސީއަށް ނެތްކަމަށް ސުޕްރީމް ކޯޓުން އެ ވިދާޅުވާ ބާރުތައް އޭ.ސީ.ސީއަށް ޤާނޫނުން ދިނުމެވެ.\nއެކަން ކުރަން ބޭނުންކަމަށް ސިޔާސީ އިސްފަރާތްތަކުން ކަނޑައަޅައިފިނަމަ، ކަންކޮށް ނިންމާލާކަށް މާގިނަ ދުވަހެއް ނުނަގާނެއެވެ.\nމުޙައްމަދު އޭސީސީ ގާނޫނުގެ 27 ވަނަ މާއްދާއާއި އެ ގާނޫނުގެ 22 ވަނަ މާއްދާގެ (ފ) އަށް ރިޢާޔަތްކުރާއިރު، މައްސަލައެއް ބަލައި ތަޙުޤީޤު ކުރުމަށްޓަކައި ދައުލަތުގެ މުއައްސަސާ އަކުން ކުރާ ކަމެއް ވަގުތީ ގޮތުން ހުއްޓާލުމަށް އެސީސީއަށް އެންގިދާނެކަމަށް ފެނޭ، އަދި އެ އެންގުމަށް ދައުލަތުގެ ހުރިހާ މުއައްސަސާއަކުން ތަބާވާންޖެހޭނެ ކަމަށްވެސް ފެނޭ. ސަބަބަކީ މައްސަލަ ބަލައި ތަޙުޤީޤު ކުރުމަކީ އޭސީސީއަށް ޤާނޫނުން ލިބިދޭ ބާރެއް، ސުޕްރީމް ކޯޓުގެ ހުކުމުން ވެސް އެކަން އެނގޭ، އެހެންކަމުން ތަޙުޤީޤު ކުރުމަށް ކުރަން ބޭނުންވާ ކަމެއްގެ ގޮތުގައި އެކަމެއް ހުއްޓުވުމަކީ އޭސީސީގެ ގާނޫނުގެ 22 ވަނަ މާއްދާގެ (ފ) އިން ލިބިދޭ ބާރެއްކަމަށް އަޅުގަނޑަށް މާނަކުރެވެނީ..\n8 ސެޕްޓެމްބަރ 2012 | 14:16 އިނާޒް މިމައްސަލާގައި އަޅުގަނޑު ތިބޭފުޅާޔަށް ވަރަށް ބޮޑަށް ތާއީދުކުރަމެވެ. އަޅުގަނޑުމެންކަހަލަ މާބޮޑު ޢިލްމެއް ލިބިފަ ނެތަސް ބިމަށް ޖަހާ ވައްދާފަހުރި ކަޑަގަނޑެއް ނަގަން ބަޔަކުމީހުން އުޅޭވަގުތު އެފަދަ ކަންކަން ބަލަން ޙަވާލުވެގެންހުރި މީހާ، ކަޑައިގެ ބިމުން މަތީގަ ހުރީ ކިހާ ދިގުމިނެއްތޯ ބަލަން ފީތާ ހިފައިގެން އަންނާނަމޭ ކަޑަ ނުނަގާ މަޑުކޮށްލާށޭ ބުނީމަ ކަލެޔަކަށް އެހެން ނުބުނެވޭނޭ ބިމުން ލުހެލާށޭ ބުނުންކަހަލަ ކަމެކެވެ! ނަޝީދުއެވެ! މިފަދަ ކަންކަން ހަމަޔަކަށް އެޅުވުމަށްޓަކާ މަސައްކަތް ކޮށްދެއްވާށެވެ! އޭސީސީގެ މަސްއޫލިއްޔަކީ ކަންތައްތަކެއް ބެލުންކަމުގައި ވިދާޅުވެފައި ދެން އޮނަނީ ބައްލަވާ ކަމަކާ ގުޅިގެން އަޅަންޖެހޭ ފިޔަވަޅުތައް އެޅުނަކމަގައެވެ! ވީއިރު ތިކަން އިހަށް މަޑުކޮށްލާށޭ ނުބުނެވޭކަމަށް ވަންޏާ ކަމަކާ ގުޅިގެން އަޅާނީ ކޮން ފިޔަވަޅެއްބާވައޭ އަޅުގަނޑު ހިތަށްއަރާ!\n8 ސެޕްޓެމްބަރ 2012 | 21:24 އަޙްމަދު ލޔުން ވަރަށް ފުރިހަމަ ކަމަށް ގަބޫލް ކުރަން، ނަމަވެސް ގިނަ ރައްޔިތުންގެ ހިތުގައި އަދިވެސް އުފެދޭނެ ސުވާލަކީ “ބޯޑަކޮންޓްރޯލް ސިސްޓަމް” ގެ މަސްރޫޢު ހަވާލު ކުރުމުގައި ކޮރަޕްޝަން ހިމެނޭތޯ ނުވަތަ ނޫންތޯ؟ ސްޕްރީޕް ކޯޓް ހުކުމަކުން އަދި މކަމެއް ކަނޑައެއް ނާޅާ، ނަމަވެސް ބައެއް މީހުން މިހާރުވެސް ވާހަކަ ދައްކަން ފަށައިފި މިހުކުމަށް ބަލައިގެން މި ޕްރޮޖެކްޓަކީ “ސާފް ހުދު” ޕްރޮޖެކްޓެއް ކަމަށް. މިކަމުގެ އިތުރު ތަފްޞީލް ބޭނުންވޭ…\n9 ސެޕްޓެމްބަރ 2012 | 10:38 މާޔޫސީ މަނިކްފާނުގެ ބްލޮގް އަލުން ފެއްޓެވިކަމަށްޓަކާ ވަރަށް ބޮޑަށް ޝުކުރިއްޔާއެވެ. އަޅުގަނޑުގެ މިކޮމެންޓް ޝާޢިޢުނުކުރެއްވިޔަސް އެންމެ ރަނގަޅެވެ. މަނިކުފާނަކީ ރައްޔިތުންގެ މަޖިލީހުގެ މެމްބަރަކަށްވެފައި މިހާތަނަށް ޖުޑިޝަރީއާދިމާއަށް ޞައްޙަގޮތުގަ ބަސްބުނި މަދުމީހުންގެތެރޭގައި މަނިކުފާނު ހިމެނޭތީ، މިވާހަކަތައް ހިއްސާ ކޮށްލަން ބޭނުންވަނީއެވެ.\n1- ސުޕްރީމް ކޯޓަކީ ކެނެރީގޭ ނަޝީދެކޭ އެއްވަރަށް ޤާނޫނުއަސާސީ މުގުރާފައިވާ ބައެކެވެ. އޭސީސީގެ ބާރުތައް ސުޕްރީމް ކޯޓުން ހަނިކޯށްފައިވަނީ މިއަދަކު އެކަންޏެއްނޫނެވެ. ސުޕްރީމް ކޯޓަށް އޭސީސީގެ މެމްބަރުން ތަޙްޤީޤެއްކުރުމަށް 2011 ވަނައަހަރުގެ ޖުލައި މަހުގެތެރޭގައި ދިއުމުން ސުޕްރީމް ކޯޓަށް އޭސީސީ ގެ ތަޙްޤީޤް ޓިމު ވަނުމަށް ހުރަސްއަޅައި ފޮނުވާލާފައިވެއެވެ. އޭސީސީ މަޖިލީހުގެ މިނިވަންމުއައްސަސާތަކާ ބެހޭ ކޮމިޓިއަށް ހާޒިރުކޮށްގެން ނިކަން އައްސަވާބައްލަވާށެވެ.\n2- 10 އޮކްޓޫބަރ 2011 ގައި އޮޑިޓަރ ޖެނެރަލްގެ ފަރާޓްޕުޅުން ސުޕްރީމް ކޯޓު އޮޑިޓް ކުރުމަށް ދިޔަ މުވައްޒަފުންނަށް ސުޕްރީމް ކޯޓުން ހުރަސްއަޅައި، ފަނޑިޔާރުން ކުރައްވާފައިވާ ޚަރަދު ތަފްޞީލުތައްހާމަކުރައްވަފައެއްނުވެއެވެ. އެދުވަހު އޮޑިޓަރ ޖެނެރަލްގެ މުވައްޒަފުންނަށް ލިޔެކިޔުންތައް ނުދެއްކުމާ ގުޅިގެން އެމީހުން އުއްތަމަ ފަނޑިޔާރާ ބައްދަލުކުރަން އެދުމުން އެމީހުންނަާ ބައްދަލުނުކުރެއްވިއެވެ. ފަހުން އޮޑިޓް ރިޕޯޓް ނެރުއްވާފައިވަނީ ޑިޕާޓްލަންޓް އޮފް ޖުޑީޝަލް އެޑްމިނިސްޓްރޭޝަންގެ އޮޑިޓް ރިޕޯޓްގެ ނަމުގައެވެ. ނަމަވެސް ސުޕްރީމް ކޯޓަކީ ވަކި ބަޖެޓް އޮވެގެން ބަޖެޓް ސެކްޗަނެއް ޮއވެގެން ޑިޕާޓްމަންޓާ ވަކިން ހިނގަމުންދާ ބަޖެޓެކެވެ. މިދެންނެވި އޮޑިޓް ރިޕޯޓުގައި ކުރިއްސުރެ ސުޕްރީމް ކޯޓުގެ ފަނޑީޔާރުން ހިންގާފައިވާ އަދި ހިންގިކަމަށް ޢައްމުވެފައިވާ ކޮރަޕްޝަންތައް ހިމަނުއްވާފައިވެއެވެ. ނަމަވެސް ފަނޑިޔާރުންގެ ދަތުރުތަކާއި، ވަޒީފާ ދިނުމުގައި ހިންގާފައިވާ ކޮރަޕްޝަންތައް ހާމަކޮށްފައެްނުވެއެވެ.\n3- ޑިޕާޓްމަންޓަކީ ސުޕްރީމްކޯޓުން ކޯޓުތަކުގެ ޤާނޫނުއުވާލުމުގެ ސަބަބުން މިހާރު އުވިފައިވާ އިދާރާއެކެވެ. ނަމަވެސް މިއަހަރުވެސް ދައުލަތުގެ ބައިތުލްމާލުން ބޮޑޫބައެއް ޑިޕާޓްމަންޓުގެ ނަމުގައި ދޫކުރާނީ ޤާނޫނީ ހައިސިއްޔަތު އޮތްތަނެއްގެ ގޮތުގައެވެ. މިއީ ކިހާ ބޮޑު ބޭ އިންސާފެއްތޯއެވެ.\n4- މުޖްތާޒް ފަހުމީގެ ދަރިއަކަށް ދާދީ ފަހުން ސުޕްރީމް ކޯޓުން ވަޒީފާ ދީފައިވަނީވެސް ޤަވާޢިދާ ޚިލާފަށްކަމަށް މަޢުލޫމާތު ލިބިފައިވެއެވެ. ކްރިމިނަލް ކޯޓުގެ ފަނޑީޔާރު ޢަބްދުﷲ ދީދީގެ އަނބި ޣާނިޔާއަށްވެސް ބޮޑުމަޤާމެއްހަދާފައި ވަޒީފާ ދީފައިވަނީ ޤަވާޢީދާޚިލާފަށެވެ. އޮޑިޓަރ ޖެނެރަލްއާ އޭސީސީއަށް މި ކަންކަމުގެ ޑޮކިއުމަންޓްތައް ނުފެންނަނީ، ޑިޕާޓްމަންޓާއި ސުޕްރީމް ކޯޓު ވަކި ދެތަނެއްގެ ގޮތުގައި މާއްދީ ގޮތުން އޮންނަ އޮތުމުގެ ބޭނުން ފަނޑިޔާރުން ނަހަމައިން ހިފައިގެންނެވެ.\nއޮޑިޓަރ ޖެނެރަލްގެ އޮޑިޓް ރިޕޯޓް ނެރުނުފަހުން އެމަނިކުފާނަށް ފުރައްސާރަކުރުމަށް ދެފަހަރެއްގެ މަތިން ސުޕްރީމް ކޯޓަށް ހާޒިރުކޮށްފައިވެއެވެ. އަދި މިހާރު ކޯޓުތައް އޮޑިޓް ކުރުމާބެހޭ ޤަވާޢިދެއް ސުޕްރީމް ކޯޓުން އަމިއްލައަށް ހެދުމުގެ ވިސްނުމެއް ގެންގުޅޭކަމުގެ މަޢުލޫމާތެއް ލިބިފައިވއެވެ. އޮޑިޓަރ ޖެނެރަލް ހާޒިރުކުރައްވައިގެން މިކަންކަން ސާފުކޮށްދެއްވުން އެދެމެވެ.\n11 ސެޕްޓެމްބަރ 2012 | 10:18 އެމް.އެސް މޫސާ ވަރަށް އިޙްލާޞްތެރި ލިޔުމެއް.\nއަޅުގަނޑަކީ، ލޯ ކިޔަވައިގެން ހުރިމީހެއް ނޫން. އެކަމަކުވެސް، އަޅުގަނޑަށް ފާހަގަ ކުރެވުނު ތަންކޮޅެއް ދަންނަވަލަންކަމަށް. މައްސަލަ ޙައްލު ކުރެވިދާނެ ގޮތުގެ 1 ގައިވާ “ސަރުކާރު” އިންތަންކޮޅު ދައުލަތަށް ބަދަލު ކުރައްވާ، ދައުލަތުގެ ކޮރަޕްޝަންގެ ޢަމަލުތައް ހުއްޓުވޭނެ ގޮތަކަށް ވިދާޅުވެދެއްވި ނަމަ ވަރަށް ރަނގަޅުވީސް. އަދި ތިޔަ ޙުކުމް ނެރުއްވި ދިވެހިރާއްޖޭގެ ސުޕްރީމް ކޯޓާ ގުޅޭގޮތުންވެސް ކޮރަޕްޝަންގެ އެތައްވާހަކަތަކެއް ހަވީރު ނޫހުން ފެނުންކަންވެސް ފާހަގަ ކުރެވޭތީއާޢި، އެފަހަރުވެސް އޭ.ސީ.ސީން ސުޕްރީމް ކޯޓުގެ އެޢަމަލު ހުއްޓުވަން މަސައްކަތް ކުރަމުން ދަނިކޮށް އެކަމަށް ބެލުމެއްނެތި ސުޕްރީމް ކޯޓުން އެކަން ކޮށް ނިންމާލިކަންވެސް ފާހަގަ ކުރެވުނު.\nއެމް.އެސް މޫސާ "\n11 ސެޕްޓެމްބަރ 2012 | 13:41 އިބޫ ފެބްރުއަޜީ6އަދި7ގައި ހިނގި ހާދިސާގެ ކަމިޝަން ރިޕޯޓްގައި ފޮލިސް މިޔުޓިނީ އަކީ ޕޮލިސް އެކްޓް ގައި ހިމެނޭ ކަމެއް ނޫން ކަމުގައި ދޭހަވާ އިރު މީފާހަގަކޮށފައި އެވަ އިނޓަރޕްރިޓޭޝަން އެކްޓް ގެ ދަށުން ސިފައިންގެ ގަނޫން ގައި އެބުނާ މިޔުޓިނީގެ ބާބުތައް ހަމަ އެފަދ ަދެވަނަ މުއައްސަސާ އަށް ނުބެލެވޭނެބާ؟؟\n12 ސެޕްޓެމްބަރ 2012 | 23:35 ދުވަހުގެ މުތް”ތިމާއަށް ހެދޭ ގޯހުން ޢިބްރަތް ހާސިލުކުރަން ނޭނގިއްޖެ މީހަކީ ފޭލިވެއްޖެ މީހެކެވެ.“


އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު 2020 - މާލެ ސިޓީ، T2- ހެންވޭރު އުތުރު ދާއިރާގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ނަތީޖާ\n2020 އޭޕްރިލް 04 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލުމަށް ދީފައިވާ މުއްދަތު ހަމަވިއިރު، މާލެ ސިޓީ، T2- ހެންވޭރު އުތުރު ދާއިރާގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުކަމަށް ކުރިމަތިލާފައިވަނީ އިންތިޚާބު ކުރަންޖެހޭ ޢަދަދަށެވެ.\nހ. ފެހި އާލާ / މާލެ\nޕަބްލިޝްކުރި ގަޑި: 2306


ވާހަކަ: ދަތުރު – 20 – Haftha\nWed, 30 September, 2020, 12:15 pm\nވާހަކަ: ދަތުރު - 20\nއެދުވަހުގެ ޝަރީއަތުގެ މަޖިލިސް ވެގެން ދިޔައީ ހަތަރު ގަޑިއިރަށް ދިގު ދެމިގެން ދިޔަ ބަހުސަކަށޭ ބުނުމަކުން ދޮގަކަށް ނުވާނެ އެވެ. ޝަރީއަތް ނިމިގެން ދިޔައީ އެދެވޭ މާބޮޑު ނަތީޖާއެއް ނުލިބި އެވެ. މިކަމާ އަހުސަން ހުރީ ވަރަށް ހެވިފަ އެވެ. ޝަރީއަތުގެ މަރުހަލާ ފެށުމާއެކު، ރާއްޖޭގެ މީޑިއާތަކުގައި މި ވާހަކަ ފެންމަތިވި އެވެ. އަހަރެންނަކީ ވެސް މީހުން ދަންނަ މީހަކަށް ވެފައި، އަހުސަނަކީ ވެސް މީހުން ދަންނަ މީހަކަށް ވުމުގެ ނަތީޖާއަކީ މުޅި ސޯޝަލް މީޑިއާގައި މި ވާހަކަތައް ފެތުރުމެވެ. ގިނަ ބަޔަކު އަހުސަނާއި ދިމާލަށް އެއްޗެހި ގޮވި ނަމަވެސް، މަދު ބަޔަކު އަހަރެންނާ ދިމާލަށް ވެސް އިނގިލި ދިއްކުރި އެވެ. އެއްބަޔަކު ދެކުނު ގޮތުގައި އަހަރެން އުޅެނީ އަހުސަނުގެ މުދާތައް ފޭރިގަންނަން ދުރާލާ ރާވައި ޕްލޭނެއް ހަދައިގެންނެވެ.\nޝަރީއަތް ފެށުނު ފަހުން އަހަރެންނަށް އާދަޔާ ހިލާފު އެއްވެސް ކަމެއް ދިމާނުވާތީ އަހަރެން އެކަމާމެދު ވަރަށް ފުންކޮށް ވިސްނީމެވެ. ޖިންނީންގެ އުނދަގޫތަކުގައި މިއޮތްހާ ދުވަހު ކަސްތޮޅު އެޅިފައި ހުރިއިރު، ކުށްލިއަކަށް އެއިން އެއްވެސް އެއްޗެއްގެ ހިލަމެއް ނުވުމުން ފުރަތަމަ ކޮޅު އަހަރެންނަށް ވަރަށް އުނދަގޫ ވެސް ވި އެވެ. އަހަރެން ހުރީ އެކި ކަންކަން ދިމާވެ އަދި އެކި ކަންކަން ފެނި، އެ ހުރިހާ ކަމަކަށް ހޭނިފަ އެވެ. އަހަރެންގެ އާއިލާގެ މަރުގެ ހަގީގަތް ހޯދުމަށްޓަކައި އިއްތިފާގުން ފެށުނު ދަތުރުގައި އަހަރެންނަށް ދެގޮތެއް ނުވެ، ކައިރީގައި ހުރެ މަގު ކޮށައިދިން މީހާއާމެދު މިއަދު އަހަރެންނަށް ވަރަށް ސީރިއަސްކޮށް ވިސްނެން ފެށި އެވެ.\nއަހަރެންގެ ކޮޓަރީގައި ވަރަށް އަރާމު ނިންޖަކުން ނިދާފައި އޮތް ރަހީފާއި ދިމާލަށް ބަލާލެވުނެވެ. އެވަގުތު އޭނާގެ ދެލޯ ހުޅުވުނެވެ. އަދި އަހަރެންނާއި ދިމާލަށް ވަރަށް ލޯބިން ބަލާލާފައި، އޭނާއާ ގާތްކޮށްލައި ބައްދައިލި އެވެ. ރަހީފު އަހަރެންގެ ގައިގައި ބީހުނު މަދު ފަހަރުތަކުގައި މީގެ ކުރިން ދުވަހަކު ވެސް ބައްދާނުލާހާ ބާރަށް އޭނާ އަހަރެން ގައިގައި ބައްދައިލި އެވެ. އަހަރެންނަކަށް ވެސް ނުހުރެވުނެވެ. ހުދު އަހަރެން ވެސް ބޭނުންވީ އޭނާއާ ގާތްވެލުމަށެވެ. އަހަރެން ވަރަށް ބާރަށް ރަހީފް ގައިގައި ބައްދާލީމެވެ. އެހިނދު އޭނާ އަހަރެންގެ ދަތްދޮޅީގައި ހިފައި، މޫނާއި މޫނު ޖެހޭނެހެން ގާތްކޮށްލިއެވެ. ރަހީފުގެ ތުންފަތް އަހަރެންގެ ތުންފަތާއި ގާތްކޮށްލި ހިނދު އަހަރެން އޭނާގެ ތުންފަތް މަތީގައި އަތް އެޅީމެވެ. އަދި ފަހުން ކަމަށް ބުނެ، އަނެއްކާ ވެސް އޭނާގެ ގައިގައި އޮޅުލައިގަތީމެވެ. އެރޭ ދެމީހުން ނިދީ އެގޮތުގައި ތިބެގެންނެވެ.\nކޯޓަށް ހުށައެޅު ހެކިތަކުގެ ތެރެއިން ބައެއް ހެކިތައް ކޯޓުން ބަލައެއް ނުގަތެވެ. އެއްކަމަކީ ކޯޓު މަރުހަލާއަށް އަހުސަން އަތް ބާނަނީ އެވެ. ނޫން ނަމަ އަހަރެންނަށް މި ކޭސް ގެއްލެނީ އެވެ. މިގޮތުގައި މަސް ދުވަސް ފާއިތުވެގެން ހިނގައްޖެ އެވެ. އަހުސަނުގެ މައްޗަށް އުފުލާފައިވާ މުހައްމަދު މަރާލި ކަމުގެ ދައުވާ ސާބިތުވި އެވެ. އެއީ އަހަރެންނަށް ލިބުނު ކުރިއެރުމަކާއި ހިތްވަރެކެވެ. ނަމަވެސް އަހަރެން ހުށައެޅި ދައުވާގައި އަދިވެސް އަޑުއެހުމަކަށްފަހު އަޑުއެހުމަށް ކުރިއަށް ދަނީ އެވެ. ނަމަވެސް ޒާޔާ ހިތްވަރު އެލުވައެއް ނުލަ އެވެ. އޭނާ ދިޔައީ އަހުސަންގެ މައްޗައް ކުރާ ދައުވާ ސާބިތުކުރުމަށް ފުރޮޅެން އޮތް ހުރިހާ ގަލެއް ފުރޮޅަމުންނެވެ. ހެކީގެ ގޮތުގައި އިތުރަށް ހުށައަޅާނެ ކަމަކާމެދު އަހަރެން ދިޔައީ ވިސްނަމުންނެވެ. އެއްދުވަހެއްގެ ހަވީރުގެ ވަގުތުގައި އަހަރެންގެ ފޯނުން ޑޮކިއުމެންޓެއް ހޯދުމުގެ މަސައްކަތް ކުރަމުން ދަނިކޮށް އޯޑިއޯ ކްލިޕެއް ފެނުނެވެ.\nއަހަރެން ވިސްނަމުން ދިޔައީ އެ ކްލިޕް އަހަރެންގެ ފޯނަށް އައިގޮތަކާ މެދުގަ އެވެ. މީގެ ކުރިން އަހަރެންގެ ފޯނުން އެ އޯޑިއޯ ކްލިޕެއް ނުދެކެމެވެ. އަހަރެން ތަންކޮޅެއް ޖެހިލުންވެ ހުރެ އެ ކްލިޕް ޕްލޭ ކޮށްލީމެވެ. އޯޑިއޯ އަޑުއިވެމުން ދިޔަ ވަރަކަށް އަހަރެންގެ ހިތުގެ ހިނގުން ދިޔައީ އަވަސް ވަމުންނެވެ. އަހަރެންނަށް އިށީންދެގެން އިންތަނުން ތެދުވެ އެކި ކޮޅުކޮޅަށް ހިނގެން ފެށި އެވެ. އެވަގުތު ފާހާނާއިން ނިކުތް ރަހީފު ފެނިފައި އަހަރެންނަށް އުފަލުން ރޮވޭ ގޮތްވި އެވެ. އަހަރެން ރަހީފަށް އެ އޯޑިއޯ އަޑު އިއްވީމެވެ. އަދި ވަގުތުން ޒާޔާއަށް ގުޅައި އޭނާގެ އޮފީހަށް ދިޔައީމެވެ. ޒާޔާއަށް އެ އޯޑިއޯ އަޑުއިވުމާއެކު އޭނާ އުފަލުން ފޮޅުނެވެ. "ޔެސް!. ދިސް އިޒް އިޓް ރާޔާ!." ޒާޔާ ފުން ނޭވާއެއް ބޭރުކޮށްލި އެވެ.\nއެއީ ކޯޓުގެ އެންމެ ފަހު މަރުހަލާ އޮތް ދުވަހެވެ. އެދުވަހުގެ އަޑުއެހުމަށްފަހު އެ ކޭސްއާ ގުޅޭގޮތުން ގޮތެއް ނިންމުމަށް ޝަރީއަތުގެ މަޖިލީހުން ނިންމާފައިވާ ދުވަހެވެ. ޝަރީއަތުގެ މަޖިލީހުގައި އެ އޯޑިއޯ ކްލިޕް ޕްލޭވި ތަނާހެން، އަހުސަންގެ މޫނުގެ ކުލަވަރު ބަދަލުވި އެވެ. އޭނާގެ ވަކީލު ހިމޭންވި އެވެ. އޯޑިއޯ އަކީ އަހުސަން އަހަރެން ގަދަކަމުން އެގެއަށް ގެންދިޔަރޭ އޭނާ މީގެ ފަނަރަ އަހަރު ކުރިން އާއިލާ އެންމެން މަރާލި ގޮތުގެ ހުރިހާ ވާހަކަ ކިޔައިދިން އޯޑިއޯ އެވެ. އަހަރެންނަށް އެރޭ ފޯނު ރިކޯޑިންއަށް ލެވުނު ހަނދާންވީ އެހިސާބުންނެވެ. އަދި އެއަށްވުރެ ބޮޑު ތެދެއް އަދި ހެއްކެއް މިކަމުގައި ދެން ނޯންނާނެކަން އަހަރެންނަށް ހަމަ ޔަގީންކުރެވުނެވެ.\nއަހުސަނުގެ މައްޗަށް އުމުރު ދުވަހުގެ ޖަލު ހުކުމެއް އައެވެ. އޭނާގެ މައްޗަށް އުފުލާފައިވާ ދައުވާއަށް ވެސް އޭނާ ފަހުން އިންކާރެއް ނުކުރި އެވެ. ފައިސާ އާއި ގެދޮރާއި މުދަލުގެ ދަހިވެތިކަމުގައި އާއިލާ މަރާލީ ސިހުރުގެ ބޭނުންކޮށްގެން ކަމަށް އޭނާ އެންމެ ފަހުން އެއްބަސްވި އެވެ. އަދި އޭރުގައި އެ މައްސަލަ ހިންދާލީ ބާރާއި ނުފޫޒު ބޭނުންކޮށްގެންކަން އޭނާ އިއުތިރާފުވި އެވެ. މުޅި ސޯޝަލް މީޑިއާ ތެރޭގައި އެންމެ އަޑުހަރުކޮށް ދެކެވެމުން އަންނަ ވާހަކައަކަށް މިކަން ވެގެން ދިޔަ އެވެ. އަހަރެންގެ ހިތްވަރަށް އެތައް ބަޔަކު ތައުރީފު ކުރި އެވެ. ރާއްޖޭގައި ހަމަހަމަ ކަމާއި އިންސާފު ހޯދުމަށް ދަތުރު ފަށަނީ ކިތަން މީހުން ހެއްޔެވެ؟. ނަމަވެސް އިންސާފު ލިބެނީ ކިތައް މަރަށް ހެއްޔެވެ؟. އިންސާފު ނުލިބޭ މީހުންނާމެދު އަޅާލާ ނުވަތަ ވިސްނާ ބަޔަކު އުޅޭ ހެއްޔެވެ؟. އަހަރެންގެ އަތުގައި ނަސީބު ހިފި ގޮތަށް ހުރިހާ އެންމެންގެ އަތުގައި އިންސާފު ލިބުމުގެ ނަސީބު ނުހިފާނެކަން ހަމަ ޔަގީނެވެ. މުދަލާއި ގެދޮރުގެ ދަހިވެތިކަމުގައި ރޫޅިގެން ދަނީ ކިތައް އާއިލާކަން ވިސްނާލަނީ މަދު ބައެކެވެ. މުދަލާއި ފައިސާ އާއި ގެދޮރުގެ ދަހިވެތިކަމުގައި ﷲ މި ދުނިޔެމަތީ ލެއްވި މަހުލޫގުންގެ ފުރާނަ ކަތިލެވެނީ ކިތައް ފަހަރު ހެއްޔެވެ؟.\nއޭގެ ހަ މަސް ދުވަސް ފަހުން އަހަރެން ކުރި ދަތުރުގެ ވާހަކަ ލިޔެ އެ ފޮތް ޕަބްލިޝް ކުރީމެވެ. ދަތުރު ވާހަކައަކީ އަހަރެންގެ ލިޔުމުގެ ކެރިއަރުގައި ކުރާ އެންމެފަހު މަސައްކަތައް ވުމާއެކު، ގިނަ ބަޔަކު އަހަރެންގެ މަސައްކަތް ބަލައިގަތެވެ. ހާއްސަކޮށް ތުރާކުނުގައި ދިރިއުޅޭ މީހުން އަހަރެންގެ މަސައްކަތަށް ތައުރީފު ކުރި އެވެ. އަހަރެންދެކެ އޭރު ނުރުހި، ނަފްރަތު ކުރި އެންމެންގެ ފަރާތުން އަހަރެންނަށް ލޯތްބާއި އިހުތިރާމް ލިބެން ފެށި އެވެ. އަހަރެން އެދުވަހު، މަންމަ އާއި ބައްޕަ މަތިން ވަރަށް ހަނދާންވި އެވެ. އެމީހުން އަހަރެންގެ ކައިރީގައި ހުރި ނަމައޭ ހިތަށް އެރި އެވެ.\nއަހަރެންނަށް އެއްވެސް ކަހަލަ އުނދަގުލެއް މިހާރަކު ނުވެ އެވެ. އޭގެ އެއް މަސް ފަހުން އަހަރެންނާއި ރަހީފުގެ ކައިވެނި ކުރެވުނެވެ. އަހަރެންގެ ދިރިއުޅުން މިހާރު އުޖާލާވެފައި، އުފާވެރި އެވެ. އަހަރެންގެ ހަޔާތުގައި ހަގީގީ ކުލަ ޖެހުނު ހިސާބަކީ އެއީ އެވެ. އެމީހުންގެ މުދަލުން އަހަރެންނަށް ލިބޭ ބައި އަހަރެން ރައްކާކުރީމެވެ. އަހަރެންގެ ދަރިންނަށްޓަކަ އެވެ. ދޭތެރެއަކުން މައިންބަފައިންނާއި ކޮއްކޮގެ މަހާނަ ކައިރިއަށް ވެލިފިނޮޅަށް ދަމެވެ. އަހަރެންގެ ފައި އެ ފަސްގަނޑުގައި ބީހިލާ ކޮންމެ ފަހަރަކު އަހަރެންނަށް އަހަރެންގެ އާއިލާ ފެންނަ ކަހަލަ އެވެ. އެމީހުން އަހަރެންނާއި ދިމާލަށް ދުރުގައި ތިބެގެން ބަލާހެން ހީވެ އެވެ. ހަމަ ޔަގީނުން ވެސް މިއަދު އެމީހުން އަހަރެންނާމެދު ފަހުރުވެރިވާނެ އެވެ. އުފާވެސް ވާނެ އެވެ. އެމީހުންގެ މަރަށް އިންސާފު ލިބުމުންނެވެ. މަންމާއެވެ. ބައްޕާ އެވެ. އަދި ކޮއްކޯ އެވެ. ހިތްހަމަޖެހިގެން ނިދާލާށެވެ. ގަދަ ކަނޑުގައި، އަދިރީގެ ތެރޭގައި ދާނެ ދިމާލެއް ނޭންގި ކުރެވުނު ދަތުރުގެ މިސްރާބު ފެނި ދޯނި ރަށަށް ލަފާފި އެވެ. ދަތުރު ނިމުނީ އެވެ.\nފާހަގަ: ބައިސްކޯފް, ވާހަކަ, ވާހަކަ: ދަތުރު


SunOnline: #SUN VAAHAKA: Dear lilly 17\nޑިއަރ ލިލީ 17\nއައިޝާ ނަސީމް 10 Sep 2020, 07:31\nމާތްﷲ ގުރުއާނުގެ ޔޫނުސް ސޫރަތުގެ ފަންސާސް ހަތްވަނަ އާޔަތުގައި ވަހީ ކުރައްވާފައިވެއެވެ. يَٰٓأَيُّهَا ٱلنَّاسُ قَدۡ جَآءَتۡكُم مَّوۡعِظَةٞ مِّن رَّبِّكُمۡ وَشِفَآءٞ لِّمَا فِي ٱلصُّدُورِ وَهُدٗى وَرَحۡمَةٞ لِّلۡمُؤۡمِنِينَ (އޭ މީސްތަކުންނޭވެ! ތިޔަބައިމީހުންގެ ވެރިރަސްކަލާނގެ حضرة ން ތިޔަބައިމީހުންގެ ގާތަށް وعظ އަކާއި، ހިތްތަކުގައިވާ ބަލިތަކަށް شفاء އަކާއި، مؤمن ތަކުންނަށް ތެދުމަގަކާއި، رحمة އެއް އަތުވެއްޖެކަން ކަށަވަރެވެ.)\nއޭނަގެ އަތަށް އަރުވާފައިވާ އަންގި ނައްޓައިލުމުން އެ ދޮންދޮން އޮމާން އަތްތިލަ ހާމަވިއެވެ. ހިމަ ލޯލި އިނގިލިތަކުގައި އެންމެ ކޫރުމެއްވެސް ނެތެވެ. އެއަތުގައި ކެނޑިފައިވާ ތަނެއް ގައިމު ކިޔާންގެ ލޮލަކަށް ނުފެނުނެވެ. އެންމެ ރަގަޅެވެ. އެއީ އެލީނާގެ ބަހަނާއެކެވެ. އޭނަގެ ފަހަތުން ހިޔަންޏަކަށްވެގެން އަންނަން އެލީނާ ކޮންމެ ފަދަ ކަމެއްވެސް ކޮށްފާނެކަން ކިޔާންއަށް ޔަގީންވިއެވެ. ޖެހިލުމެއްވެސް ނުވާ ކުއްޖެކެވެ.\n"ނުފެނޭތަ؟ " އެލީނާ މައުސޫމްކޮށް ލޯބޮޑުކޮށްލާފައި އިނގިލި ކިޔާންގެ މޫނާއި ދިމާލަށް ދިއްކޮށްލިއެވެ.\nއެލީނާގެ މަގުސަދު ވިސްނި ބުނާނެ އެއްޗެއް ނޭގިފައި ކިޔާން ގޮނޑިއަށް ލެގިލިއެވެ.\n"އެލީނާ. ދިސް އިޒް ރޯންގް. ތިކުރާ ކަންތައްތަކުން ނުކުމެދާނެ ނުބައި ނަތީޖާއަކާއިމެދު ނުވިސްނާނަންތަ؟ އަހަންނެއް ނޫން ބަދުނާމުވާނީ. އެލީނާއަކީ މީހެއްގެ އަންބެއް. އަޅުވެރި ކުދިން އުޅެން އެންމެ ރީތިގޮތަކީ ތިއީ؟ އެންމެނަށް ރަގަޅު ނަމޫނާއެއްނު އެލީނާ ތި ދައްކަނީ. ޝައުންގެ ކޮން ކަމެއް މަދުވެގެން އަހަރެންގެ ފަހަތުން ތިއަންނަނީ؟ " ކިޔާން މަޑުމައިތިރިކަމާއި އެކު ވިސްނައިދޭން މަސައްކަތް ކުރިއެވެ.\n"ކިޔާން އަހަންނަށް ފޯސްކޮށްފައި ކުރި ކަންތައް މިހާރު ހަދާނެއްނެތްތަ؟ "\n"ކޮންކަމެއް." ކިޔާން ހައިރާންވިއެވެ.\n"އެރޭ. އައި ސެޑް ނޯ އެކަމަކު........." އެލީނާ ހަށަން ބަދެލިއެވެ.\n"އެލީނާ ކޮން ރެއެއްގެ ކޮން ވާހަކައެއް ތި ދައްކަނީ؟ އާ ޔޫ ސިކް އޯ ސަމްތިން..." ކިޔާން ސީރިޔަސް ރާގަކަށް ބުނެލިއެވެ.\n"އަހަރެން މޮޔަވީއެއްނޫން. ކިޔާން ހަދާން ނެތުނުކަމަށް ހެދުނަސް ބޮޑުވަރު. ޔޫ ފޯސްޑް ޔޯސެލްފް އޮން މީ އެކަމަކު މިހާރު ދެން އަހަރެން ހަދައިގެން ދައްކާ ވާހަކައަކަށް ވަނީ ދޯ......"\n"މައި ގޯޑް..." ކިޔާން ބޯ ހޫރައިލިއެވެ.\n"ހަނދާން ނެތޭ ބަލިޖެހުނީތަ؟ "\n"މަށަކަށް ކަމެއްނުވޭ. އެކަމަކު ތިގޮތަށް ޝައުންއަށް ބޭވަފާތެރިވުމުގެ ހައްގެއް އެލީނާއަކަށް ނެތް. އަހަރެން ތިކަމުގައި ބައިވެރިޔަކަށް ހަދަން އުޅެންޏާ ހުރިހާ ވާހަކައެއް ޝައުންއަށް ކިޔާދޭނަން. ހަމަ ތެދަށް މިބުނީ އެލީނާ. ކޮންމެ ކަމަކަށްވެސް ވަކި ލިމިޓެއްވޭ. ލައިން ކްރޮސްކުރީމަ އަހަންނަށް މަޑުން ނުހުރެވޭނެ. އަހަރެން އެލީނާއާއި ޑޭޓްކުރިން އެކަމަކު އޭގެ މާނައަކީ އަހަރެން............" ކިޔާން ފޯނު ނެގިއެވެ. "އަހަރެން މި ގުޅަނީ ޝައުންއަށް"\nއެލީނާ ރުޅިވެރިކަމާއެކު ކުއްލިއަކަށް ކުރިއަށް ޖެހިލާފައި ކިޔާންގެ މޫނުމަތީ ޖެހިއެވެ. ދެވަނަ ސިކުންތުކޮޅުގައި ބާރުބާރަށް ހިނގާފައިގޮސް އެތަނުން ނުކުތްތަން ފެނުމުން ކިޔާން ބުމަ ކައިރިކޮށްގެން ވިސްނުމެއްގައި ހުރެފައި ގޮސް ލެދާ ގޮނޑީގެ ތެރެއަށް ހަށިގަނޑު ދޫކޮށްލައިފިއެވެ. އަދި މޫނުގައި މަޑުމަޑުން ފިރުމާލައިފިއެވެ.\nޒައިރާ ދަންވަރު ޑްރާމާގެ އަވައިގާ ޖެހިގެން ނުނިދިފައި އޮތްއިރު ކެމީލާއަށް ދޭތެރެއަކުން ނަޒަރު ހުއްޓައިލެވެއެވެ. ހުވަފެނެއްގައި އޮވެ އުދަގޫތަކެއް ވެގެން އުޅޭފަދައެވެ. އެންމެފަހުން ޒައިރާއަށް ކަމެއް ގޯސްވިކަން ރޭކާލީ ކެމީލާ އެނދުން ވެއްޓުނުތަން ފެނިފައެވެ. ޒައިރާއަށް ނުހިފެހެއްޓޭވަރަށް މުޅި ހަށިގަނޑު ތެޅެންފެށިއެވެ. ތުންފަތަށް ނޫކުލަ ވެރިވާންފެށިއެވެ. ޒައިރާ ބިރުން ރޫރޫ އަޅައިގަތެވެ. ކޮއްކޮ ނޭވާ ނުލާހެން ހީވެފައި ޒައިރާ އަވަސްވެގަތީ އެމްބިއުލެންސަށް ގުޅުމަށެވެ. ވަގުތުނަގާ ނުލާ އޭނަ ވިސްނުންތެރިކަމާއެކު ފިޔަވަޅު އެޅިއެވެ. އަދި ކިޔާންއަށްވެސް މެސެޖްކުރިއެވެ. އިރުކޮޅެއްނުވަނީސް ޕެރަމެޑިކް އައިސް ކެމީލާ އޮކްސިޖަން މާސްކެއް އަޅުވައިފިއެވެ. ޒައިރާ މާމަގާތުގައި ކެމީލާ އާއެކު ހޮސްޕިޓަލަށް ގޮސްފައި އަންނާނަމޭ ބުނެފައި ތަޅުލައިގެން މާމަ އިންނަން އެދުނެވެ. އެމްބިއުލެންސަށް އަރާ ކޮއްކޮގެ އަތުގައި ހިފަހައްޓާލައިގެން ގަނޑުވެފައި ކަހަލަ ގޮތަކަށް އިނެވެ.\nކެމީލާ ވަގުތުން އައިސީޔޫއަށް ވައްދައިފިއެވެ. ކިޔާންއަށް މެސެޖް ފެނިގެން އައިސް ސުވާލުކުރިއެވެ.\n"ލިލީ ބިންމަތީގައި އޮވެ ހަންޑި އަވަލާފައިވާ ކުއްޖެއްހެން ތެޅިގަތީ. ހިފަހައްޓަން އުޅުނީމަ ޒައިރް ވިއްސައިގެން ގޮސް ފާރުގައިވެސް ޖެހުނު. ވަގުތުން އެމްބިއުލެންސްއަށް ގުޅީ.."\n"ލިލީއަށް ފިޓްޖެހުނީ. ޔޫ ޑިޑް ދަ ރައިޓް ތިންގް. ކޮއްކޮގެ ފުރާނަ ސަލާމަތްވީ ޒައިރްގެ ވެސް ވިސްނުން ރަގަޅުވީމަ. އިރަދަކުރެއްވިއްޔާ ރަގަޅުވާނެ..." ކިޔާން ޒައިރާގެ ބޮލުގައި ފިރުމައިލިއެވެ.\n"އެއީ ކީއްވެ ފިޓްޖެހުނީ؟ "\n"މެޑިކޭޝަންގެ ސައިޑް އިފެކްޓެއް." ކިޔާން ބުނެލިއެވެ.\n"ދޮންބެ. އައި ވޯޒް ސެލްފިޝް. ބޯންމެރޯ ޓެސްޓް ހަދަންވީމަ ބިރުން. އެކަމަކު ބޯންމެރޯ މެޗްވެގެން ޓްރާންސްޕާލްންޓް ހެދީމައެއްނު އިތުރަށް ގޯސްނުވެ ރަގަޅުވާނީ. އެހެންވީމަ މިހިރީ އެ ޓެސްޓް ހަދަން ރެޑީއަށް." ޒައިރާ ކޮއްކޮއަށްޓަކާ އެ ކުޑަ ގުރުބާނީ ވާން ނިންމުމުން އަމިއްލަ ނަފުސަށްވެސް ހަމަޖެހުމެއް ލިބުނެވެ.\nކެމީލާ ހޭލެވުނުއިރު އޭނަ އޮތީ އައިސިޔޫގެ އެނދެއްގައެވެ. ގުޅާފައި ހުރި މެޝިނުން ލޭގެ ޕްރެޝާއާއި ހިތުގެ ވިންދު އަދި އޮކްސިޖަންގެ މިންވަރު ފެންނާން ހުއްޓެވެ. ބޮލުގައި ރިއްސާވަރުން ބޯ ފަޅައިގެންގޮސްދާނެހެން ހީވިއެވެ. ޑޮކްޓަރ ޝައުން ފެނުމުން ފުރަތަމަ ކާކުކަން ދެނެގަންނާން އުދަގޫވިއެވެ. ބަލަހައްޓައިގެން އޮވެވުނީއެވެ.\n"އާ ޔޫ އޯކޭ؟ " ޝައުން ހިނިތުންވެލިއެވެ.\nކެމީލާ ބޯ ޖަހައިލިއެވެ. އޭނަގެ ތުންފަތްވަނީ ހިކިފައެވެ.\nޑޮކްޓަރ ޝައުންގެ ސުވާލުތަކުން އޭނަ ކަންބޮޑުވިއެވެ. އޭނަގެ ގާތުން އެހި އެއްވެސް އެއްޗެއްގެ ޖަވާބުދޭކަށް ނޭގުނެވެ. އުޅޭ ސްކޫލްގެ ނަންވެސް ހަދާން ނެތީއެވެ. އަމިއްލަ ނަމާއި އުފަން ދުވަސް ހިތަށް ނުގެނެވުމުން ހާސްކަމާއެކު ލޯބޮޑުކޮށްލެވިއްޖެއެވެ. އޭނަ ގައިމު އަމިއްލަ ނަން ހަދާން ހުންނަން ޖެހޭނެއެވެ. ވިސްނަވިސްނާ ނޭގުމުން ބޮލުގައި އިތުރަށް ރިއްސައިލިއެވެ.\n"މިވަގުތު ހަދާނެއް ނެތް...އަޅުގަނޑު ކުރިން ދަންނަން..." ކެމީލާ ކިތަންމެ ވަރަކަށް ވިސްނިޔަސް އެއްވެސް ކަމެއް ހަދާން ނެތުމުން ބިރުވެރިކަން ވަށާލައިފިއެވެ.\n"އޯކޭ އިތުރަށް ނުވިސްނާ. ޔޫ ވިލް ރިމެމްބާ އަދި. ޑޯންޓް ވޮރީ މަޗް އިނގޭ. ނިއުރޮލޮޖިސްޓަކަށް ދައްކާނީ..." ޝައުން ހިތްވަރުދިނެވެ. ކެމީލާ ކުޑަކޮށް ހިނިތުންވެލިއެވެ. ޝައުން އުފާވިއެވެ. "ތޭންކް ގޯޑް ހިނިތުންވުން ހަދާން ނުނެތުނީމަ.."\nކެމީލާ އައިސީޔޫގައި އޮތްކަން އެނގުމުން ވިޝާގެ ހިތް ހަމްދަރުދީއިން ފުރުނެވެ. ތާނީ ސިއްރުން އުފާކުރިއެވެ. ޖުއާންގެ ހިތުގައި ނޭގޭފަދަ އުދަގޫދެނިވި އިހުސާސްތަކެއް އުފެދެންފެށިއެވެ. މިއަށް ކިޔާނީ "އެންގްޒައިޓީ"ހެއްޔެވެ؟ އެހާ ޅަކުއްޖަކު މަރާއި ހަގުރާމަކުރާތަން ފެނި އޭނަގެ ހިތަށް ބިރުވެރިކަން ވަނީހެއްޔެވެ؟ އޭނަވެސް ނަމާދުކޮށްލާނީ ދަންނަ މީހަކު ދުނިޔެ ދޫކުރިއްޔާއެވެ. ދެތިން ދުވަހު ނަމާދަށް އަރާފައި އޭނަ ހަދާނެއް ނުހުރެއެވެ. ވިޝާ ބާރުއެޅީ ހުރިހާކުދިން ކެމީލާއަށް ޒިޔާރަތްކުރުމަށެވެ. ސްކޫލް އެސެމްބްލީގައި ކެމީލާގެ ވާހަކަ ދައްކާފައި ވިޝާ ދުޢާކުރިއިރު ބައެއްކުދިން ރޮމުން ދިޔައެވެ. ޚާއްސަކޮށް އަރީޖްއެވެ.\n"ޝިފާ ދެއްވަނީ މާތްﷲ. ބައެއްފަހަރު ޑޮކްޓަރުން ނޫނީ ރާގީއިން މެދުވެރިކުރައްވާ ޝިފާ ދެއްވާ ފަރާތުގެ ކުޅަދުންވަންތަ ކަމާ. ކޮންމެ ކުއްޖަކަށްވެސް އެފަދަ ދެރަގޮތެއް ވެދާނެ. އަޅުގަނޑުމެން އެފަދަކުދިންނަށް ސަޕޯޓްދީ އެކުދިންނަށް އެހީތެރިވެދިނުމުން ﷲގެ ރުހުން ލިބިވޮޑިގަންނަވާނެ. ކެމީލާގެ ބަދަލުގައި މާދަން ހަމަ އަހަރެމެންގެ ތެރެއިން ކުއްޖަކު އޮތުމަކީ އެކަށީގެންވާކަމެއް. އެހެންވީމަ އެފަދަ ހާލަތުގައިވާ ކުއްޖަކަށް އެންމެންގެ އެއްބާރު ދިނުމަށް އެދެން. ކެމީލާއަކީ ހީކުރިވަރަށްވުރެ ރަގަޅު މުހިއްމު ކުއްޖެއް. ސްކޫލްގެ ހަރަކާތްތަކުގައި ބައިވެރިވާ ޗެމްޕިއަނެއް. އެހާ ބަލިކޮށް އުޅެމުން ކިޔެވުމުން ރަން ވަނަތައް ހޯދާ ސްވިމިންއާއި ނެޓްބޯޅަކުޅުމުގައި ބައިވެރިވޭ. އަދި ގޭގައި ހުރެގެން ކޭކު ހަދާ ވިއްކާ. އެހެން ކުދިންނަށް އެކަމުން އިބުރަތް ލިބިގަންނަންވާނެ އަދި އެންމެ ފާހަގަވާ ކަމަކީ މިއޮތް ގިނަ ކުދިން އުޅޭތަނުގައި އެންމެ ގިނައިން ހިނިތުންވާ ކުއްޖަކަށް ކެމީލާ ފާހަގަކުރެވުނުކަން. އެވެސް ބަލި ހާލުގައި އުޅެމުން. މިއަދު މިހެން ބުނާކަށް ލަދެއްނުގަނޭ. ކެމީލާއަކީ އެންމެ އިންސްޕަރޭޝަނަލް ސްޓޫޑެންޓް. އޭނައަށް އެ މަގާމު ހައްގު.."\nވިޝާގެ ވާހަކަތަކުން ތާނީ އުދަގޫވެފައި ހުއްޓެވެ.\n"ސިރިޔަސްކޮށް ވިޝާ ޗޭންޖުވީތަ؟ ނޫނީ އަރީޖްއަށް އޮޅުވައިލަންތަ؟ ނޭގޭ..." ތާނީ ހިތާހިތުން ކިޔައިލިއެވެ.\nތާނީގެ މަންމަ އޭނަ ހޮސްޕިޓަލަށް ގެންދިޔައީ ކަކުލަށް ލިބުނު އަނިޔާގެ އަސަރުތައް ނުފިލާތީއެވެ. ދެއްކީ ޑޮކްޓަރ ކިޔާންއަށެވެ. އެއީ ސްކައިމޯގެ އެންމެ މަޝްހޫރު އެއް ނަމެވެ. ކިޔާން ތާނީގެ ވާހަކަ އަޑުއަހާފައި ބުނީ އެމްއާރުއައި އަކާއި ޓެސްޓްތައް ހައްދައިގެން އައުމަށެވެ. އެތަނުގައި "މާސް" އެއް ހުރިކަމަށް އޭނައަށް އިހުސާސްވާ ވާހަކަ ބުނުމުން ތާނީ ދެލޯ ބޮޑުކޮށްލިއެވެ.\n"ސީރިޔަސްކަމަކަށް ވުމުގެ ކުޑަ ޗާންސެއް އިންނާނީ. އެކަމަކު ރޫލްއައުޓް ކޮށްލަން ޖެހޭނެ ދޯ. ޑޯންޓް ވޮރީ..." ކިޔާންގެ އޯގާތެރި ހިނިތުންވުމުން ތާނީގެ ހިތަށް ފިނިކަމެއް ލިބުނެވެ. އޭނައަށް ޔަގީނެވެ. ހުރިހާ ކަމަކީ އޭނައަށް ލިބުނު އަނިޔާއެވެ. ނޭގުނީ ކިޔާންއަށެވެ. އެކޮޓަރިން ނުކުމެފައި ތާނީ ހޭންފެށިއެވެ. " ޑޮކްޓަރުންވެސް ވަރަށް ސްޓުޕިޑް. އޭނަގެ ހިތުގައި އޮތް އެއްޗެއް އެނގުނު، ސަސްޕެކްޓްކުރީ ކެންސަރު ކަމަށް. ހެންޑްސަމް އެކަމަކު ނަތިން އިންސައިޑް ހިޒް ބިއުޓިފުލް ހެޑް. ހަހަ...."\nތާނީގެ މަންމަގެ ހިތް ގުޑައިލިއެވެ.\nއިމަޖެންސީކޮށް ހަދަން ދިން އެމްއާރުއައި އެއްކަމުން ވަގުތުން އެޕޮއިންޓްމެންޓް ހަމަޖެހުނެވެ. ތާނީއަށް މަޖާކަމަކަށްވިއެވެ. އޭނަ ވަގުތުން އެކުވެރިންގެ ވައިބާ ގްރޫޕަށް ފޮޓޯއާއި އެއްޗެހި ލާންފެށިއެވެ. ޑޮކްޓަރ ކިޔާންއަށް ޖޯކުޖެހިއެވެ. ހެންޑްސަމް އެކަމަކު ޑަމްބްކަމުން އޭނައަށް ބޮޑެތި ޓެސްޓްތަކެއް ހައްދަން ދީގެން އުޅެނީކަމުގައި ބުނެލިއެވެ.\n"ޔޫ ކޮންސަލްޓެޑް ދަ ރޯންގް ޕާސަން. އަހަރެން ގާތު ބުނިނަމަ. މައި ބްރަދާ އިން ލޯ އިޒް ދަ ބެސްޓް މާޝާﷲ. އޭރުން ތިހާ އެގްޒަޖެރޭޓް ނުކުރާނެ...." ވިޝާ ބުނެލިއެވެ.\n"މަންމަ ބުނި މިއީ ފޭމަސް ސާޖަންއެކޯ. އެކަމަކު ކިހާ ފޭމަސް. މަންމަވެސް މަށަށް ހީވަނީ ކިޔާންއަށް ހިތް ކިޔައިގެން އުޅެނީހެން. މަންމަ ވެސް އެނޫން ވާހަކައެއް ނުދައްކައޭ. އަބަދު ކިޔާން ކިޔާން...ހޫމް މިހާރު މިއުޅެނީ ހެދުމެއް ލާންވެގެން. އެމްއާރުއައި ރޫމްގައި ވަރަށް ބާރުގަދަ މެގްނެޓިކް ފީލްޑެކޯ ހުންނަނީ. މަ ވެއްޖެ ވާގޮތެއް ބަލައިލަން މެޓަލް އެއްޗެއް ސްމަގަލް ކުރަން......." ތާނީ އިރުކޮޅެއްފަހުން ސްކައިމޯ ޖެހި ލައިލެކް ކުލައިގެ ގައުންއެއް ލައިގެން ހުރެ ފޮޓޯއެއް ވައިބާކޮށްލިއެވެ. އޭނަ ހެދުން އަޅާފައި ހުރިގޮތުން މާ ބޮޑު ނިވާކަމެއްވެސް ނެތެވެ.\n"ހޭއި ޑޯންޓް... މަށަށްވެސް މެޑިކަލް ކަންތައްތަކެއް ނޭގޭ. އެކަމަކު މެޓަލް އެއްޗެއް ވިއްޔާ މެގްނެޓަށް ދަމައިގަންނާނެ."\n"އާ ބަހަހަހަ...އިޓް ކުޑް ބީ ކެޓަސްޓްރޮފިކް ދޯ......"\n"ތި މެޝިންވެސް އެތައް މިލިއަން ޑޮލަރެއްގެ އެއްޗެއް. ތި މެޓަލް އެއް ވައްދައިގެން އޭތިވެސް ހަލާކުކޮށްނުލާތި ތާނީ ތިހެން ކިޔަކިޔާފައި. އެނީވޭސް..ވަރަށް ލަވް އިނގޭ.. " އައުސަމް ހިތަކާއިއެކު ވައިބަ ކޮށްލުމުން ތާނީ ތުއިވިއެވެ. ނަމަވެސް އައުސަމްގެ ބަދަލުގައި އޭނަ ހިތް ކިޔަނީ ޖުއާންއަށެވެ.\nއެމްއާރުއައި ރޫމަށް ވަނުމުން މެޝިނުގެ އަޑު މިއުޒިކެއްފަދައިން އެއް ރާގަކަށް ކަންފަތުގައި ޖެހެން ފެށިއެވެ. އެއީ އެމްއާރުއައިގެ މެގްނެޓް އަބަދު އޮންކޮށްފައި ހުންނާތީ އިވޭ އަޑެކެވެ. މާހައުލުގެ އާ ކަމުން ފުރަތަމަ ފަހަރަށް ތާނީ ބިރުގަންނަގޮތްވިއެވެ. މެޝިނަށް ލާން އުޅުމުން ދެކޮޅު ހަދައިގެން ޓެކްނިޝަންއާއި އޭނަގެ މަންމަވެސް ވިސްނާދޭން ޖެހުނެވެ. ކަންފަތުގައި ޕްލަގެއް ޖަހާދީ ރަޖާގަނޑެއް އަޅާފައި އޮތަސް ފިނިކަމެއް އިހުސާސްވިއެވެ. ވަޑާންކުރާފަދަ އެކި ބާރު އަޑުތައް އިވެން ފެށުމުން ކެތް ނުކުރެވިގެން ހަޅޭއްލަވައިގަންނަން ބޭނުންވިއެވެ. ނަމަވެސް ގުޑިލައިފިއްޔާ އެމްއާރުއައި އަލުން ހަދަން ޖެހިދާނެކަމަށް ޓެކްނިޝަން އިންޒާރުދިން ކަން ހަދާންވެ ހިމޭނުން އޮތްއިރު ރުޅިގަދަވެގެންގޮސް އަވަދިވާވަރުވިއެވެ. ހިތާހިތުން އެކި މީހުންނަށް އެތިވަރުގޮވިއެވެ.\nގެއަށް ދިޔަފަހުން އެރޭ ހޮސްޕިޓަލުން ކޯލެެއް އައެވެ. ތާނީ ގޮވައިގެން ވަރަށް އަވަހަށް ހޮސްޕިޓަލަށް އަންނާން އެދުނެވެ. ތާނީގެ މަންމަ ހިތުގައި ވަރުގަދަ އިންޒާރުގެ ރަގަބީލެއް އަޅުވައިލުމުން ދަރިފުޅަށް ބަލައިލެވުނީ ކަންބޮޑުވުމާއެކުގައެވެ. ހޮސްޕިޓަލުން އެގޮތަށް ގުޅާނީ ކޮންމެވެސް ސީރިޔަސް މައްސަލައެއް ހުރުމުންތާއެވެ. ތާނީ އޭރު އޮތީ ޑްރާމާއެއް ބަލާށެވެ. މަންމަ ކިޔާވަރުން ފޫހިވެފައި ހުރެ ތައްޔާރުވެ ނިމުނުއިރު ސްޓޭޖްޝޯއަކަށް އަރަން ތައްޔާރުވެފައި ހުރިފަދައެވެ. އެހާ ވަރަށް މޭކަޕްކޮށްލާފައެވެ. ތާނީ އެކަނިއެއް ނޫނެވެ. އޭނަގެ މަންމަވެސް އެހާ ފުރިހަމައަށް ހެދިގެން ސެންޓް ޖަހާލައިގެންނެވެ. މަންމަ އެޖަހާ ވަރުގަދަ ސެންޓަކުން އޭނަވެސް ބޮލުގައި ރިއްސާލާ ވަރުވެއެވެ. ކިޔާންގެ އިތުރުން ޑޮކްޓަރ ޝައުންވެސް ފެނުމުން ތާނީ އަދި ވަކިން ފޮނިވެލިއެވެ. ތުއިވެގެން ގޮސް ފަރިގޮތަކަށް އެއްފައި މައްޗަށް އަނެއް ފައި ލައިގެން އިށީނެވެ.\nކިޔަން ޑޮކްޓަރ ޝައުން ތައާރަފުކޮށްދިނެވެ.\n"އައި ނޯ ހިމް. މައި ބެސްޓީ ޖުއާންގެ ބްރަދާ..." ތާނީ ހީލިއެވެ.\n"އަސްލު ބުނާނީ މި އަނިޔާއަކީ އަނެއްހެން ބަލަންޏާ ރަހުމަތެކޭ. ސަބަބަކީ އަނިޔާއެއް ވެގެން މި ދެނެގަނެވުނީ ކޮން ބައްޔެއްކަން. އާއްމުކޮށް އޮސްޓިއޯސާކޯމާ ޑައިގްނޯސް ކުރެވޭއިރު ފުއްޕާމޭ ކަހަލަ ތަނަކަށް ސްޕްރެޑްވާ ފަހުން މިއެނގެނީ. އަޅުގަނޑަށް ބުނެވޭނީ ހަމަ ވަރަށް ލަކީ އޭ މިގޮތަށް ދެނެގަނެވުނީމަ. ޑޮކްޓަރ ކިޔާން ވަރަށް ފުރިހަމައަށް ޑައިގްނޯސްކޮށް ދެއްވައިފި. އައިމް ސޮރީ ޓު ބްރޭކް އިޓް ޓު ޔޫ އެކަމަކު ދަންނަވަން މިޖެހުނީ ހިތާމަވެރި ޚަބަރެއް. އެމްއާރުއައި އިން އެބަ ދައްކާ ޓިއުމަރއެއް....." ޑޮކްޓަރ ޝައުންގެ ވާހަކައިން ވަގުތުން ތާނީގެ މަންމަ ޖެނިފާގެ އަނގަމަތީ އަތް އަޅާލެވިއްޖެއެވެ. އަނެއް އަތުން ދަރިފުޅުގެ އަތުގައި ހިފަހައްޓާލެވިއްޖެއެވެ.\n"ނޯ ކާންޓް ބީ. އައި ހޭޑް އެ މައިނާ އިންޖަރީ. ދެޓްސް އެ ރޯންގް ޑައިގްނޯސިސް..." ތާނީ އިނީ ހިނިތުންވެލައިގެންނެވެ.\n"ވީ ނީޑް ޓު ޓޭކް އެ ބަޔޮޕްސީ............"ޝައުން ބުނެލިއެވެ. ކިޔާން އެމްއާރުއައިގައި ޓިއުމަރ ހުރި ތަންކޮޅު ދެއްކިއެވެ. އެމީހުން ބޮޑަށް ޝައްކުކުރީ ކެންސަރަށެވެ. ސްޓޭޖް އެކެއް ކަމުން އިތުރު ތަނަކަށް ނުފެތުރޭނެ ކަމުގައެވެ.\nޒައިރާ ބޯންމެރޯ ޓެސްޓް ހެދުމަށްފަހު ކުރި އިންތިޒާރަށް އުފާވެރި ނިމުމެއް ނައެވެ. ނަސީބު ދެރަކަމުން ކެމީލާއާއި މެޗް ނުވީއެވެ. ކިޔާންވެސް މާޔޫސްވިއެވެ. ނާރުގެ ޚާއްސަ ޑޮކްޓަރ ބަލާފައި ބުނީ ނަސީބަކުން ކެމީލާގެ އެމްނީޒިއާއަކީ ވަގުތީ ކަމެއްކަމަށެވެ. ކެމީލާއަށް ފިޓްޖެހުމުން ވެއްޓި ބޯ ފަޅައިގެން ގޮސްފައި ހުރުމުން އައިވީ އެންޓި ބައޮޓިކް އަޅަން އިތުރު ދުވަސްކޮޅަކަށް ބާއްވަން ޖެހުނެވެ. ކެމީލާ ސެމީޕްރައިވެޓް ރޫމަކަށް ބަދަލުކުރިއެވެ. އޭނަ ދެކެން ވިޝާއާއި ކްލާސްކުދިންތަކެއް އައެވެ. އެއޮތް ބަލި ކުއްޖާ އިނީ ކޮޓަރީގެ ކަނެއްގައި ނަމާދުކުރާށެވެ. މޭޒުމަތީގައި ޚަތިމެއްވެސް އޮތެވެ. ތެދެކެވެ. މަތާރަންފިލާގައި ހިރަފުސް އަރުވަން ބޭއްވުމަށްވުރެ ސަވާބު ހޯދަން ކިޔެވުމާއި އިލްމު ލިބިގަތުމަށް ބޭނުންކުރަންވީ މާތްﷲގެ މަތިވެރި ކަލާމްފުޅެވެ. ކެމީލާ ހުރިހާ ދަތްތައް ފެންނަވަރަށް ހީލަމުން ހުރިހާ ކުދިންނާއި ސަލާމް ކުރިއެވެ.\nރައީސް ތައިމޫރުގެ އާއިލާ ރޭގަނޑު ކެއުމުގައި ތިބެ ކޮންމެވެސް ވަރަކަށް ކެމީލާގެ ވާހަކަ ދެކެވުނެވެ. އެވާހަކަ ފެށީ ޖުއާންއެވެ. އެކުއްޖާ ކެންސަރާއި ހަގުރާމަކުރާ ވާހަކައެވެ. ޝައުން ދުވަހަކު ބަލިމީހެއްގެ ވާހަކަ ދައްކާފައި ނެތަސް ކެމީލާގެ ވާހަކަ ދެއްކިއެވެ. ކެމީލާ ކޮންމެ ޕްރޮސީޖާއެއް ހެދިޔަސް ކެނިއުލާއެއް ގުޅިޔަސް ﷲއަކްބަރު ޝަހާދަތް ނޫނީ ގުރުއާން ކިޔަވާކަމަށް ބުނުމުން އެންމެނަށްވެސް އެކަމުން އަސަރުތަކެއް ކޮށް ހިމޭންކަން ވެރިވިއެވެ.\n"ދެޓްސް ބިއުޓިފުލް. ކެމީލާއަށް މަންމަ ޒިޔާރަތްކުރާނަން. އެހާ ޅައިރު އޯލްމައިޓީއާއި ކްލޯޒްވެވޭނީ ނަސީބުވެރި ކުއްޖަކަށް......................" ސޯފިއާ ބުނެލިއެވެ.\n"ސޯފީ. އެއީ މާ ރަގަޅުކަމެއްހެން ހިޔެއްނުވޭ. އެއަށް ކިޔަނީ ހައްދުފަހަނަޅާ ދިޔުން. ބީ އެވެއާ.." އާތިކާ އަނގަޔަށް ގޮތެއް ހަދައިލިތަން ފެނުނެެވެ.\n"ވެލް. މީހަކު ލަކީ ވާނީ އެހާ ވަރަކަށްނު މަންމާ. އެކުއްޖާ އަބަދު އޮންނަނީ ހޮސްޕިޓަލުގައި. ޕެއިން ގައި. އިފް އޯލްމައިޓީ ލަވްސް ހާ ކީއްވެގެން ތޯ އެހާ ހާލުގައި އުޅެނީ؟ އަޅުގަނޑަކަށް ނުވިސްނުނު...." ޖުއާން ލޯ ކުޑަކޮށްލިއެވެ. އެ ސުވާލަށް ޖަވާބުދެވޭނެ ފެންވަރު އެތާގައި ހުރި އެކެއްގެވެސް ނެތެވެ. އެހެންވެ ސޯފިއާ ހީލާފައި ވަގުތުން ހައްލު ބުނެދިނެވެ. ދުނިޔޭގެ އެތައް ބަޔަކު ލޯބިކުރާ ޝޭޚް އަމީރު ކައިރިން ތި ސުވާލުގެ ޖަވާބު އަހާނީ ކަމުގައެވެ. އާތިކާ އިނީ ފާޑަކަށެވެ. ސޯފިއާ މިހާރަކަށް އައިސް ދީނީ ކަންތައްތަކާއިގެން މާ ބޮޑަށް އުޅެނީ މީހުންގެ ހިތްތައް ފަތަހަކުރަންބާވައޭ ހިތަށް އެރިއެވެ. އޭނައަށްވުރެ މަތީ މަގާމެއް ހޯދަން އެހެން އުކުޅެއް ބޭނުންކުރަން ގަސްތުކުރީ ބާވައެވެ. ދީނީ މައުޟޫ ވަރަށް ނާޒުކްކަން ސޯފިއާއަށް ނޭގެނީހެއްޔެވެ؟ ސޯފިއާއަށްވުރެ ކުރިން އެ ބުނާ "ކެމީލާ"އަކަށް ޒިޔާރަތްކުރަން އޭނަ ނިންމިއެވެ. ތުންފަތަށް ހިނިތުންވުމެއް ވެރިވިއެވެ.\nކިޔާންއަށް ފޯނުން ގުޅާތާ ގަޑިއެއްހާއިރުވީރުވެސް ޚަބަރެއް ނުވުމުން އެލީނާގެ ގައިގާ ހުޅުހިފިހެން ހީވިއެވެ. ރުޅިގަދަވެގެންގޮސް އަތުން ޖެހީނުން އެނދުގެ ސައިޑް ޓޭބަލްމަތީ ހުރި ރީތި ބޮކިވެސް ތަޅާލައިފިއެވެ. އެއީ ޝައުންގެ މާމަ ދިން ހަދިޔާއަކަށްވުމުން ވަރަށް ލޯބިން ގެންގުޅޭ އެއްޗެކެވެ. އަޑުގަދަވެގެން ދޮރުމައްޗަށް އެރި ޝައުންއަށް މި މަންޒަރު ފެނުނުއިރު އެލީނާގެ މޫނަށް ކަޅު ވިލާގަނޑެއް އެޅިފައިވާފަދައެވެ. އެ ފޯރިގަނޑާއެކު އަދި ޝައުންގެ އަގުބޮޑު ސެންޓުފުޅިއެއްވެސް ތަޅާލައިފިއެވެ. ރުޅީގެ ވަރުގަދަކަމުން ތެޅުނު ބިއްލޫރިގަނޑެއް ނަގާ ވައަތުގައި އަޅާފައި ދަމައިގަނެވުނެވެ. ޒަޚަމްވެގެން ލޭގަނޑު އޮހިގަތްތަން ފެނި ބިރުވެރިކަން ހިތުގައި ހިނގައިލިއިރުވެސް ކުށްވެރި ކުރެވުނީ ޝައުންއެވެ. ނަފްރަތުން ފުރިފައިވާ ގޮތަކަށް ކަޅި އަޅާލައިފިއެވެ.\n"ބަ**ޑް............." އެލީނާ ކަރުތެރެއިން ހަޅޭއްލަވައިގަތެވެ. ކުއްލިއަކަށް ޝައުން ބުމަގޮށްޖަހައިލުމާއެކު އޭނައާއި ދިމާލަށް ހިނގައިގަތުމުން އިހުސާސްކުރެވުނީ އެންމެ ކަމެކެވެ. ޝައުންގެ ކެތްތެރިކަން ކޮޅުންލާ ރަގަޅަށް ރުޅި އަރުވައިލެވިއްޖެކަމެވެ. އޭނައަށް ގެއްލުން ދެވުނު އެއްޗިއްސަށް ވިސްނާލުމުން މާމަގެ ހަދިޔާއާއި ޝައުންގެ އަގުބޮޑު ސެންޓްފުޅި ތަޅައިލެވިއްޖެކަން އެނގުނެވެ. އެއާއެކު އޭނަ ޝައުންއާއި މުޚާތަބު ކުރި ލަފުޒުން އޭނަގެ ބޭރުފުށުން ދައްކައިގެން ހުންނަ މަޑުމައިތިރިކަމާއި "ކޫލް" ކަން އެއްކޮށް ނެތުނީއެވެ.


ފަސޭހަކަމާއި އެކު ބޭނުންފުޅުވާ ސޮފްޓްވެއާރތަށް ޑައުންލޯޑްކުރަށްވަން ބޭނުންފުޅުތޯ؟ | ޙެޔޮބަސް\nHome އިންފޮެމޭޝަން ޓެކްނޮލޮޖީ ފަސޭހަކަމާއި އެކު ބޭނުންފުޅުވާ ސޮފްޓްވެއާރތަށް ޑައުންލޯޑްކުރަށްވަން ބޭނުންފުޅުތޯ؟\nކޮންޕިއުޓަރު ބޭނުންފުޅުކުރަށްވާ ފަރާތްތަކުން ބައެއްފަހަރަށް ބޭނުންވާ ސޮފްޓްވެއާރތަށް ނުވަތަ އެޕްލިކޭޝަންތައް ނުލިބިގެން އުޅޭކަން ފާހަގަކުރެވެއެވެ. އަދި ބައެއް ވައްތަރުގެ އެޕްލިކޭޝަންތައް އަންނަނީ އެކި ބަދަލުތަކާއި އެކު ތަފާތުވަމުންނެވެ. ތަރައްޤީކުރެވެމުންނެވެ. ކޮންމެ އެޕްލިކޭޝަންއެއްވެސް ތަފާތު ގޮތްތަކަކަށް ބަދަލުކުރެވި އާކުރެވެމުންދެއެވެ. އަދި ސޮފްޓްވެއާރތައް ބަދަލުވުމުން ފަހުގެ ސޮފްޓްވެއާރ އަޅަން ވެސް ބައެއް ފަހަރަށް އިންޓަރނެޓްގައި ސާރޗުކޮށް ގިނަ ވަގުތު ދުއްވާލަންޖެހެއެވެ. ބައެއްފަހަރަށް ސާރޗުކޮށްގެން ފެންނަ ބައެއް ލިންކުތަކުން ޑައުންލޯޑްކުރުމުގައި ގިނަ ދަތިތައް ކުރިމަތިވެއެވެ. އެހެންކަމުން އަޅުގަނޑު ހެޔޮބަސްގެ ކިޔުންތެރިންނަށް ބޭނުންވާ ގިނަ އެޕްލިކޭޝަންތައް ފަސޭހައިން ޑައުންލޯޑްކުރެވޭނެ ސައިޓެއްގެ މައުލޫމާތު ހިއްސާކޮށްލަމެވެ.\nwww.filehippo.com އަކީ ފަސޭހަކަމާއި އެކު ގިނަ ސޮފްޓްވެއާރަތަށް ޑައުންލޯޑްކުރެވޭނެ ސައިޓެކެވެ. މިގޮތުން މިހާރު އާންމުކޮށް ބޭނުންވާ ހުރިހާ ސޮފްޓްވެއާރވެސް މި ސައިޓުން ޑައުންލޯޑްކުރެވޭނެއެވެ. އޭގެ ތެރޭގައި އިންޓަރނެޓަށް ވަންނަން އެންމެ ރަނގަޅު ކަމަށް ގިނަ ބަޔަކު ފާހަގަކުރަމުން އަންނަ ފަޔަރ ފޮކްސްގެ އަދި އޮޕެރާ، ގޫގުލް ކްރޯމް، ސަފާރީ ޑައުންލޯޑްކުރެވޭނެއެވެ. ބޭނުންފުޅުވާ ޑްރައިވާރސް ، ވީޑިއޯ އޯޑިއޯ ކޮންވާރޓާރ އަދި ތަފާތު އެތަކެއް ވައްތަރުގެ އެންޓިވައިރަސް ޑައުންލޯޑްކުރެވޭނެއެވެ. މީގެ އިތުރަށް ގުރެފިކްސް ސޮފްޓްވެއާރތަކާއި، ވީޑިއޯ ޕްލޭޔާރ ، އައި ޓިއުންސް އާއި ތަފާތު އެތައް ވައްތަރުގެ ސޮފްޓްވެއާރތަށް ޑައުންލޯޑްކުރެވޭނެއެވެ. ސޮފްޓްވެއާރ ޑައުންލޯޑްކުރަށްވަން ބޭނުން ފުޅުވާ ފަރާތްތަކަށް www.filehippo.com އަށް ވަދެ ވަޑައިގެން ފަސޭހަކަމާއި އެކު ޑައުންލޯޑްކުރެވޭނެއެވެ.\nPrevious articleބަނޑުހައި ހޫނުކަމާ ދެކޮޅަށް، ހައިޑްރޯޕޮނިކްސް\nNext articleރޯދަމަހާއި ގުޅޭ ދުޢާތައް\nއިންފޮެމޭޝަން ޓެކްނޮލޮޖީ Jul 20, 2012


BREAKING: Dhiddhoo Eid Footboalha Mubaaraaiy Hoonuve Bodu Maaraamaaree Akah - Vaguthu\nދިއްދޫ އީދު ފުޓުބޯޅަ މުބާރާތް ހޫނުވެ ބޮޑު މާރާމާރީއަކަށް\n2 އަހަރު ކުރިން ( އޮގަސްޓް 16, 2019 )\nހއ. ދިއްދޫގައި މިއަދު ކުރިޔަށްދިޔަ ފުޓުބޯޅަ މެޗެއްގެ ތެރެއިން ބޮޑެތި ހަމަނުޖެހުންތަކެއް ހިންގައި ތަކެއްޗަށް ގެއްލުންދީފިއެވެ.\nދިއްދޫގައި މިއަދު މާރާމާރީ ހިންގާފައި ވަނީ، ބޮޑު އީދާއި ދިމާކޮށް އެރަށުގައި ކުރިޔަށްދިޔަ ފުޓުބޯޅަ މުބާރާތެއްގެ ފައިނަލް މެޗުގެ ތެރެއިންނެވެ.\nމިއަދު ހިނގި މި ހަމަނުޖެހުންތަކުގެ ތެރެއިން ދަނޑުގައި ބޭނުންކުރި ބައެއް ތަކެއްޗަށް ގެއްލުންދީފައިވާއިރު، މެޗުގެ ރެފްރީއަށްވެސް ހަމަލާދީފައިވާ ކަމަށް މަޢުލޫމާތު ލިބެއެވެ. ނަމަވެސް ރެފްރީއަށް ލިބުނު އަނިޔާގެ ތަފްސީލެއް އަދި އެނގިފައެއް ނުވެއެވެ.\nދިއްދޫގައި މިއަދު ކުރިޔަށްދިޔަ ފުޓުބޯޅަ މުބާރާތުގެ ފައިނަލް މެޗުގައި ބައްދަލުކުރީ، ޓީމް 'ޓީނޭޖް' އާއި 'ހީވެސްނުވޭ' އެވެ. މި މާރާމާރީ ހިނގާފައިވަނީ މެޗުގެ ދެވަނަ ހާފްގެ ތެރެއިންނެވެ. އޭރު ދެ ހާފުގައި ދެ ލަނޑު ކާމިޔާބު ކޮށްގެން ޓީމް 'ހީވެސްނުވޭ' އޮތީ ކުރީގައެވެ.\nމައުލޫމާތު ލިބިފައިވާގޮތުގައި މިއަދު މެޗުގެ ތެރެއިން ހަމަނުޖެހުން ހިނގީ، ޓީމް 'ޓީނޭޖް'ގެ ކެޕްޓަން އަށް ދެ ރީނދޫ ކާޑު ހަމަވެގެން ރަތްކާޑެއް ދެއްކި ހިސާބުންނެވެ. އެއާއެކު އޭނާ ވަނީ ދަނޑުން ނިކުމެ، އޮފިޝަލުންގެ މޭޒު ވައްޓާލާފައެވެ. ރެފްރީއަށް ހަމަލާ ދިނީ އެވަގުތު ޓީމުގެ އެހެން ކުޅުންތެރިއެކެވެ. އޭނާއަށްވެސް ރެފްރީ ރަތްކާޑު ދައްކާފައި ވެއެވެ.\nމި ހާދިސާ ހިނގި ވަގުތު މެޗު ބަލަން ގޮސް ތިބި ބައެއް ސަޕޯޓަރުންވެސް ދަނޑުމައްޗަށް އަރައި ހަމަނުޖެހުން ހިންގިއިރު، މުބާރާތުގެ ޓްރޮފީއަށްވެސް ގެއްލުންދީފައި ވެއެވެ. މި ހަމަނުޖެހުންތަކަށް ފަހު ޓީމް 'ޓީނޭޖް' އިން ވަނީ މެޗު ދޫކޮށް ދަނޑުން ފައިބައިގެން ގޮސްފައެވެ.\nމި ހާދިސާ ހިނގުމާއެކު ދިއްދޫ ޕޮލިސް ސްޓޭޝަންގެ ފުލުހުން ވަނީ ހަރަކާތްތެރިވެފައެވެ.\nދިއްދޫގައި މީގެ ކުރިންވެސް ފުޓުބޯޅަ މެޗެއް ހޫނުވެ މާރާމާރީ ހިންގާފައި ވެއެވެ. ދެ ޓީމުގެ ދެމެދުގައި ހިނގި މާރާމާރީގައި އެފަހަރުވެސް ދައުލަތުގެ ތަކެއްޗާއި، މެޗު ކުރިޔަށްގެންދިޔަ ދަނޑަށް ބޮޑެތި ގެއްލުންތަކެއް ދީފައި ވެއެވެ. އެ ހާދިސާ އާއި ގުޅިގެން ފުލުހުން ތަހުޤީޤެއްވެސް ކުރިޔަށް ގެންގޮސްފައި ވެއެވެ.\nކުއްޖަކާއި ބެހުނު ދޮންބައްޕަ އަށް ހަމަލާދީ ޒަހަމްކޮށްލައިފި\nދިވެއްސަކު ބަރަހަނާ ކުރުވުމަށްފަހު ވީޑިއޯ އާއްމުކޮށްފި\nމާލެ ސްކޫލެއްގައި މާރާމާރީއެއް ހިންގައި ދަރިވަރަކު ޒަހަމްކޮށްލައިފި\nއޮގަސްޓް 16, 2019 19:51\nތިޔަ ރަށުގައި ނޫޅޭނެ ހަމަ ޖެހޭ އެކަތިވެސް. ހުސް ޗިޕު މަދު ބުރާންތިން އުޅޭ ރަށެއް.\nއޮގަސްޓް 16, 2019 20:43\nތިބޭފުޅާ ލިޔެފައިވާ ހިޔާލުން ތިބޭފުޅާ އަކީވެސް ބޮލުރޮދި ކެނޑި ބުރާންތިވެފަހުރި ބޭފުޅެއްކަން ހަމަޔަޤީން\nއޮގަސްޓް 17, 2019 08:23\nޢަހަރެންގެ ކޮމެންޓުން ޗިޕެއް ފާޅުވި ކަމަށްޓަކައި ދެރަވަން. ލޮލް...\nއޮގަސްޓް 17, 2019 12:00\nއެއީ ހަމަ ހެޔޮކޮށް ބުނި ބަހެއް. ދިއްދޫއަކީ ގަެުމާ ދީނަށް ގައްދާރު ބްރެއިން ވޮޝްޑު ބައެއް. މިއީ ތެދުކަން، ޝަމްސުއްދީން ރަދުންގެ ރަސްކަމުން ފެށިގެން. މިއަދާހަމައަށް ތާރީޙުން އެނގޭ. ފުރަތަމަވެސް، މުޅި އުތުރައް ގައްދާރުވެ، ގައުމު މިހާލަތަށް ގެނައުމަށް އެންމެ ނުބައި ރޯލުކުޅުނީ ދިއްދޫ މީހުން.\nއޮގަސްޓް 16, 2019 23:33\nކަލޯ ތިޔާ ބުނީ ހަމަ ހެއޮކޮށް... މުޅީން އުޅޭނީ އައްޑަބޯ...\nއޮގަސްޓް 16, 2019 19:52\nމިވަރުގެ މީހުން މެޗް ކުޅެން ޖެހޭތަ؟ ކުޅޭވކޮންމެ ފަހަރަކު ފުރާނައެއް ނޠނީ ގުނަވަނެއް ނޫނީ މދުލަށް ގެއްލުން ދިނުން\nދިއްދޫ މީހުންގެ ސިކުނޑި ޓެސްޓްކުރަން އެބަޖެހޭ\nއޮގަސްޓް 16, 2019 19:53\nސާބަހޭ ތިޔައީއޭ ޑިމޮކްރަސީއޭ ވިދާޅުވެ ސާބަސްފުޅު ދެއްވީ ރަށު އޮފީހަށް މަސްތައް އަޅާލި މީހުންނަށް. އެ ލިބުނު އިއްޒަތްތެރި މެޑެލް ޖަހައިގެން މެޑެލްގެ މައްޗަށް މެޑެއްޔެއް ނާރާތާ ގިނަ ދުވަސްވެގެން ކަމެއް ކޮށްލީ ކަމަށްވާނީ.\nއޮގަސްޓް 16, 2019 19:58\nތިވަރުން ތުއިބަޑިހެދެން އީދު ނުކުޅޭނީ.....\nއޮގަސްޓް 16, 2019 20:25\nސަރުކާރަށް ގޮވާލަން ދިއްދޫ ރައްޔިތުންގެ ސިކުނޑި ޓެސްޓު ކުރުމަށް\nއޮގަސްޓް 16, 2019 20:34\nހ.އ ދިއްދޫ މީހުންނަށް ފުޓްބޯޅަ ކިޔަނ ދަސްކޮށްދޭން ސަރުކާރަށް ގޮވާލަން.\nއޮގަސްޓް 16, 2019 20:45\nފިސާރި ޖަޒީރާ ވަންތަކަން ތިހިރަ ފެންނަނީ. އެޖެންޑާ 19 ވަރަށް ތަފާތު ނޫންތޯ؟ ޖަޒީރާ ރަށެއްގައި ތިހާވަރު ކަމެއް ހިނގައިފާނެ.\nއޮގަސްޓް 16, 2019 20:50\nއަޅުގަނޑަކީ ޓީނޭޖްގެ އިސްމެމްބަރެއް، މިޔަދު އެހިގައިދިޔަ އެއްވެސް އަމަލެއްބަލައިނުގަނެވޭނެ. ހީވެސްނުވޭ ތިންވަނަ ލަނޑުޖެހުމުން އަޅުގަނޑުމެންގެ ކުޅުންތެރިންނަށް ދެންމެޗުނުލިބޭނެކަން އެނގުމުން ބޭރުގައިތިބި ބަޔަކާ އަދި ބެންޗުން ބައެއްކުޅުންތެރިން ކައިރީ މެޗު ހޫނުކޮށް ހާޖާނުހެދުމަށް އެންގި، މީވަރަށްވެސް ދެރަކަމެއް، ކުޅިވަރުގައި އޮށްނާނީ މޮޅުވުމާއި ބަލިވުން މިވަރު ބައެއް ކުޅުންތެރިންނާ ސަޕޯޓަރުންނަށް ނޭގުންމީ ދެރަކަމެއް. އަޅުގަނޑު ހަމަބޭނުންވޭ މިކަމުގައި ގޯސްހެދި ފަރާތްތަކަށް ހަރުކަށި ފިޔަވަޅު އަޅައި5ނޫނީ7އަހަރުދުވަހަށް މިފަދަމުބާރާތް ތަކުގައި ބައިވެރިނުވެވޭގޮތް ހެދަން.\nއޮގަސްޓް 16, 2019 20:51\nދިއްދޫގައި މެޗެއް ހޫނުވެ، ދަނޑުގެ ތަކެއްޗަށް ގެއްލުން ދީފި ނަމަ އެއީ މަމެން ހައިރާން ވާ ކަމެއް ނޫނޭ ދޯ..\nއޮގަސްޓް 16, 2019 20:56\nބޯހަލާކު ހާދަ ވިސްނޭ ކުޅުންތެރިން ނޭ ދޯ މީ\nއޮގަސްޓް 16, 2019 20:58\nދިއްދޫ އީދު ފުޓުބޯޅަ މުބާރާތް ހޫނުވެ ބޮޑު މާރާމާރީއަކަށް ހިނގައްޖެ ނަމަ އެއީ މަމެން އުފާ ކުރާ ކަމެކޭ ރަނގަޅަށޭ...\nއޮގަސްޓް 16, 2019 20:59\n......އެ ހާދިސާ އާއި ގުޅިގެން ފުލުހުން ތަހުޤީޤެއްވެސް . . ކުރިޔަށް ގެންގޮސްފައި ވެއެވެ. މިޖުމަލައިގެފަހަތަށް އިތުރުކޮށްލަންފެނެއެވެ. އޭގެފަހުން ފުލުހުންގެ ފަރާތުންޚަބަރެއް ދަބަރެއްނުވެއެވެ. ވީކަމެއް އަދި ފުލުހުންނަށް ވާކަމެއްހަރާމެވެ. ދެބަނޑަށް ކާލައިގެން ބޮޑުމުސާރަނަގައިގެން ، ސަޓިކާޖަހައިގެން ރައްޔިތުންފެލުންނޫންކަމެއް ނުކުރެވެއެވެ.\nއޮގަސްޓް 16, 2019 21:06\nދިއްދޫ މީހުން ފުޓުބޯޅަކުޅުން މަނާކުރާ ޤަރާރެއް މަޖިލިހަށް ވައްދާދީބަލަ. ވަރަށް ލޭހޫނުވާބައެއް. ޗިޕުސެޓު ގޮވާފަ.\nއޮގަސްޓް 16, 2019 21:30\nދަ ރާއްޖެތެރޭ ގައި ކުޅިވަރު ކުޅުން ސްޓިލް ލޯންގް ވޭ ޓު ގޯ އަދިވެސް ޕްރައިމަރީ ގްރޭޑްސް ތަކުގައި އެމެންނަށް ކިޔަވާ ދޭން މާލެ ސަރަހައްދަށް ގެނެސް އެމެން މާލެ ސަރަހައްދަށް އަޅާލަންވީއޭ މަމެން ބުނަން ނެތީމޭ...\nއޮގަސްޓް 16, 2019 21:43\nއޮގަސްޓް 16, 2019 22:20\nވަރަށް ކޮސް ވީމަ ތިހާ ދަށު ދަރަޖައިގެ ފިނޑި އަމަލެއް ހިންގާނީ\nއޮގަސްޓް 16, 2019 22:23\nހަދާން ވާގޮތުން ދިއްދޫ ގައި މީގެ އަހަރު ތަކެއްކުރިން ފުޓްބޯޅަ މެޗެއްގައި ގޯލް ނުވަދެގެން ގަސް ބުޑަކުން ހަމަލާދީ ކީޕަރުގެ ދުވަސް ދުއްވާލި އޭގެފަހުން އަދި ފުޓްބޯޅަ މެޗެއް ނިމެންދެން ނުކުޅެވޭ.ވިސްނުން މުގައި މައްސަލަތަކެއް ހުންނަކަމައް ފެންނަނީ\nއޮގަސްޓް 16, 2019 23:31\nދިއްދޫ މީހުންނަ ރަގަޅުވާނީ އެމީހުންގެ ރީދޫގުއިތަރައްޕަން ސަރުކާރުން ރެސްލިންނާއި ބަނޑުމުސާރައަށް ބެއްދުމުގެ މުބާރާތެއް ބާއްވައިދިނުން އެބަޔަކާއެކަށީގެންގޮތަށް އެހެންނޫތޯ\nއޮގަސްޓް 16, 2019 23:32\nވަލު ޖަނަވާރުންނަށް ކުޅިވަރު ކުޅޭން ދަސްކޮއްދޭން ވަރަށް އުނދަގޫވާނެ\nއޮގަސްޓް 17, 2019 00:04\nއޮގަސްޓް 17, 2019 01:01\nފަތަކީ އެކަހަލަ އެއްޗެކެވެ.\nއޮގަސްޓް 17, 2019 02:45\nހަމަނުޖެހުން ހިންގައި، ރެފްރީންނަށާއި، ތަކެއްޗަށް ގެއްލުން ދިނުމަކީ ބޯދާ ވިސްނުމެއް. ތި އަމަލު ހިންގި މީހުންނަށް ގާނޫނާއި ގަވާއިދުގެ ތެރެއިން ފިޔަވަޅު އަޅައި އަދަބު ދިނުމަށް، ރާއްޖޭގެ އަދުލު އިންސާފު ގާއިމުކުރުގައި ހިމެނޭ ހުރިހާ މުއައްސަާއަކަށް ގޮވާލަން. ތިކަހަލަ އަމަލުތައް ތަކުރާރުވަނީ އަޅަން ޖެހޭ ފިޔަވަޅު ނޭޅުމުން. އަދަބު ކަނޑައެޅިފައި ހުރި ކުށްތަކެއް ތިޔަ ހަމަނުޖެހުންތަކުގެ ތެރޭގައި ހިނގާފައި އެބަހުރި. ހައްޔަރު ކުރަން ޖެހޭ ވަރުގެ ކަންކަން ހިނގާފައި އެބަހުރި. ފިޔަވަޅު ނާޅަންޏާމުން އަދި ވެސް ތަކުރާރު ވާނެ.\nއޮގަސްޓް 17, 2019 09:19\nތި ދިއްދޫ މިހުން މައިތިރި ކުރެވޭނީ އެއަށްތުރެ ނުލަފާ ވަރުގަދަ ކެރޭ އަދި ޖާހިލު ބަޔަކަށް... ތިކަން ހައްލު ކޮއްލެވޭނީ ރާއްޖެއިން ހަމައެކަނި ހައްދުންމަތީ މީހުނާ ހުވަދޫ މީހުނަށް...ނިކަން ހައްދުންމަތީ ބަޔަކާއެކު ދިއްދޫ މީހުން މެޗެއްކުޅެލަބަ....މެޗުހޫނު ވެއްޖާމް ހޫނުކަން ދައްކާލާނެ، އެކަމް އެކަން ދައްކާނީ ތަކެއްޗަކަށް ނޫން މީހުނަށް... ދިއްދޫ ގަމާރުން މިޒަމާނުގަ އުޅޭ ގޮތެއް ދޯ ދޯ ދޯ\nއޮގަސްޓް 17, 2019 11:59\nކަލޯގެޔާ އަމިއްލައަށް ސޯޓް ބޭލޭއިރުވެސް ނޭގުނުދޯ؟ އަމިއްލައަކަށް ތިބުނެވެނީ ހައްދުންމައްޗާ ހުވަދޫމީހުންނަކީ ޖާހިލުންނޭ، ތިބޭފުޅާއަކީ ޖާހިލެއްކަމަކު ދެންތިބި ރައްޔިތުން ޖާހުންގެ ލަޤަބް ބޭނުމެއްނުވޭ، ބޮލުރޮދި ކެނޑިފަދޯ؟\nއޮގަސްޓް 17, 2019 16:06\nމީނަހުރީ ހަމަހޭގަތޯ ޓެސްޓް ކުރަންޖެހޭ. މީނަ އަމިއްލައަކަށް މިބުނަނީ ހުވަދޫ އަދި ހައްދުންމަތީ މީހުންނަކީ ޖާހިލުންނޭ، ތިކަހަލަ ދެއުޅިމަދު 24ގަޑިއިރު ހަމަހޭގަ ނުހުންނަ މަދުބަޔަކު ތިބުނާ ދެއަތޮޅުގައި އުޅޭކަމީ މުޅި ދިވެހި ޤައުމްދައްނަ ހަޤީގަތެއް، އެމީހުންނަކީ މީހުންނަށް އަނިޔާކުރާ ބައެއްކަން ތިކޮމެންޓުންވެސް އެބައިނގޭ ދެއްތޯ...\nއޮގަސްޓް 17, 2019 09:10\nމޯޖް އަދި އިއްޓޭ ވަނީ ރެފުރީއަށް ހަމަލާދީފައި. މިދެމީހުން 10 ނޫނީ 15 އަހަރަށް ދިއްދޫގައި ބާއްވާ އެއްވެސް ފުޓްބޯޅަ މުބާރާތެއްގައި ބައިވެރިނުކުރާގޮތައް ސަސްޕެންޑް ކުރަނަޖެހޭ، އަދި މާރާމާރި ހިންގުމުގެ ކުށުގެ އަދަބު ދޭންޖެހޭ.\nއޮގަސްޓް 17, 2019 10:23\nތިރަށުގަ ބައިބަލާ ކުޅެބަލަ ގިނަގިނައިން\nއޮގަސްޓް 17, 2019 11:56\nއިސްލާމް ދީނަށް ލޯތްބެއްނެތް ގައުމަށް ގައްދާރު ރައްޔިތަކު ދިރިއުޅޭ ރަށެއް.\nއޮގަސްޓް 17, 2019 11:58\nދިއްދޫ މޑޕ ވަނީ ހަމަވާންވެގެން. މޑޕ އަށް ސަޕޯޓެއް ނުކުރާނެ ރަނަގަޅު މީހަކު. ހުސްދޮގުވެރި ﷲ އަށް އުރެދޭ މީހުން އެޕާޓީގައި އުޅޭނީ އަދި ސަޕޯޓއ ކުރާނީވެސް.\nއޮގަސްޓް 17, 2019 19:26\nހަތް ފެނުގައި ކައްކާ ރާހުތަށް ލިޔަސް ތިޔަރަށުގެ މީހަކު ރަނގަޅެއް ނުވާނެ ، ތީކީ އަތޮޅު ވެރިކަން ކުރަން ހެޔޮވާވަރުގެ ރަށެއް ނޫން މަސް ނުކިރުމުން މަސްކޮޅު ރަށު އޮފީހަށް ، މެޗަކުން ބަލިވުމުން ދަނޑު ފުޑާލުން ، އެންމެ ނާތަހުޒީބު މީހުންގެ ގޮތް އެންމެ ރަނގަޅީ ހޯރަފުއްޓަށް ވެރިކަން ބަދަލުކުރުން ،\nއޮގަސްޓް 17, 2019 22:35\nކަލޯގަޔާ ކަލެޔަށް ވެރިކަންދޯ ނިދީގަވެސް ފެންނަނީ؟ ވެރިކަން މިބަހުގައި އޮށްނަނީ ކިތައް އަކުރުކަމާ ކިތައް ފިލިކަން ކަލެޔަށް އެނގޭބާ؟؟ ދެބަން ދޭތެރޭގަވެސް ވެރިކަމުގެ ވާހަކަދޯ ތިދައްކަނީ؟ އަނެއްކާ ވެރިކަމާ ކުޅެނިކޮށްތަ ކަލޭ ވިހެއީ؟ ހަމަ އަހާލީ


Hiyaanaathuge faisaa gengoss gunee Raees Yaamin ge gekolhugai: Adeeb\nޝަރީއަތަށްފަހު އަދީބު މާލެއިން ގެންދަނީ - އަވަސް ފޮޓޯ\nއެމްއެމްޕީއާރްސީގެ ބޮޑު ހިޔާނާތާ ގުޅިގެން ދައުވާކޮށްފައިވާ ކުރީގެ ނައިބު ރައީސް އަހުމަދު އަދީބުގެ ބޮޑެތި ތުހުމަތުތަކެއް ރައީސް އަބްދުﷲ ޔާމީނަށް މިއަދު އަމާޒު ކުރައްވައިފި އެވެ.\nއެމްއެމްޕީއާރްސީއަށް ޓޫރިޒަމް މިނިސްޓްރީން ދޫކުރި 10 ރަށެއްގެ މައްސަލާގައި އަދީބުގެ މައްޗަށް 10 ދައުވާ ވަނީ ކޮށްފަ އެވެ. އޭނާގެ މައްޗަށް ކޮށްފައިވަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ ދަށުން ނާޖައިޒު ފައިދާ ހޯދައިދިނުމުގެ ދައުވާ އެވެ. އެ ދައުވާތަކުގެ އިބްތިދާއީ އަޑުއެހުމެއް މިއަދު ވަނީ ބާއްވާފަ އެވެ.\nދައުވާތައް ދައުލަތުން މިއަދު އިއްވުމުން އަދީބު ވަނީ 10 ދައުވާއަށް ވެސް އިންކާރު ކުރައްވާފަ އެވެ. އަދި ޖަވާބުދާރީވުމުގެ ގޮތުން ގިނަ ވާހަކަތަކެއް ދައްކަވާފަ އެވެ. އޭނާގެ އެންމެ ބޮޑު ތުހުމަތެއް އަމާޒުވީ ރައީސް ޔާމީނަށެވެ.\nޝަރީއަތުގެ މަޖިލީހުގައި ވާހަކަ ދައްކަވަމުން އަދީބު ވިދާޅުވީ، އެމްއެމްޕީއާރްސީގެ ކޮރަޕްޝަނަކީ މިހާތަނަށް ހިނގާފައިވާ އެންމެ ބޮޑު ކޮރަޕްޝަނަށްވާއިރު އެކަން ތަހުގީގުކުރުމަށް އޭސީސީއަށް ތިން އަހަރު ނެގި ކަމަށާއި އެ ތަހުގީގުން އޭނާގެ މައްޗަށް ދައުވާކުރަން ލިބުނީ އެންމެ 10 މައްސަލަ ކަމަށެވެ. އަދި އެއީ ވެސް ހިޔާނާތުގެ ދައުވާތަކެއް ނޫން ކަމަށާއި އެއްވެސް ފައިސާއެއްގެ ދައުވާއެއް ވެސް އޭނާއަަށް ކޮށްފައިނުވާކަން ފާހަގަކުރެއްވި އެވެ.\nއަދީބު ވިދާޅުވީ، އޭނާ ޓޫރިޒަމް މިނިސްޓަރުގެ ކަމުގެ މަގާމަށް ވަޑައިގެންނެވިއިރު ރާއްޖެ އޮތީ ސިޔާސީ ހަމަނުޖެހުމެއްގެ ތެރޭގަ ކަމަށާއި އޭނާގެ މަސައްކަތަކަށްވީ ރާއްޖޭގެ އިގްތިސޯދު ކޮޅަށް ނެގުން ކަމަށެވެ. އޭނާ މަގާމާ ހަވާލުވިއިރު ރާއްޖޭގައި 100 ރިސޯޓް އޮތް ނަމަވެސް އޭނާ ދޫކުރި ރަށްތަކުގެ ތެރެއިން މިހާތަނަށް 35 ރިސޯޓެއް ހުޅުވައި އިތުރު ރިސޯޓްތަކެއް ވެސް ހުޅުވުމުގެ މަގުމަތީގައި ހުރިކަން ފާހަގަކުރެއްވި އެވެ.\n"2012 އަދި 2013 ގައި އަޅުގަނޑު ޓޫރިޒަމް މިނިސްޓްރީން ދޫކުރާ ރަށްތަކަށް ދައްކާ ކުލި ޖަމާކުރަމުން ދިޔައީ މީރާއަށް، އެކަމަކު އެކަން 2014 ވަނަ އަހަރުގެ ތެރޭގައި ބަދަލު ކުރެއްވީ ރައީސް، ރައީސް ނިންމެވީ ހުރިހާ ފައިސާއެއް އެމްއެމްޕީއާރްސީއަށް ޖަމާކުރާ ގޮތަށް، އޭގެ ފަހުން އަމަލުކުރަމުން ދިޔައީ އެގޮތަށް،" އަދީބު ވިދާޅުވި އެވެ.\nއަދީބު ވިދާޅުވީ، ރާއްޖެ އާއި ރާއްޖެއިން އެތައް އިންވެސްޓަރުންނެއް އޭނާ ހޯއްދެވި ކަމަށާއި ރިސޯޓްތައް ހަދަން ހަވާލުކުރީ އެކަން ކުރެވޭވަރުގެ މީހުންނަށް ކަމަށެވެ. އެކަން ސާބިތުވާ ކަމަކީ މިހާރު ވެސް އެ ރިސޯޓްތަކުގެ މަސައްކަތް ކުރިއަށްދާތީ އާއި އެ އެއްބަސްވުންތައް ބާތިލު ވެސް ސަރުކާރުން ކޮށްފައިނުވާތީ ކަމަށެވެ.\n"2014 އަދި 2015 ވަނަ އަހަރު އިގްތިސޯދު ހިންގަން ހަވާލުކުރީ އަޅުގަނޑާ، ގައުމު ހިންގީ އަޅުގަނޑު، އިކޮނޮމިކް ކައުންސިލްގައި ވެސް ގިނަ މަސައްކަތްތަކެއް ކުރިން، ބްރިޖާއި ހުޅުމާލެ ދެވަނަ ފިޔަވައްސަކީ އަޅުގަނޑު މަސައްކަތް، މިއަދު އަޅުގަނޑު ޖަލުގެ ކުޑަ ގޮޅިއަށް ލާފައި އޮތް ނަމަވެސް ބްރިޖް ނިމިގެން ދާތީ އުފާވޭ، އަޅުގަނޑު ގައުމަށް ކޮށް ދިނީ އިހްލާސްތެރި މަސައްކަތްތަކެއް،" އަދީބު ވިދާޅުވި އެވެ.\nގައުމު ހިންގަން އޭނާއާ ހަވާލުކުރެއްވުމަށްފަހު ރައީސް ޔާމީން ހަވާލުވެޑައިގަތީ ޑޮލަރު ޖަމާކުރުމާއި މާރުކުރުމުގެ މަސައްކަތާ ކަމަށް ވެސް އަދީބު ވިދާޅުވި އެވެ. އަދީބު ވިދާޅުވީ، ރަށްތައް ކުއްޔަށް ދޫކޮށް ލިބޭ ފައިސާތައް އެމްއެމްޕީއާރްސީގެ އެކައުންޓަށް ޖަމާކުރުމަށްފަހު އެހެން ކުންފުނިތަކަށް ފައިސާތައް ޓްރާންސްފާކޮށް އެ ނަގުދު ފައިސާގެ ގޮތުގައި ނަގައިގެން ގެންދަނީ ރައީސް ޔާމީން ދިރިއުޅުއްވާ ގެކޮޅަށް ކަމަށެވެ.\nވަރަށް ޖޯޝުގައި ވާހަކަ ދައްކަވަމުން އަދީބު ވިދާޅުވީ، އޭނާގެ މައްޗަށް ކޮށްގެން އުޅޭ ދައުވާތަކަކީ އެ ވައްކަން ފޮރުވުމަށާއި ފައިސާގެ ދަހިވެތިކަމުގައި ކޮށްފައިވާ ދައުވާތަކެއް ކަމަށެވެ. އެ ވާހަކަތައް ނުދައްކަން އޭނާއަށް އަންގާފައިވާ ކަމަށާއި ޖަލުގައި ދެރަ ގޮތެއް ވެދާނެ ކަމަށް ވެސް އަންގާފައިވާ ކަމަށެވެ. އެހެންނަމަވެސް އޭނާ ނުކުރާ ކަމަކަށް އެއްބަހެއް ނުވާނެ ކަމަށް އަދީބު ވިދާޅުވި އެވެ.\n"ސިމެންތި އައްޓެއްގައި ގަބުރެއްހެން އޮންނަން ޖެހުނަސް ނުކުރާ ކަމަކަށް އެއްބަހެއް ނުވާނަން، ބޭސްފަރުވާ ނުދީ އަޅުގަނޑުގެ ލޯ އަނދިރިކޮށްލިޔަސް އެއްބަހެއް ނުވާނަން، އަޅުގަނޑުގެ ފިކުރަކީ އިގްތިސޯދީ ފިކުރެއް،" އަދީމބު ވިދާޅުވި އެވެ.\nރ. ރާފުށި އެމްއެމްޕީއާރްސީއަށް 50 އަހަރަށް ދިން މައްސަލަ\nނ. މާކަނާފުށި އެމްއެމްޕީއާރްސީއަށް 50 އަހަރަށް ދިން މައްސަލަ\nބ. މަޑުއްވަރީ އެމްއެމްޕީއާރްސީއަށް 50 އަހަރަށް ދިން މައްސަލަ\nއދ. އިންނަފުށި އެމްއެމްޕީއާރްސީއަށް 50 އަހަރަށް ދިން މައްސަލަ\nރ. އުތުރުމާފަރު އެމްއެމްޕީއާރްސީއަށް 50 އަހަރަށް ދިން މައްސަލަ\nތ. އެކުރިފުށި އެމްއެމްޕީއާރްސީއަށް 50 އަހަރަށް ދިން މައްސަލަ\nބ. ލަންދޫ އެމްއެމްޕީއާރްސީއަށް 50 އަހަރަށް ދިން މައްސަލަ\nމާލެ އަތޮޅު ދެ ފަޅެއް އެމްއެމްޕީއާރްސީއަށް 50 އަހަރަށް ދިން މައްސަލަ\nދެ ދައުވާއެއް ކުރިއަށް ނުދިޔަ!\nއަދީބުގެ މައްޗަށް 10 ދައުވާ ވެސް ކޮށްފައިވަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ ދަށުންނެވެ. ނަމަވެސް އޭގެ ތެރެއިން ދެ ހާދިސާއަކީ ގާނޫނުލް އުގޫބާތަށް އަމަލުކުރަން ފެށި ފަހުން ހިނގާފައިވާ ދެ ހާދިސާ އެވެ. އަދީބަށް ދައުވާކޮށްފައިވާ ކުށް ގާނޫނުލް އުގޫބާތުގައި ވެސް ބަޔާންކޮށްފައިވެ އެވެ.\nއަދީބުގެ ވަކީލް މޫސާ ސިރާޖު ވަނީ އެކަމާ ގުޅޭ ގޮތުން ސުވާލު އުފައްދަވާފަ އެވެ. ސިރާޖު ވިދާޅުވީ، އެހެން ގާނޫނެއްގައި ހިމާނާފައިވާ ކުށެއް ގާނޫނުލްއުގޫބާތުގައި ބަޔާންކޮށްފައިވާނަމަ އިސްކަން ދޭން ޖެހޭނީ ގާނޫނުލް އުގޫބާތަށް ކަމަށެވެ. ދެ ގާނޫނުގައި ބަޔާންކުރާ ކުށުގައި ފުށުންއެރުންތަކެއް އުޅޭ ނަމަވެސް އިސްކަން ދޭން ޖެހޭނީ ގާނޫނުލް އުގޫބާތަށް ކަމަށެވެ.\nމީގެކުރިން ވެސް އަދީބުގެ މައްޗަށް ދައުވާތައް އުފުލީ ގާނޫނުލް އުގޫބާތުގެ ދަށުންކަން ސިރާޖު ފާހަގަކުރެއްވި އެވެ.\nދައުލަތުގެ ވަކީލް ރައްދު ދެއްވަމުން ވިދާޅުވީ، ދެ ކުށުގައި ފުށު އެރުންތަކެއް ނޫޅޭ ކަމަށާއި ކޮރަޕްޝަންގެ މައްސަލަތަކުގައި އެކަމަށް ހާއްސަކޮށްފައިވާ ގާނޫނުން ދައުވާ ކުރެވޭނެ ކަމަށެވެ. އަދި އަދަބު ކަނޑައެޅުމުގައި ގާނޫނުލް އުގޫބާތަށް ރިޔާއަތް ކުރެވިދާނެ ކަމަށެވެ.\nމި ކުށް ސާބިތުވާނަމަ ކޮރަޕްޝަންގެ ގާނޫނުގެ ދަށުން ދެވޭނީ ތިން އަހަރަށްވުރެ ގިނަ ނޫން އަދަބެކެވެ. ގާނޫނުލް އުގޫބާތުގެ ދަށުން ދެވޭ އަސާސީ އަދަބަކީ އެއް އަހަރާއި ހަތް މަހާއި ހަ ދުވަހެވެ.\nދައުލަތުގެ ވަކީލް ވިދާޅުވީ، އަދަބު ދިނުމުގައި ވެސް އެގޮތަށް ދައުވާކޮށްފައި އޮތުމުން އަދީބަށް ގެއްލޭނެ ހައްގެއް ނެތް ކަމަށެވެ. ތިން އަހަރަށްވުރެ ބޮޑު ނޫން އަދަބެއް ކޮރަޕްޝަންގެ ގާނޫން ދެވޭއިރު އެ އަދަބަކީ ގާނޫނުލް އުގޫބާތުގައި ކަނޑައަޅާފައިވާ އަސާސީ މިންގަނޑު އަދަބު ކަނޑައެޅޭނެ ކަމަށެވެ.\nސިރާޖު ވިދާޅުވީ، ފުށު އެރުމެއް ނެތް ކަމަށް ދައުލަތުން ބުނި ނަމަވެސް އެކަމާ ބަހުސް ކުރަން ވެސް ޖެހިފައިވަނީ ފުށުއެރުންތަކެއް އޮތީމަ ކަމަށެވެ. އެހެންވެ އެކަމުގައި ޝަރީއަތުން ގޮތެއް ނިންމަވައިދެއްވުމަށް އެދުނެވެ. މައްސަލަ ބައްލަވާ ގާޒީ އާދަމް އާރިފް ނިންމެވީ އެ ދެ މައްސަލަ ކުރިއަށް ގެންދިޔުމާ ގުޅޭ ގޮތުން ދެން އަންނަ އަޑުއެހުމެއްގައި ގޮތެއް ނިންމުމަށެވެ.\nއަނެއް އަށް މައްސަލާގައި އަދީބު ޖަވާބުދާރީވެފައިވާތީ ދެން އޮންނާނީ ދައުލަތުން އަދީބާ ދެކޮޅަށް ހެކި ހުށަހެޅުމެވެ. އެކަމަށް އަޑުއެހުމެއް އަވަހަށް ތާވަލުކުރައްވާނެ ކަމަށް ގާޒީ ވިދާޅުވި އެވެ.


Everyone | MTCC's Blog\n07 މާރިޗު 2010 13 ޚިޔާލުތައް\nby emptycc in Complains, Informative, Thoughts\nފެންވަރު އެބައިނގޭތާ! އެވްރީވަން ގެ ރައިޓްސް ދީފައި ވަނީ ކުންފުނީގެ އެންމެނަށް އަންގަންޖެހޭ ކަންތަށްތަށް އެންގުމަށް ޓަކައި ވަކި މުވައްޒަފުންތަކަކަށް އެކަނި…. ކީއްކުރާނީ ވާނުވާނޭގިގެންގޮސް ހިތުގެ އުދާސްތަށް ވެސް މިބޭރުކުރެވެނީ މިއެޑްރެހުގައި . އިނގިރޭސިން ލިޔަން ނޭގުނުއިރު ދިވެހިން ލިޔުނުނަމަދޯ! ދެން މިލިޔުނު އެއްޗެއް ލެޓިނަކަށްވެސް ނުވި ހޮހޮހޯ.\nތިމަންނަމެން ގެކިބައިން ތަޖުރިބާލިބިގެން ނޯ ތިބުނާ ވާހަކަޔަކީ. ކަމަނާ ގެ ބާރު އޮތްއިރު ކަމަނާއަށް އިނގިރޭސިން ނާއި ދިވެހިން ލިޔެކިއުންތަށް ތައްޔާރުކޮށްދިނު މާއި މެއިލް އަށް ޖަވާބު ދިން ދޮން2ފިރިހެން ކުއްޖަކަށް ބޮޑެތި ޕްރަމޯށަންތަށް ދިންވާހަކަތަ؟ (މި އޮޅުވާލުމާއި ދޮގުހެދުމުގެ ތަޖުރިބާ) ނޫނީ އެއިމް ކުންފުންޏާއި ހަވާލު ކުރުމުން ލިޔެކިއުންތަށް ބަލަހައްޓަން ތިތަނުން އަންހެން ކުއްޖަކު ގެންދިޔަވާހަކަތަ. ބަލަ އެންމެންނަށް އިނގޭ ސިއްރެކޭ ތި3ކުދިން ނަށް އެކިދުވަސްވަރު ކަމަނާގެ މެއިލް ޕާސްވޯޑް ދީގެން މެއިލްތަކަށް ޖަވާބުދޭކަން. ދެން އިތުރަށް ތިބުނާ ތަޖުރިބާއަކީ ތިތާގަތިބި ބައެއް ކުދިން ގޮވައިގެން ގޮސް މަގުމަތީ ބަޒާރުގައި ކުރި ވިޔަފާރީގެ ތަޖުރިބާގެ ވާހަކަތަ؟ ބަލަ ތިކަމަނާގެ ވަކިތަކުން ސަލާމަތް ވާން އޮތީ ބުނިކަމެއް ކޮށްގެންކަން އިނގޭތީ އެކުދިން އެއިރު ބުނިގޮތެއްހެދީޔޭ……. މިހާރު ތިފެއިލްވަނީ އަމިއްލަޔަށް ހީވަނީ އެކުދިން ނުކޮށްދީފާނެޔޭ ނޫނީ ބުނެލަން ލަދުގަންނަނީ ދޯ؟ ތިކަމަނާ އެޗް.އާރުގައި އިންނެވިއިރު ކުންފުނީގެ ދެމީހަކު އެޗް.އާރު ވަހަކަ ދައްކަންޏާ ބުނާނެ އާބިދާ މިތަނުން ބޭރުކުރެވޭނީ ކޮންގޮތަކަށް ހޭ. މީ ކަންބޮޑުވާ ބޮޑު ސުވާލެއް.؟ ރެޔާދުވާލު ކުރިކަންތަށް ކުރުގޮތަކަށް ބުނަންތަ. ބަންދު ޒަމާނުގައި ކޮށިން ގެރިނެރޭހެން ލަޓިބުރި ހިފައިގެން ކަލޭމެން ލަވައި މަސައްކަތްކުރުވީ އެއިރު ބަންދަށް ވިސްނުނީ ތޯއްޗެއް ކުންފުނި މިގޮތަށް ލަޓިބުރިހިފައިގެން ތަޅާމަރައިގެން ނުހިންގޭނެގަން ދެން ކިޔަވަދޭން ފެށީ. ދެން ފެށުނީ މުހުސިނު ދައުރު މިއިރު ނަސަންދުރާ ހިންގުމަށް ފިރިކަލުން އެކައުންޓެންޓަށް މުހުސިނު. މީ ސަލާމަތްވީގޮތް. އެންމެ ފަހުދައުރު އާތިފް ގެ ފުރަތަމަކޮޅު އުސްމާނު ބުންޏޭ ބުނެ ދޮގުހެދީމާ2ވަނަދުވަހު އެ ކަލޭގެ ބަހައްޓައިގެން އެހީމަ އަނގަ ޗޭވި މަންޒަރުވެސް ދުށީމޭ. އަދި ބަވާލާފަ ކެބިނުން ނެރުނު މަންޒަރުވެސް ދުށީމޭ. ދެން ތި ފިސަހަރި ކަމަނާ ޑީ.އާރު ޕީ ގައި އަޑުގަދަ ކޮށްގެން އެތާތެރެއިން އާތިފް އަށް ބާރުފޯރުވައިގެން ޕޮރަމޮށަން ހޯދައިގެން އެއިމްގެ މަގާމަށް ދިޔުން މީ ތަ ތިބުނާ ރެޔާދުވާލުކުރި މަސައްކަތަކީ؟ މިތަ ތިޔަބުނާ ދިން ތަޖުރިބާތަކަކީ؟ ބަލަ ކުންފުނިން ބޮޑުޙަރަދު ކޮށް ކިޔަވަދިން މީހުންނަށް ކުންފުނި ހަވާލުކޮށްފަ ގެޔަށް ދިއުން މާރަގަޅުވާނެ އިތުރަށް ލަދުގަންނާކަށް ނުޖެހޭނެ. ކުންފުނިން 20000.00 ރުފިޔާ ހިފައިގެން ދާއިރު ތީ ކޮންކަމެއްކޮށްގެން ގެންދާ ފައިސާއެއްކަން ވިސްނާލިންތަ. ރަތްދަކަ އަވީގައި އެތަން މިތާގައި މަސައްކަތް ކުރާ ޓެކްނިކަލް މީހުންނާއި އެހެނިހެން މުވައްޒަފުންނަށް ކުޑަ މުސާރަޔެއް ލިބޭގޮތަށް ކަލޭމެންނަށް ބޮޑުމުސާރަ ލިބޭގޮތަށް ތިކަމަނާއާއި ،ހާމިދުއާއި،ސާލިހު ހަދާފަ އޮތް މުސާރަހިފައިން ގެޔައް ދާން ލަދުގަނެބަލަ. ބުނަން މިކަމަނާޔަށް ލިބިގެންވާ ވަރަށް ފުރިހަމަ ހުނަރަކީ އަދި ތަޖުރިބާއަކީ ދެބައޮޑުވުން. އާބިދާ އަމިއްލަޔަށް ވަކިވެގެން ގޭގަ އޮވެބަލަ ކިހާދެރަކަމެއް.\nPrevious MTCC ge viyafaari Next Breaking News: HR Head appointed\n13 ޚިޔާލުތައް (+add yours?)\nމާރިޗު 09, 2010 @ 21:43:16\ndhen mihaaru thiothy bon’dhu budah saa kiyaafa. bidhaa kihineh hadhaany. dhenjeheyny kommeves gothakun kulhibai ahuraalan. nooony baligaboool kuran.\nމާރިޗު 09, 2010 @ 04:31:48\nkoba abidha thi othee mabuni than aisfa dhaneh HR ah dhandi ah nubeyneyne.Naseem akee Jariya boy kahala riha gandeh noon.\nމާރިޗު 09, 2010 @ 04:22:37\nAbidha thi sheereen aa dhe meehun vegen Mtcc ge muvazzafun beynun kohgen DRP hingan ulhunu baeh nun dhoa dhen gabool kuran vee miadhu verikan badhal vejjekan adhu sheereen vess hadhaan kuranvee mihaaru Athif mithaanga naikan. dhen thi ulhaney manje vess visnan vee meehakaa indhegen dhari ah aba oi kan. eyrun rangalhuvaane. konmehen office mail beynun kohgen mail koh memo fonuvaa hadhaane kameh nai..\nމާރިޗު 08, 2010 @ 12:56:08\nyo mam just chill. This blogs provides more updated news than others. U need to do your job well, do u think u should be paid more thanatechnical staff for just filing documents. Coporate do all things related to board and shareholders. HR handle staff.\nމާރިޗު 08, 2010 @ 12:41:56\nVarah fakka dhanbu kulaage cupboardeh hissage setuficatu laan gain meehaku lavva bodu agu ga jeehee kaaku? eyru eyna hurreeedepartumentuge veriyaa kakh! koh fa hurikanthah varah chaalu, mi huree anthareeeeeeeeeeesu vefa\nމާރިޗު 08, 2010 @ 07:35:03\nheheh…cool down..cool dwon everyone….but i think everyone is right…\nމާރިޗު 08, 2010 @ 03:23:22\nThis is Regarding the email ..\nwhere are the policy…\nHave any one read any policy are they following IT…\ndo they know there is Company’s Policy! or have you ever know there isapolicy regarding “system user accessible policy” you CAN GET THIS POLICY FROM INTRANET\nhave any one think about how much time is taken to maintain IT\nexample: company assets & chain of command are provided to end users for the company benefit\nso the end user can manage and coordinate there office work at any time.\nit mustn’t be treated asapersonal item that belongs to you,\nremember! you are the person who take the full responsibility handling it.you must take full responsibility misusing the assets & chain of command that may cause several damage to the work force and the company\nif you cannot handle the responsibility please don’t bother using it\nމާރިޗު 08, 2010 @ 12:47:01\nIT mithanahaee tha\nemeehunah kon policy eh\nkoko thilafushi vazeefa ah vedhdheeedeparmentun beynun nethey bunafa ovvaa. mee hama mujjarib thedheh. esoru kurikamakee thaaga nidhun.\nމާރިޗު 09, 2010 @ 02:43:02\nPolices are mode so no one is above IT\ni am not talking only about IT policies …\nwithout IT there is no MD ,Without MD there is no Company\nwe are the road builder of Technology you need us\nwe are helping you so you can do more work in in limited time\nwe will stop them if they misuse what we have build it is not for one person benefit it is for whole corporation\nbenunnetee bunefaa vadabee sababuthake huregenu\n2.Vilingneess to impove\nso plz thank to them giving you an opportunity\nމާރިޗު 08, 2010 @ 00:40:04\nNot Only Bidha…\nY dont u tell or write others:/…\nShereen: ” Hassan Can u pls. bring me Papaya”\nFinance…zzzz: ” Shakir How much is fish today , can u buy me2or3and please keep in OBC or if u can pls send my home”\nDhaitha: Kalo i need to buy Onion Kilo, i fnot more than Rf. 6/-\nBidha: “Kobaa eyna ma dhi saives nuboi mi ulhnee, mihaaruefilee madhen kihiney saibonives…. ey sss dha memo eh liye office gadeega office ulhen..”\nމާރިޗު 08, 2010 @ 00:33:37\nEsoru: Kiyaahuvaa Theyraa vaadhaa Vo qasam boiraadhaa\nDhaa: Dak Dak thelhenee hithey\nEsoru: Kuchu Kuchu Hothaahey.\nDhaa: Ey baavafaa vee furaanaige kaanaaa.\nEsoru: Thiyahen nuhadhavaashe engeytho very sorry:\nLast night SMS regarding Blog article…. wah wah. kiyaa singer hey. Kiyaa shaairu hoo.\nlast sms nuvaanma Isq dhuniye gaa hithaama thakeh nujehuneehey….\nމާރިޗު 07, 2010 @ 22:22:44\nކޮބާ މިއޮތީ މަބުނިތަން އައިސް ކުޅަނދުރުހަތަޔަކާ ތި ކުޅުނީ ދެން ކުރިން ހަސަދަ ފިލުވަން ތިބިހުރިހާމީހުން މި ބްލޮގް މެދުވެރިވެގެން ހަސަދަ ފިލުވާނެ.. ބިދާގެ ފަތިފުއްހާމަ ކުރާނެ، މިއަދުވެސް ހޮޓަލެއްގާ ބިދާގެ މަސައްކަތުމީހުން( މައިންޓަނަންސް ޓީމް) ކިޔާ އަޑު އެހިން ނަސަންދުރާ ބަންދުކުރަންވެގެން ކުންފުނީ މަސައްކަތުމީހުން ނެރެގެން ކުންފުނީގެ ޕިކަޕުގައި ކުންފުނީގެ ހަރަދުގައި އޯވަރޓައިމްދީގެން އެތަނުގައި ހުރިގަސްތަކާއި އަދި މިކަހަލަ ބައިވަރުސާމާނު އުފުލިވާހަކަ. މީތަނުގަ ތިބިތަންދޮރުނޭގޭ މީހުން ލައްވާ ކުރުވާފަހުރި ކަންތައް މިކަހަލަ ކިތައްކަންތައް ހުންނާނެ، ދެން އެނގޭނީ އަރިސް މީހަކު ރުޅިއައީމަ..އެހެންވެ އަބަދުވެސް މިކިޔަނީ ގުލްޒާރުގާ ނަޔާމަގޭ ނޫރާނިމާ ފޮޅޭނެޔޭ ބުލްބުލްތަކާ ކޮކާތަކާ ފަރިވާއިރުން ފޮޅޭނެޔޭ…. ހަމަ އެގޮތަށް ޝާއިރު ވިދާޅުވަނީ ބޭހާއި ނުކުޅޭތިބަޑި ނޭގިހުއްޓާ އަނދައިދާނޭ ގޭމަ ކޮޔާ ފިހިދާނޭ…\nމާރިޗު 08, 2010 @ 14:07:13\nannn…bidha ah ekulhevunee badi yaa…efakeeru ge haaleh ves ney ge mihaaru…\nBREAKING NEWS; EVALUATION FORMS THROWN TO TRASH


Kulhudhufuttakee city eh kamah Raees kanda alhuvaifi – Iru\nކުޅުދުއްފުއްޓަކީ ސިޓީއެއް ކަމަށް ރައީސް ކަނޑައަޅުއްވައިފި\nކުޅުދުއްފުށި ސީޓީއަކަށް ބަދަލު ކުރުމަށް ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު ނިންމަވައިފިއެވެ.\nރައީސް މިކަން އިއުލާނު ކުރައްވައި މިއަދު ވަނީ ޓްވީޓެއްވެސް ކުރައްވާފައެވެ.\nކުޅުދުއްފުށި ސީޓީއަކަށް ބަދަލު ކުރުމުގެ ނުރަސްމީ މަޝްވަރާ ބައްދަލުވުންތައް ކުރިއަށްގެންދެވުނު ކަމަށް އިލެކްޝަންސް ކޮމިޝަންގެ ރައީސް އަހުމަދު ޝަރީފް މިއަދު ވަނީ ވިދަޅުވެފައެވެ.\nއިންތިހާބާބެހޭ ގައުމީ ލަފާދޭ ކޮމެޓީގެ ހަތަރު ވަނަ ބައްދަލުވުމުގައި ވާހަކަ ދައްކަވަމުން ޝަރީފް ވިދާޅުވީ ލޯކަލް ކައުންސިލް އިންތިހާބުގައި ކުޅުދުއްފުށި ސިޓީއަކަށް ބަދަލުކުރުމުގެ ނުރަސްމީ ބައްދަކުވުންތަކެއް ބާއްވާފައިވާ ކަމަށެވެ. އަދި ކުޅުދުއްފުށި ސިޓީއެއްގެ ދަރަޖަ ލިބިއްޖެ ކަމަށްވާނަމަ ކުޅުދުއްފުށި ހިމެނޭނީ ފުވައްމުލައް ސިޓީ ކެޓަގަރީގައި ކަމަށެވެ. އެއީ ދިހަ ހާހާއި ތިރީސް ހާހާއި ދެމެދު ކެޓެގަރީ ކަމަށް ޝަރިފް ވިދާޅުވިއެވެ.\nއެހެންކަމުން ގާނޫގައި ބުނާ މިންގަޑުން ބަލައިގެން އެ މުއާމަލާތް ކުރާނެ ކަމަށްވެސް ޝަރީފް ވިދާޅުވިއެވެ. އެހެންނަމަވެސް ކޮމިޝަނުގައި ނުރަސްމީކޮށް ވާހަކަ ދެކެވުނުކަމުގައި ވީނަމަވެސް ރައީސުލްޖުމްހޫރިއްޔާގެ އޮފީހުން ސިޓީއެއްގެ ދަރަޖަ އިއުލާން ނުކުރާހާ ހިނދަކު އީސީން އެކަން އިއުލާން ނުކުރާނޭ ކަމަށް ޝަރީފް ވިދާޅުވިއެވެ.\nއެހެންކަމުން ކުޅުދުއްފުށި ސިޓީއެއްގެ ދަރަޖަ ލިބިއްޖެ ނަމަ އަންނަ އަހަރު ބާއްވާ ލޯކަލް ކައުންސިލް އިންތިޚާބަށް، އިންތިޚާބީ6ދާއިރާއަކަށް ކުޅުދުއްފުށި ބެހިގެންދާނެ އެވެ. އިންތިހާބީ ދާއިރާތައް ކަނޑައެޅުމުގެ ގާނޫނީ ބާރު ލިބިފައިވަނީ އިލެކްޝަންސް ކޮމިޝަނަށެވެ.


Muslim Anhenun Vikkan Jahaa Website Eh - Vaguthu\nމުސްލިމް އަންހެނުން ވިއްކަން ޖަހާ ވެބްސައިޓެއް\nދުނިޔޭގެ އެކި ހިސާބުތަކުގައި ދިރިއުޅޭ މުސްލިމް އަންހެނުންނަށް މި ވަނީ އުނދަގޫތަކާއި ކުރިމަތިލާން ޖެހިފައެވެ. އެ މީހުންގެ ނަމާއި، ފޮޓޯ އާއި ޓްވިޓާގައި ބޭނުން ކުރާ އައިޑީއާއެކު، "ވިއްކުމަށް" ޖަހަނީއެވެ.\nމިފަދަ މައްސަލައެއް ފެންމަތިވެފައިވަނީ މިދިޔަ އާދިއްތަ ދުވަހުއެވެ. މިޑީއާ ރިޕޯޓްތައް ބުނާގޮތުގައި، މުސްލިމް އަންހެނުންނަށް ނިސްބަތްކޮށް އެޕްލިކޭޝަނެއްވެސް ހަދާފައި ވެއެވެ. އެ އެޕްލިކޭޝަންގެ ނަމަކަށް ވެސް ޖަހާފައި ވަނީ އެ އަންހެންނަށް ހުތުރު އަރާ އަރާ ފަދަ ބަހެއް ކަމަށް ވެއެވެ. އަދި މިގޮތަށް ވިިއްކުމަށް ޖަހާ އަންހެނުންގެ ތެރޭގައި ހިމެނެނީ އަންހެން ނޫސްވެރިންނާއި، އެކްޓިވިސްޓުންނާއި އެނަލިސްޓުންގެ އިތުރުން އާޓިސްޓުންނާއި، ދިރާސާ ކުރުމުގެ ދާއިރާގައި ހަރަކާތްތެރިވާ އަންހެނުން ކަމަށް ވެއެވެ.\nމިކަން އާއްމުންގެ ސަމާލުކަމަށް އައިސްފައި ވަނީ އަންހެނަކަށް އޭނާގެ ޕްރޮފައިފް އެ ވެބްސައިޓުން ފެނި އެކަން މީސް މީޑިއާގެ ސަމާލުކަމަށް ގެނައުމުންނެވެ.\nމިއީ ކާކު ހިންގާ ވެބްސައިޓެއްކަން އަދި އާއްމުކޮށްފައެއް ނުވެއެވެ. އެހެން ނަމަވެސް ސޮފްޓްވެއާ އަޕްޑޭޓް ކުންފުނިން ވަނީ މިދިޔަ ބުދަ ދުވަހު އެ ވެބްސައިޓް ޑައުންކޮށްފައެވެ.\nމީޑިއާ ރިޕޯޓްތައް ބުނާގޮތުގައި، އެ ވެބްްސައިޓް އާއި އެޕްގެ ސަބަބުން އެތައް އަންހެނުންނެއް ރުޅި ގަދަވެ އެ ވާހަކަ ދައްކަމުންދާއިރު، ފޮޓޯތައް އާއްމުކޮށް ޖަހާފައި ވަނީ މިއީ "ޑީލް އޮފް ދަ ޑޭ" ކަމަށެވެ.\nއެ އެޕަށް ވަން މީހަކު ބުނީ، އޭނާ އެއަށް ވަނުމުން ފުރަތަމަ ވެސް އަންނަނީ މިއަދުގެ ޑީލް ހޯދުމަށް އެދޭ ކަމަށް ބުނެ އަންނަ މެސެޖެއް ކަމަށާއި އަދި އަންހެނުންގެ ފޮޓޯތައް ހުންނަ ކަމަށެވެ. އަދި އެ ފޮޓޯ ތަކަކީ އެ އަންހެނުންގެ މީސްމީޑިއާ އެކައުންޓުތަކުގައި ހުންނަ ފޮޓޯތައް ކަމަށް ވެސް އޭނާ ވަނީ ބުނެފައެވެ.


TV Series | Mihaaru\nރީސް ވިދަސްޕޫންއާ އެކު ޖެނިފާ އެނިސްޓަންގެ ސީރީޒްއެއް\n"ފްރެންޑްސް" އިން މަޝްހޫރުކަން ހޯދި ހޮލީވުޑް ތަރި ޖެނިފާ އެނިސްޓަން އަނެއްކާވެސް ޓީވީ އަށް އެނބުރި އައުމުގެ ގޮތުން ރީސް ވިދަސްޕޫންއާ އެކު އާ ސީރީޒްއެއްގެ މަސައްކަތް ފަށައިފި އެވެ.\nOctober 08, 2017 8\n"ނޯޓީ 40" ސިލްސިލާއެއްގެ ގޮތުގައި ގެނެސް ދެނީ\nމި ފިލްމް ރާއްޖެ ޕްލަސް އިން ދައްކާނީ 13 އެޕިސޯޑްގެ ޑްރާމާ ސިލްސިލާއެއްގެ ގޮތުގައި.\nSeptember 08, 2017 1\nސަންޖޭ ކަޕޫރް އަނެއްކާ ވެސް ޓީވީ ސިލްސިލާއަކަށް\nއަނިލް ކަޕޫރުގެ ކޮއްކޮ ސަންޖޭ ކަޕޫރަކީ ފިލްމްތަކެއް ކުޅުނު ނަމަވެސް ބޮލީވުޑުން މާ ބޮޑު ކުރިއެރުމެއް ލިބުނު އެކްޓަރެއް ނޫނެވެ. އެހެންވެ "ރާޖާ" ފަދަ މަދު ފިލްމްތަކެއް ކުޅެފައިވާ ސަންޖޭ ފިލްމަކުން ފެންނާނީ ހާލަކުން ފަހަރަކު އެވެ. އެކަމަކު އެކްޓިންއަކީ އޭނާގެ ލެއާ ވެސް ގުޅިފައި އޮތް ކަމެކެވެ.\n"ކުމްކުމް ބާގްޔާ" ތަރި ޝައްބީރް ރާއްޖޭގައި\nމަޝްހޫރު ޓީވީ ދެމަފިރިން ކަމަށްވާ ޝައްބީރް އަހްލޫވާލިއާ އާއި ކާންޗީ ކޯލް ރާއްޖޭގައި މިވަގުތު ޗުއްޓީ ހޭދަކުރަމުން އެބަދެ އެވެ.\nޒުވާން ޑައިރެކްޓަރަކު އެކްސިޑެންޓެއްގައި މަރުވެއްޖެ\nމޭޒެއްގެ ވަތްގަނޑު ތާށިވެގެން އެ ހުޅުވަން ދަމާލި ވަގުތު އިދިފުށަށް ވެއްޓި އިންޑިއާގެ ޒުވާން ޑައިރެކްޓަރަކު މަރުވެއްޖެ އެވެ.\n"ޔޭ ރިޝްތާ" އަށް އެނބުރި އައުމެއް ނެތް: ހީނާ\nސްޓާ ޕްލަސްގެ މަޝްހޫރު ސިލްސިލާ "ޔޭ ރިޝްތާ ކިޔާ ކެހެލާތާހޭ" ގައި އަކްޝަރާގެ ރޯލު އަދާކުރި ހީނާ ޚާން މިހާރު ވަނީ އެ ޝޯއާ ވަކިވެފަ އެވެ. އަށް އަހަރު ވަންދެން މި ސިލްސިލާގެ ލީޑް ރޯލު ކުޅުނު ހީނާ އެ ޑްރާމާއިން ވަކިވުމުން ޝޯއަށާއި ހީނާއަށް ތާއީދުކުރާ ގިނަ ބަޔަކު ވަނީ ދެރަވެފަ އެވެ. ސޯޝަލް މީޑިއާގައި އެމީހުން ދަނީ މިކަމާ ހިތާމަ...\nއަނިލް އަނެއްކާ ވެސް ހޮލީވުޑްގެ ޕްރޮޖެކްޓަކަށް\nދެހާސް ނުވަ ވަނަ އަހަރު އޮސްކާ ހޯދި "ސްލަމްޑޯގް މިލިއަނާ" އިން ހުޅަނގުގައި ލިބުނު މަޝްހޫރުކަމާ އެކު، ބޮލީވުޑްގެ މަޝްހޫރު އެކްޓަރު އަނިލް ކަޕޫރު އަނެއްކާ ވެސް ހޮލީވުޑްގެ ޕްރޮޖެކްޓަކަށް ތައްޔާރުވާން ފަށައިފި އެވެ.\nޒީ-ޓީވީން ޕާކިސްތާން ޝޯތައް ދެއްކުން ހުއްޓާލަނީ\nއިންޑިއާގައި މަސައްކަތްކުރާ ޕާކިސްތާނު އެކްޓަރުންނަށް އިންޑިއާގެ ސިޔާސީ ފަރާތްތަކުން އިންޒާރުދެމުން ދަނިކޮށް ޒީ-ނެޓްވާކްގެ ޒިންދަގީ ޗެނަލް އިން ޕާކިސްތާން ސިލްސިލާތައް ދެއްކުން ހުއްޓާލާން އުޅޭކަމުގެ އިޝާރާތެއް ޒީ ނެޓްވޯކް ހެޑް ސުބާޝް ޗަންދުރަ ދީފި އެވެ.\nބޮލީވުޑްގެ ތަރިންނަށް ވުރެ އާމްދަނީ ބޮޑު ޓީވީ ތަރިން\nފިލްމީ ދާއިރާގައި އުޅޭ ނަމަ ބޮޑު ސްކްރީނުން ނޫނީ މަޝްހޫރުކަން ނުލިބޭނެ ކަމަށް ގަބޫލުކުރެވުނު ދުވަސް ފާއިތުވެއްޖެ އެވެ. އިންޑިއާގައި ފިލްމު ކުޅޭ މީހުންނަކަށް ޓީވީ އެކްޓަރުން މިހާރު ދުލެއް ނުކުރެ އެވެ. އެމީހުންގެ މަގްބޫލުކަމާއި މުއްސަނދިކަން ވެސް ފިލްމީ ތަރިންނަށް ވުރެ ކުޑައެއް ނޫނެވެ.\nއަނިލް ކަޕޫރުގެ "24" ސީޒަން2ތައްޔާރުވަނީ\nއަންނަ ޑިސެމްބަރުމަހު އަނިލް ކަޕޫރަށް 60 އަހަރު ފުރޭނެ އެވެ. ނަމަވެސް މިހާރުވެސް އޭނާގެ ސިފަ މެދު އުމުރެއްގެ ޒުވާނަކާ ތަފާތެއް ނެތެވެ.


އައްޑޫ ސިޓީގެ ބޮޑު ބަޔަކުން ބައިގަޑިއެއްހާއިރަށް ކަރަންޓު ކަނޑާލައިފި\nހައްވާ ލުބްނާ 31 މާރޗް 2011\nއައްޑު ސިޓީގެ އިންޖީނުގޭގައި ހައި ވޮލްޓޭޖް ޕެނަލް ބޯޑަށް ދިމާވި މައްސަލައަކާ ގުޅިގެން އައްޑޫގެ ގުޅިފައި އޮންނަ ފަސް ރަށުން އެއްފަހަރާ ބައިގަޑިއެއްހާއިރަށް ކަރަންޓު ކަނޑާލައިފި އެވެ. އައްޑު އަތޮޅަށް...\nއައްޑު އާއި ފުވައްމުލަކުގައި ކުރިއަށް ގެންދަން ނިންމާފައިވާ އިއާދަކުރަނިވި ހަކަތައިގެ މަޝްރޫއުގެ ދަށުން ދެ ސަރަހައްދުގައި، ބުރަފަތި ހަރުކުރާ ތަނބުތައް ޖަހާނެ ތަންތަނުގެ ފެންވަރު ބެލުމުގެ ސާވޭއެއް އަން...\nގެއަކުން ފެނާއި ކަރަންޓު ކަނޑާލުމުން ވަގުތުން އެ ހިދުމަތްތައް ދިނުމަށް ކޯޓުން އަމުރުކޮށްފި\nހަސަން މުހައްމަދު 17 މާރޗް 2011\nމާލޭ ގެއެއްގައި ކުއްޔަށް ދިރިއުޅޭ ބައެއްގެ އެޕާޓްމަންޓުން އެގޭ ވެރިފަރާތުން ކަރަންޓު ކަނޑާލުމުން އެ ހިދުމަތްތައް ވަގުތުން ދިނުމަށް ސިވިލް ކޯޓުން އަމުރުކޮށްފި އެވެ. މިދިޔަ ހަފްތާގައި ސިވިލް ކޯޓުން ނެ...\nށ. ބިލެތްފަހީގައި ހޮނހިރު ދުވަހުގެ ރޭ ހަރުގެއެއްގައި ރޯކޮށް ދޯންޏަކާ އެކު އަންދާލާފައި ވަނިކޮށް ހަމަ އެ ރެ އާއި ރޭ ވެސް ކަރަންޓު ޑިސްޓްރިބިއުޝަން ފޮށިތަކެއްގައި ރޯކޮށްލައި މުޅި ރަށުން ރޭ ދަންވަރުން ފެ...\nކޮންމެ ގެއެއްގެ ކަރަންޓު ބިލުގެ 30 ޕަސެންޓް ހަރަދު ވަނީ ދިއްލުމަށް: ސްޓެލްކޯ\nގުފްތަގު އަޖީރު 18 ޖެނުއަރީ 2011\nކޮންމެ ގެއެއްގެ ކަރަންޓު ބިލުގެ 30 ޕަސަންޓަކީ ދިއްލުމަށް ހިނގާ ހަރަދު ކަމަށް ސްޓޭޓް އިލެކްޓްރިކް ކޮންޕެނީ ]ސްޓެލްކޯ[ އިން ބުނެފި އެވެ. "ސައުތު އޭޝިއާ ލައިޓިން ޓްރާންސްފޮމޭޝަން ފޯރަމް" ]އެސްއޭއެލްޓީއ...\nހައްވާ ލުބްނާ 22 ނޮވެމްބަރ 2010\nއދ. އަތޮޅު ތައުލީމީ މަރުކަޒާއި އަތޮޅު ހޮސްޕިޓަލުގެ ކަރަންޓު ބިލު ނުދައްކައިގެން އެ ދެ ތަނުން އިއްޔެ ކަރަންޓު ކަނޑާލިތާ 12 ގަޑިއިރު ނުވަނީސް ރައްޔިތުންގެ ބަޔަކު ނުކުމެ، އިންޖީނުގެ އަށް ވަދެ އަލުން އެ ދ...\nމުލީއާގޭގައި ހަރުކުރި ސޯލާ ޕެނަލްތަކުގެ ސަބަބުން ކަރަންޓު ބިލްގެ 50 ޕަސެންޓް ސަލާމަތް ކުރެވޭނެ: ޕްރެސް ސެކްރެޓަރީ\nހަވީރު ޑެއިލީ، 07 އޮކްޓޯބަރ 2010 00:00 07 އޮކްޓޯބަރ 2010\nރައީސުލްޖުމްހޫރިއްޔާ މުހައްމަދު ނަޝީދު ދިރިއުޅުއްވާ މުލީއާގޭގައި ހަރުކުރި ސޯލާޕެނަލްތަކުގެ ސަބަބުން އެ ގެކޮޅުގެ ކަރަންޓުގެ ބިލްގެ 50 ޕަސެންޓް ސަލާމަތް ކުރެވޭނެ ކަމަށް ޕްރެސް ސެކްރެޓަރީ މުހައްމަދު ޒުހ...\nތިނަދޫގައި ފެންބޮޑުވެ ކޯރު ކޮންނަން އުޅެނިކޮށް ކަރަންޓު ކެނޑިއްޖެ\nހަވީރު ޑެއިލީ، 23 ސެޕްޓެމްބަރ 2010 00:00 23 ސެޕްޓެމްބަރ 2010\nމެދު ނުކެނޑި ބޯކޮށް ވާރޭ ވެހުމުގެ ސަބަބުން ގދ. ތިނަދޫގައި ފެންބޮޑުވެ ގޭގެ އަށް ގެއްލުން ލިބުމުގެ އިތުރުން ރަށުގެ ބޮޑު ބަޔަކުން ކަރަންޓު ކެނޑިއްޖެ އެވެ. ގދ. އަތޮޅުގެ ވެރިކަން ކުރާ ރަށަށް ރޭ ދަންވަރު 0...\nކަރަންޓު އަގު ހެޔޮކުރުމަށް ސަރުކާރުން ފިޔަވަޅު ނާޅާ ކަމަށް ބުނެ ޑީއާރުޕީ އަނެއްކާވެސް މުޒާހަރާ އަށް\nހަވީރު ޑެއިލީ، 22 މެއި 2010 00:00 22 މެއި 2010\nކަރަންޓު ބިލް ދައްކަން ދަތިވެފައިވާ ފަރާތްތަކަށް އެ ކަމުގައި ލުއި ގޮތްތަކެއް ހަމަޖައްސައިދޭން މަސައްކަތްކުރަމުންދާ ކަމަށް ރައީސް ނަޝީދު ވިދާޅުވި ނަމަވެސް ސަރުކާރުން އެ ފަދަ ފިޔަވަޅެއް ނާޅާ ކަމަށް ބުނެ...\nއެޗްޕީއަށް ޤައުމު ދޫކޮށް އިންތިޚާބަށް ނުފޫޒު ފޯރުވަން ޖާގަނުދޭނަން: ސެމްބެ\nޝިފްޒާން އަހްމަދު 19 މިނެޓު ކުރިން\nމުޙައްމަދު ޝުހާދު 21 މިނެޓު ކުރިން


ފުލުހުންގެ ބެލުމުގެ ދަށުގައިހުރި މޯބައިލް ފޯނުތަކަކާއި އެހެނިހެން ބައެއް ތަކެތީގެ ވެރިފަރާތް ހޯދަނީ\nބުދަ ،9 ޖޫން 2021 / 13:00\nމެއި 25 ވަނަ ދުވަހު ނޯތު ހާބަރު ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ 21 ފަކީރާ. އިންސިޑެންޓް ނަންބަރު 487938\nމެއި 30 ވަނަ ދުވަހު އޯކިޑުމަގުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ2ފޮތިރޯލު. އިންސިޑެންޓް ނަންބަރު 488288\nމެއި 30 ވަނަ ދުވަހު އޯކިޑުމަގުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ކަޓް އޮފް މެޝިނެއް. އިންސިޑެންޓް ނަންބަރު 488273\nމެއި 31 ވަނަ ދުވަހު ބަންޑާރަ މިސްކިތް ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ގްރޭންޑަރަކާއި، ޖިގްސޯ. އިންސިޑެންޓް ނަންބަރު 488354\nމެއި 31 ވަނަ ދުވަހު ބުލޫކިޔާމަގާއި ހަނދުވަރީ ހިނގުން ގުޅުނު ހިސާބުން ފެނިފައިވާ ފޮއްޓެއް. (ފޮށީގައިހުރި ތަކެތި: ލަވާޒާ ޖޯޑު، ބިއްލޫރި ތަށި، ޖޯޑު، ވަތުތަށި، ބިއްލޫރި ޖަގު، މާވަށި) އިންސިޑެންޓް ނަންބަރު 488341\nމެއި 31 ވަނަ ދުވަހު އޮކްސިޖަން ކެފޭ ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ސްޓޭންޑް ބައުލް މިކްސަރއެއް. އިންސިޑެންޓް ނަންބަރު 488368\nމެއި 31 ވަނަ ދުވަހު ނަސީމީ ހިނގުމުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ އިންޖީނު ސްޕެއަރ އަޅާފައިހުރި ގޯންޏެއް. އިންސިޑެންޓް ނަންބަރު 488407\nމެއި 31 ވަނަ ދުވަހު ހަނދުވަރީ ހިނގުމުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ނަރުރޯލުތަކެއް އަޅާފައިހުރި ފޮއްޓަކާއި ދަބަހެއް. އިންސިޑެންޓް ނަންބަރު 488339\nޖޫން2ވަނަ ދުވަހު މުރަނގމަގުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ދެ މޯބައިލް ފޯނު. (ނޮކިއާ، ސެމްސަންގ) އިންސިޑެންޓް ނަންބަރު 488513\nޖޫން2ވަނަ ދުވަހު ޖެންޑަރ މިނިސްޓްރީ ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ކެމަލްހާޑް 10 ފޮށި ސިނގިރެޓް. އިންސިޑެންޓް ނަންބަރު 488536\nޖޫން3ވަނަ ދުވަހު ގ. މުތީއާގެ ސިޑިމަތިން ހޮވައިގެން ގެނެސް ފުލުހުންނާ ހަވާލުކޮށްފައިވާ އޮޕްޓިކަލް ޕަވަރ މީޓަރެއް. އިންސިޑެންޓް ނަންބަރު 488576\nޖޫން3ވަނަ ފާށަނާ ކިލެގެމަގުން ފެނިފައިވާ ވެރިއަކުނެތް ކޮތަޅެއް. (ކޮތަޅުގައިހުރި ތަކެތި: އައިފޯން 5، ސެމްސަންގ ގެލެސްސީ 6، 1 ފުއްކަށި، 1 ކައްޓާ، 1 ގްރޭންޑަރ (މަކީޓާ)، 1 ސޭންޑަރ (މަކީޓާ). އިންސިޑެންޓް ނަންބަރު 488607\nޖޫން4ވަނަ ނިކަގަސްމަގުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ވަގަށް ނަގާފައިވާ ކަމަށް ބެލެވޭ ނަރުރޯލުތަކެއް އަޅާފައި ފޮއްޓެއް. އިންސިޑެންޓް ނަންބަރު 488654


vnews - Raajjeyge furathama MBBS koahuge fee akee mahaku 15420 rufiyaa\nއެމްއެންޔޫގެ ދަސްވެނިވުމުގެ ތެރެއިން -- ފޮޓޯ: ގައުމީ ޔުނިވާސިޓީ\nރާއްޖޭގައި ފުރަތަމަ ފަހަރަށް ފެށުމަށް ތައްޔާރުވަމުންދާ ޑޮކްޓަރުކަން (އެމްބީބީއެސް) ކޯހުގެ ފީގެ ގޮތުގައި މަހަކު 1000 ޑޮލަރު ނުވަތަ 15420 ރުފިޔާ ދައްކަންޖެހޭ ގޮތަށް ކޯސް ފީސް ހަަމަޖައްސާފައިވާ ކަމަށް މޯލްޑިވްސް ނެޝަނަލް ޔުނިވަސިޓީ (އެމްއެންޔޫ) އިން ހާމަކޮށްފި އެވެ.\nއެމްއެންޔޫއިން މިއަހަރުގެ ޖުލައި މަހު ފެށުމަށް ހަމަޖައްސާފައިވާ އެމްބީބީއެސް ކޯހަށް މިހާރު ކުރިމަތިލުމަށް ފުރުސަތު ހުޅުވާލާފައިވާއިރު މިކޯހުގެ މުއްދަތު ހަމަވާނީ މިއަހަރުގެ ޖޫން މަހުގެ 14 ވަނަ ދުވަހު އެވެ.\nއެމްއެންޔޫއިން ބުނީ އެމްއެމްބީއެސް ކޯހަށް ކުރިމަތިލާން ހުޅުވާލި ފުރަތަމަ ދުވަހުވެސް 40 ދަރިވަރުން ކުރިމަތިލާފައިވާ ކަމަށާއި، މިކޯހަށް ބޮޑު ތަރުހީބެއް ލިބެމުންދާ ކަމަށެވެ.\nޔުނިވާސިޓީގެ އުސޫލުތައް އޮންނަ ގޮތުން ކޮންމެ ކޯހަކަށް ވެސް ފުރުސަތު ދެނީ ފުރަތަމަ ފޯމް ހުށަހަޅާ ދަރިވަރުންނަށް އިސްކަން ދީގެންނެވެ. ނަމަވެސް ފޯމް ބަލައިގަތުމުގެ ސުންގަޑި ހަމަވަންދެން ފޯމް ބަލައިގަންނަމުން ދާނެ ކަމަށް އެމްއެންޔޫއިން މައުލޫމާތުދެ އެވެ.\nއެމްއެންޔޫ އިން ބުނީ މި ކޯހުގައި 10 ސެމިސްޓަރއެއް ހިމެނޭނެ ކަމަށާއި، އެއް އަހަރުގެ އިންޓާންޝިޕް ވެސް ހަދަންޖެހޭ ކަމަށެވެ. އަދި އެމްބީބީއެސް ކޯހުގެ ފީގެ ގޮތުގައި މަހަކު 1000 ޑޮލަރު ނުވަތަ 15420 ރުފިޔާ ދައްކަންޖެހޭ ގޮތަށް ކޯސް ފީ އެކުލަވާލާފައިވާ ކަަމަށްވެސް އެމްއެންޔޫއިން ވަނީ ހާމަކޮށްފަ އެވެ.\nއެމްބީބީއެސް ކޯހުގައި ބައިވެރިވުމުގެ ޝަރުތުތަކުގެ ތެރޭގައި އޭލެވެލްއިން ތިން މާއްދާ އާއި އޯލެވެލްއިން ފަސް މާއްދާއިން މަދުވެގެން ފާސްވާން ޖެހެ އެވެ. ފާސްވެފައިވާ މާއްދާތަކުގެ ތެރޭގައި ކެމިސްޓްރީ، ބަޔަލޮޖީ، ފިޒިކްސް، އަދި ހިސާބާއި އިނގިރޭސި މާއްދާ ހިމެނެންޖެހެ އެވެ.\nއެމްބީބީއެސް ކޯސް ކުރިއަށް ގެންދިއުމަށް ނިންމާފައިވަނީ ޕާކިސްތާން ސަރުކާރުގެ އެހީގައި އެމްއެންޔޫގައި އަލަށް އުފައްދާ މެޑިކަލް ސްކޫލްގަ އެވެ. މިސްކޫލްގެ ކިޔެވުން ކުރިއަށް ގެންދިއުމަށްޓަކައި ދަރުމަވަންތަ ހޮސްޕިޓަލްގެ 25 ފްލޯގެ ތެރެއިން ދެ ފްލޯ މެޑިކަލް ކޮލެޖް ހިންގުމަށް ވަނީ ހާއްސަކޮށްފަ އެވެ.\nއެމްއެންޔޫ އިން ބުނީ މީގެތެރެއިން އެއް ފްލޯގައި ކްލާސް ރޫމްތައް ގާއިމް ކުރެވޭނެ ކަމަށާއި އަނެއް ފްލޯ ހާއްސަ ކުރާނީ ދަރިވަރުންނަށް ބޭނުންވާ ލެބޯޓްރީތައް ގާއިމުކުރުމަށް ކަމަށެވެ.\nމެޑިކަލް ކޮލެޖް ހިންގުމަށް ޕާކިސްތާން ސަރުކާރުން ވަނީ ފަސް މިލިއަން ޑޮލަރުގެ އެހީ ދީފަ އެވެ.\nދަރުމަވަންތަ ހޮސްޕިޓަލްގައި ގާއިމުކުރާ މެޑިކަލް ސްކޫލްގެ މަސައްކަތް ނިމެންދެން އެމްބީބއެސް ކޯހުގެ ކިޔެވުން ކުރިއަށް ގެންދާނީ އެމްއެންޔޫގައި ކަމަށްވެސް އެ ޔުނިވަސިޓީން މައުލޫމާތުދެ އެވެ.


ކުންފުނީގައި ޝައުނާގެ ހިއްސާއެއް ނެތް: އިކޮނޮމިކް މިނިސްޓްރީ – Dhen.mv\nކުންފުނީގައި ޝައުނާގެ ހިއްސާއެއް ނެތް: އިކޮނޮމިކް މިނިސްޓްރީ\nދެން އެމްވީ February 15, 2020 - 9:18 pm\nރައީސް އޮފީހުގެ ޕޮލިސީ ސެކްރެޓަރީ އައިމިނަތު ޝައުނާގެ މަސްލަހަތު، ޓްރާންސް މޯލްޑިވިއަން އެއާވޭސް (ޓީއެމްއޭ) އަށް ލަފާދޭ ކުންފުނި، އެޓޯލް ކޮމިއުނިކޭޝަންގައި އޮންނަ ކަމަށް އަޑުތައް ފެތުރިފައި ވަނިކޮށް އޭނާގެ އެއްވެސް ހިއްސާއެއް އެތަނުގައި ނޯންނަ ކަމަށް އިކޮނޮމިކް މިނިސްޓްރީން ބުނެފި އެވެ.\nރައީސް މުހައްމަދު ނަޝީދުގެ ސަރުކާރުގައި ރައީސް އޮފީހުގެ ކޮމިޔުނިޓީ ސްޓްރެޓެޖިސްޓެއްގެ ގޮތުގައި، މަސައްކަތް ކުރި ޕޯލް ރޮބާޓްސް އިސްވެ ހުންނަ، "އެޓޯލް ކޮމިޔުނިކޭޝަންސް"ގައި ޝައުނާގެ ހިއްސާއެއް އޮންނަ ކަމަށް ކުރެވެ ތުހުމަތުތައް ޝައުނާ ވަނީ ދޮގުކޮށްފައެވެ.\n"އެޓޯލް ކޮމިޔުނިކޭޝަންސް" ކުންފުނި ފުރަތަމަ އުފެއްދީ ޝައުނާ ވެސް ހިއްސާ ވެގެން "ޝައުނާ އެންޑް ރޮބާޓްސް"ގެ ނަމުގައި ކަމަށެވެ. ނަމަވެސް، ފަހުން އެ ކުންފުނީގެ ނަން ވަނީ "އެޓޯލް ކޮމިޔުނިކޭޝަންސް"އަށް ބަދަލުކޮށްފައެވެ.\nމިއަދު މެންދުރާ ޖެހެންދެން އިކޮނޮމިކް މިނިސްޓްރީގެ އޮންލައިން ރެކޯޑްތަކުން ދައްކާ ގޮތުގައި އެ ކުންފުނީގެ މެނޭޖިން ޕާޓްނަރެއްގެ ގޮތުގައި އިންނެވީ ޝައުނާ އެވެ. އެހެން ނަމަވެސް ޝައުނާ މިއަދު ކުރެއްވި ޓްވީޓެއްގައި ވަނީ އެއީ އަޕްޑޭޓް ނުވާ ރެކޯޑެއް ކަމަށް ވިދާޅުވެފައެވެ. އަދި އެކަން ސާފުކޮށްދިނުމަށް އޭނާ ވަނީ މިނިސްޓްރީގެ ޓްވިޓާ ހޭންޑަލް ޓެގް ކުރައްވާ ދަންނަވާފައެވެ.\nއެ ޓްވީޓަށް އިކޮނޮމިކް މިނިސްޓްރީން ކުރި ރިިޕްލައިގައި ބުނެފައި ވަނީ މިދިޔަ އަހަރު ފެބްރުއަރީ މަހު 20 ވަނަ ދުވަހު، ޝައުނާ އެ ކުންފުނީގެ ހިއްސާ ދޫކޮށްލާފައިވާ ކަމަށާއި ނަމަވެސް އޮންލައިން ޕޯޓަލުގައި އޭނާގެ ހިއްސާ އޮތް ކަމަށް ދައްކާފައި ވަނީ އެއަށް އަޕްޑޭޓް ގެނެސްފައި ނުވާތީ ކަމަށެވެ. އަދި މިހާރު އޭނާގެ ނަން އުނިކޮށްފައިވާކަން ފާހަގަކުރަމުން މިނިސްޓްރީން ވަނީ އެކަމަށް މައާފަށް އެދިފަ އެވެ.\nއިކޮނޮމިކް މިނިސްޓްރީގެ އޮންލައިން ރެކޯޑްތަކުން މިހާރު ދައްކާ ގޮތުގައި، އެ ކުންފުނީގެ މެނޭޖިން ޕާޓްނަރެއްގެ ގޮތުގައި އިންނަނީ ޝައުނާގެ ފިރިމީހާ މުހައްމަދު ތޯރިގެވެ.


ނޭދެމޭ ވަކިވުމެއް…ހާދަހާ ލޯބިވޭ 27 – Esfiya\n‘އެތަނުގައި ކީއްތަ އެކުރަނީ.؟” ޖާހަތު ވަރުބަލި ކަމާއި ފޫހި ކަމާއެކީ ދޮރާދިމާއަށް ބަލައިލަމުން ބުނެލިއެވެ. ޕާރޓީގައި ކޮޅަށް ހުރުމުގެ ސަބަބުން ދެފައިވެސް ވަނީ ވާޅުވެފައެވެ. ނިދިއައިސް އެސްފިޔަ ވަނީ ބަރުވެފައެވެ. ބޭނުންވަނީ އެނދުގައި އޮށޯވެ އަރާމު ކޮށްލާށެވެ. ނަމަވެސް ބަރު ވެޑިން ޑްރެސްގެ ސަބަބުން ހަށިގަނޑަށް އިތުރު ބުރަކަމެއް ވަނީ ވެރިވެފައެވެ. އެހެދުމުގެ ތެރެއިން ނިކުންނަން އިންތިހާއަށް ބޭނުމެވެ. ނަމަވެސް އާއިޒު ފާހާނާއިން ނުނިކުމެ އެކުރަނީ ކީއްހެއްޔެވެ؟\nޖާހަތު ފާހާނާގެ ދޮރާ ކައިރިއަށް ގޮސް ކުޑަކޮށް ކަންފަތް ދިއްކޮށްލިއެވެ. އަޑެއް ނީވެއެވެ. ގޮވަން ހިތަށް އަރާފަވެސް އާއިޒުއާ ވާހަކަ ދައްކަން ބޭނުން ނުވާތީ އެނބުރި ހިނގައިގަތީ މޫނު ހަދާލުމަށްފަހުއެވެ. ދޮރުގެ ބޭރުން ހަރުކޮށްފައި ހުރި ތަންޑު ލޮލުގައި އަޅައިގަތީ އެނބުރިލި ވަގުތުގައެވެ. މޫނަށްވެރިވީ ނުލަފާ ހިނިތުން ވުމަކާއެކީ މަޑުމަޑުން ތަންޑު އަޅުވާލިއެވެ. އަދި ސިއްރުވެރި އަވަސް ހަރަކާތް ތަކަކާއެކީ އެނދުކައިރިއަށް ދިޔައެވެ.\nއަވަސް އަވަހަށް ވެޑިން ޑްރެސް ބާލައި ހެދުން ބަދަލުކުރަން ފެށިއެވެ. ފާހާނައިން ނިކުންނަން އައި އާއިޒު ތަޅުގައި ހިފައި އަނބުރާލި ނަމަވެސް ދޮރު ހުޅުވޭ ގޮތެއް ނުވިއެވެ. ދޮރު ތާށިވެފައި ހުރިހެން ހީވިއެވެ. ތަންކޮޅެއް ބާރުލާފާއި ހިފާލިއެވެ. ނަމަވެސް ދޮރެއް ނުހުޅެވުނެވެ. ފާހާނައިގެ ދޮރު ތެޅޭތަން ފެނުމުން ޖާހަތު ހަރަކާތްތައް އަވަސްކޮށްލާފައި ކަކުލާ ހަމައަށް އަންނަ ހެދުމެއް ލުމަށްފަހު ބޮލަށް ބުރުގާ މަހާލިއެވެ. ނަމަވެސް ހެދުމުގެ ހަރުވާޅެއް ނުފެނުނެވެ. ފޮށި ހާވަން ފެށިއެވެ. ފާހާނާގައި ހުރެގެން އާއިޒު ފަހަރަކަށް ވުރެ ފަހަރެއް ބާރުލާފައި ދޮރު ހުޅުވޭތޯ މަސައްކަތް ކުރަމުން ދަނީއެވެ. ބޭރުން ތަންޑު އަޅުވާފައި ހުރި ކަމުގެ ޝައްކުވެސް ކުރެވިގެން ދިޔައެވެ. ގަޔަށް ލެވުނުހާ ބާރެއްލާފައި އެންމެފަހުން ދޮރުގައި ހިފާލުމާއެކު ތަންޑު ވިއްސައިގެން ގޮސް ދޮރު ހުޅުވިއްޖެއެވެ.\nއުނަގަނޑާހަމައަށް ހަރުވާޅު އަރުވާލި ޖާހަތު ސިހި އެދިމާއަށް ބަލައިލެވުނެވެ. އަދި އަވަސް އަވަހަށް ހެދުން ރަނގަޅު ކޮށްލިއެވެ. އާއިޒު ކުއްލިއަކަށް އެގޮތަށް ނިކުތުމުން ކުޑަކޮށް ލަދުގަންނަ ގޮތްވިއެވެ. ޖާހަތު ތަންޑު އެޅުވީކަން އެނގި އާއިޒު ރުޅި ގަދަވިއެވެ.\n“ކީކޭ ހިތަށް އަރައިގެން ދޮރު ތަންޑު އެޅުވީ؟” ރުޅި އައިސްފައި ހުރެ އާއިޒު ސުވާލު ކޮށްލިއެވެ.\n“ފާހާނާ ތެރެއިން ނިކުންނަން ނޭނގިގެން ހުރީމަ ތަންޑު އެޅުވީ. އެގިއްޖެތަ؟” ޖާހަތު ރައްދުގައި ހަރުކަށި ކޮށްބުނެލިއެވެ.\n“ދެން ތަންޑުތަ އަޅުވަނީ؟” އާއިޒުގެ އަޑު އިހުނަށްވުރެ ބާރެވެ.\n“އާނ! ދެން ތަންޑު އަޅުވަނީ. އެއީ މިކޮޓަރީގަ މިހާރު އަހަރެންވެސް އެބަ އުޅެން. އެން އައި ނީޑް މައި ޕްރައިވެސީ!” ޖާހަތުގެ ކޮޅު ގަދަކޮށްލަމުން ބުނެލިއެވެ.\nއާއިޒު އައި ރުޅީގައި ކޮޓަރީގެ ދޮރުފަތް ބާރަށް ހުޅުވާލުމަށްފަހު ނިކުތެވެ. ޖާހަތު ދޮރު ބާރަށް ލެއްޕުމަށްފަހު އެނދަށް އަރައި ބްލޭންކެޓްގެ ދަށުގައި ހަމަޖެހިލިއެވެ. އަދި ދެލޯ މަރައިލީ ހަމަޖެހުމުގެ ނޭވާއެއް ލަމުންނެވެ.\nއާދުވަހަކަށް އަރައިގެން އައި އިރުން ދުނިޔެ ވިދަމުން ދިޔައިރު ޔާނާގެ ހަޔާތަށްވެސް އިތުރު އުޖާލާކަމެއް ގެނުވައިފި ކަހަލައެވެ. ގޭ ފުރަގަހުގައި ހައްދާފައި ހުރި މާބަގީޗާ ގަސްތަކުގެ ކައިރީގައި ހިނގާލަމުން ދިޔައިރު ހިތަށް އިތުރު ފިނިކަމެއް އިހުސާސް ކޮށްދެއެވެ. ފަތިހުގެ ތެތްފިނި ވައިރޯޅިތައް އެމޫނުގައި ބީހިލާ ކޮންމެ ފަހަރަކު ލޯބި އިހުސާސެއް ކުރުވައެވެ.\n“ދެން އީމު ފެނިއްޖެނަމަ މި ހިތްފަސޭހަ ފަތިހުގެ އުޖާލާކަން ފުރިހަމަ ވެގެން ދިޔައީ.” ޔާނާ މަޑުމަޑުން އަމިއްލަ ނަފުސާ ވާހަކަ ދައްކަމުން ކުރިއަށް ހިނގަމުން ދަނީއެވެ. މާގަސްތައް ފަސްދީ ބޯކޮށް ހެދިފައި ހުރި ގަސްތަކުގެ ތެރެއަށް ވަދެވުނު އިރުވެސް ޔާނާ އިނީ ހިޔާލެއްގެ ތެރޭގައެވެ. އީމަން އާއި އެކީ ހޭދަ ކުރި އުފާވެރި ވަގުތުތަކުގެ މަތިން ހިތަށް އަރާފައި ބުނެދޭން ނޭނގޭކަހަލަ އުފާވެރި އިހުސާސެއް ކުރުވަނީ އެވެ.\nޔާނާގެ ހިތް އީމަން ދެކިލުމަށްޓަކައި ކެތްތެރި ކަމެއްނެތި ތެޅިފޮޅެމުންދަނީއެވެ. ނަމަވެސް އެބޮޑުގޭގެ އީމަންގެ ކޮޓަރި ތެރޭގައި ހިނގަމުން ދާކަންތައްގަނޑެއް ޔާނާ އަކަށް ނޭނގެއެވެ.\nރީމް ހުރީ ރުޅި އައިސް ރަތްވެފައެވެ. އީމަންގެ ގަމީހުގެ ގޮށްތަކުގައި ހިފައި ދަމައިގަންނަމުން ބާރަށް ހަޅޭއްލަވައިގަތެވެ.\n“އަހަރެންގެ ސުވާލަށް ޖަވާބުދީ!” އީމަން ފަރުވާލެއް ނުބަހައްޓާ އަތް ފޮޅުވާލިއެވެ.\n“ރީމް! އަހަރެންވެސް ޖަވާބު އެނގެން ބޭނުން ވަރަށް ގިނަ ސުވާލުތަކެއް އެބަހުރި. ރީމްއަށް ޖަވާބު ދެވޭނެތަ؟” އީމަން ވާހަކަ ދައްކަމުން ދިޔައީ މަޑުމައިތިރި ކަމާ އެކީއެވެ. ރީމް ކިތަންމެ ރުޅިއައިސްފައި ވާހަކަ ދައްކަމުން ދިޔަ ނަމަވެސް އީމަން ދައްކަމުން ދިޔަ ކެތްތެރިކަމާ ހަރުދަނާކަމުގެ ސިފައިގެ ސަބަބުން ކުޑަކޮށް ޖެހިލުންވާ ގޮތްވިއެވެ. އެހެންކަމުން ޚުދު އަމިއްލަ ނަފްސުވެސް ކޮންޓްރޯލްކޮށް ހަރުދަނާ ގޮތް ދެއްކޭތޯ މަސައްކަތް ކޮށްލިއެވެ.\n“ކޮން ސުވާލުތަކެއް؟” ކުޑަކޮށް ކަރުދަމާލަމުން ރީމް ސުވާލުކޮށްލިއެވެ.\n“ކުއްލިއަކަށް ތިހާ ބޮޑު ބަދަލެއް އައީ ކީއްވެ؟ އަހަރެމެންގެ ވަރީގެ ކަންތައް އެންމެ ފަހު މަރުހަލާގައި އޮވެފައި ކުއްލިއަކަށް ހުރިހާ ކަމެއް އެކޮޅުކޮޅުން ޖެހިގެން މިދިޔައީ ކީއްވެ؟ ރީމްއަކީ އެއް އިރެއްގައިވެސް އަހަރެން ކަމުގޮސްގެން އުޅުނު މީހެއް ނޫން. އެކަމަކު ކުއްލިއަކަށް ކިހިނެއް ލޯބިޖެހިގެން ތިއުޅެނީ؟ ކީއްވެ؟” އީމަން ހިތުތެރޭގައި އުފެދެމުން ދިޔަ ހުރިހާ ސުވާލުތަކެއް ބޭރުކޮށްލިއެވެ.\nރީމްއަށް ދޭނެ ޖަވާބެއް ނުވިސްނުނެވެ. ނުވަތަ ހިތުގައިވާ އެއްޗެއް ބަޔާންކޮށް ދޭން ނޭގުނީއެވެ. ރީނދޫކުލައިގެ ޓީޝާޓަކާއި ހުދު ސްކިނީ އެއްގައި ރީމް ފެންނަލެއް ކިތަންމެހާވެސް ފުރިހަމަ އެވެ. ރަންކުލައިގެ ޝޭޑްކޮށްފައިވާ އެފަން އިސްތަށިގަނޑު ވަނީ ވޫލްކޮޅަކުން ބަނދެލެވިފައެވެ. އީމަންގެ ސުވާލުތަކަށް ދޭނެ ޖަވާބެއް ނޭނގުމުން މަޑުމަޑުން އިސްޖަހައިލިއެވެ. ފިޔާތޮށި ކުލަ ޖެހިފައިވާ އެކޯތާފަތާއި ލޮލުގެ ދިގު އެސްފިޔަތަކުން ރީމްގެ މައުސޫމުކަން އިތުރުކޮށްދެމުން ދިޔައިރު އީމަން ހުރީ ރީމްއަށް ބަލަހައްޓައިގެންނެވެ.\nރީމް މަޑުމަޑުން އެނބުރިލާފައި ދާން ހިނގައިގަތެވެ. އީމަންއަށް ރީމްގެ އަތުގައި ބޭއިޚްތިޔާރުގައި ހިފަހައްޓައި ލެވުނީ ޖަވާބަކަށް ބޭނުންވެފައި ހުރެވުނީތީއެވެ. ރީމްއަށް އެނބުރި ބަލައިލެވުނީ ހިތަށް ކުރެވުނު ބުނެދޭންނޭނގޭ އިހުސާސެއްގެ ސަބަބުންނެވެ.\nއޭނާގެ ހިތުގައި އީމަންއަށް ޓަކައި ބުނެދޭން ނޭނގޭފަދަ ވިންދެއް ޖަހަން ފެށީ ކޮންވަގުތެއްގައި ކަމެއް ނޭނގެއެވެ. އެނގޭހާވެސް އެއްޗަކީ އީމަންއާ ދޭތެރޭގައި ތަފާތު އިހުސާސެއް ކުރެވެމުން ދާކަމެވެ. އޭނާއަށް ނޭނގި ނަމަވެސް އީމަން ދެކެ ލޯބި ވެވިއްޖެއެވެ. އީމަންގެ އަތުތެރޭގައި ބޮނޑިވެގަނެގެން އެފުޅާމޭގައި ބޯއަޅާލައިގެން އޮންނަން ކިތަންމެހާވެސް ބޭނުމެވެ. އެ ރީތި މުށި ދެލޮލުން ރީމްއަށް ޓަކައި ލޯބި ފެންނާނެ ދުވަހަކަށް އިންތިޒާރު ކުރެވެން ފެށީ ކޮންވަގުތަކު ކަމެއް ނޭނގެއެވެ.\nދެކޮޅު ހެދުމެއްނެތި ރީމް އީމަންއާ ދިމާއަށް އެނބުރެލިއެވެ. ރީމްގެ ލޮލުން ފެންނަމުން ދިޔަ ތަފާތު އަސަރެއްގެ ސަބަބުން އީމަންއަށް ހުރެވުނީ އެސްފިޔަ ޖަހާލަންވެސް ނޭނގިފައެވެ. ރީމް އީމަންއާ ކައިރިވެލި ހިނދު ހިތުގެ ވިންދު އަވަސްވަމުން ދިޔައެވެ. މިހުރިހާ ދުވަހު އީމަންއާ އެހާ ގާތުގައި އުޅެން ފުރުސަތު ލިބިފައި އޮތް އިރު އެ ފުރުސަތުގެ ބޭނުން ނުކުރެވުނު ކަމަށްޓަކައި ރީމް އަމިއްލަ ނަފުސަށް މަލާމާތް ކުރިއެވެ.\nތިބެވުނު ގައިގޯޅިކަން އިހުސާސް ކުރެވުނު ހިނދު އީމަން ތެޅިގެންފައި ދުރަށް ދިޔައެވެ. އީމަންގެ މި ހަރަކާތުން ރީމް އިންތިހާއަށް ދެރަވެ މާޔޫސްވިއެވެ. އީމަންއަށް އޭނާ ކަމުނުދަނީ ހެއްޔެވެ. ރީމްގެ ރީތިކަމަށްޓަކައި އެތަށް ފިރިހެންކުދިންނެއް ފިދާވަމުން ދާއިރު އީމަންއަށް ކުޑަވެސް އަސަރެއް ނުކުރަނީ ހެއްޔެވެ؟ އަނެއްކާ އީމަންގެ ހުރިހާ ހިއްސެއް ފުރިހަމަ ހެއްޔެވެ؟\nތަފާތު ސުވާލުތަކަކުން ރީމްގެ ހިތް ބަންޑުން ކުރަމުން ދިޔައެވެ.\n“ނެތް ދޯ ދޭނެ ޖަވާބެއް؟” އީމަން ފަނޑު ހިނިތުންވުމަކާއެކީ ބުނެލަމުން ކުރިއަށް ހިނގައިގަތެވެ. ރީމްގެ ކޮންމެ އަމަލެއްގެ ފަހަތުގައިވެސް އަމިއްލަ އެދުމެއް އޮންނަކަމީ އީމަންއަށް އޮޅިފައި އޮތްކަމެއް ނޫނެވެ. ނޭނގެނީ މިފަހަރު ރީމް ބޭނުންވެގެން އެއުޅޭ ކަމެކެވެ.\n“ލޯބިވާތީ!” ކޮޓަރީގެ ދޮރާއަރާ ހަމަވަމުންދިޔަ އީމަންގެ ފިޔަވަޅުތަކަށް ހުއްޓުމެއް އައީ ކަންފަތަށް އިވިގެން އެދިޔަ ލަފުޒުތަކުގެ ސަބަބުންނެވެ.\n“އައި ލަވް ޔޫ މާން!” އީމަން އެނބުރި ބަލައިލުމުން ރީމް އީމަންގެ ލޮލަށް ބަލައިލީ މާނަފުން ނަޒަރަކުންނެވެ. އީމަންއަށް ހުރެވުނީ ދެންކިޔާނީ ކީކޭ ބާއޭ ހިތަށް އަރާފައެވެ. ރީމްގެ ދެލޮލުގައި ތޫނު ވިދުމެއްވާފަދައެވެ. ޖެހެމުންދިޔަ މަޑުވައިރޯޅިތަކުގެ ސަބަބުން މޫނު މައްޗަށް އެޅިފައިވި އިސްތަށިތައް ނަށަމުން ދިޔައެވެ. ރީމް ހުރީ އީމަންގެ ފަރާތުން ޖަވާބަކަށް އެދި އެދިއެވެ. ގިނަދުވަހު އެކުގައި އުޅުމުގެ ސަބަބުން އީމަންއަށްވެސް ރީމްދެކެ ލޯބި ވެވިފައިވާނެ ކަމުގެ އުންމީދުގައެވެ.\nއީމަން އެނބުރި ބޭރަށް ނިކުތެވެ. ދޮރުކައިރީގައި ނިވާވެލައިގެން ހުރި ޔާނާ ފެނި އީމަންއަށް އިތުރަށް ސިހުން ލިބިގެން ދިޔައެވެ. ޔާނާގެ ދެލޯ ވަނީ ކަރުނުން ފުރިފައެވެ. އެދެލޮލުން ނާއުންމީދު ފިޔަވައި އިތުރު އެހެން އެއްވެސް އަސަރެއް ފެންނާކަށް ނެތެވެ. ކަރުނަތައް ހިފެހެއްޓުމެއްނެތި އެ ކޯތާފަތްމަތިން ފައިބައި ގަތުމާއެކު ޔާނާ ދުއްވައިގަތެވެ. ސިޑި ގިރާކޮށް ގޮސް ނިވާވި އިރުވެސް އީމަންއަށް ހުރެވުނީއެވެ. ކުރާނެ ކަމެއް ނޭނގިފައެވެ. އެއް އަތުން ބޮލުގައި ހިފަހައްޓާ ލެވުނީ ބޮލަށް އުނދަގޫ ވެގަތުމުންނެވެ. ދެން ހަދާނީ ކިހިނެއް ހެއްޔެވެ؟ އަލިމަގެއް ފެންނާނެ ކަމަށް ހުއްޓާ ހުރިހާ މަގެއް ބަންދުވެ ހާސްވާން ފަށައިފިހެން ހީވަނީ އެވެ.\nސައިމޭޒު ކައިރީގައި ސައިބޯން ތިބި ސައުދިއްޔާ އާއި ޝަކީބުގެ މޫނަށް ހިނިތުންވުން ވެރިވެގެން ދިޔައީ ކޮޓަރިން ނިކުމެގެން އައި އާއިޒު އާއި ޖާހަތު ފެނުމުންނެވެ.\n“އާދެ އަވަހަށް ސައިބޯން!” އޯގާތެރިކަމުން ފުރިގެންވާ ރާގެއްގައި ސައުދިއްޔާ ބުނެލިއެވެ.\nއާއިޒުވެސް އަދި ޖާހަތުވެސް މަސައްކަތް ކުރަމުން ދިޔައީ ތުންފަތުގައިވި ހިނިތުންވުން ފަނޑުވެގެން ދިޔަ ނުދިނުމަށް ޓަކައެވެ. ޖާހަތުމެން އިށީނުމާއެކު ޝަކީބުމެން ތެދުވެގެން ދިޔައީއެވެ. ދެކުދިން އެކީގައި ވަގުތު ހޭދަކުރެވުނު ވަރަކުން ގުޅުންވެސް އިތުރަށް ބަދަހިވެގެން ދާނެކަމުގައި ދެކިފައެވެ. ނަމަވެސް އެދެމެދުގައި އަކަކު އަނެކަކަށްޓަކައި ވަނީ ކޮންފަދަ ނަފުރަތުގެ ތޫފާނެއްކަމެއް އެދެމަފިރިންނަކަށް އަންދާޒާކޮށެއްވެސް ނުލެވެއެވެ.\nޖާހަތު އިށީނދެ ސައި އަޅައިގެން ސައިބޯންފެށިއެވެ. އާއިޒު އިނީ ހަދާނެ ގޮތެއް އޭނާއަށް ސައި އަޅާކަށްވެސް ނޭނގެއެވެ. ނަމަވެސް ޖާހަތު ކައިރީ ބުނަން ބޭނުން ނުވާތީ އަމިއްލައަށް ޖޯޑު ހިފައިގެން ސައި އަޅަންފެށިއެވެ. ޖޯޑު ފުރާ ސައި އެޅުނު އިރު މޭޒުމަތީގައި ވެސް ސައިގެ ކޯރެއް ހެދިފައިވިއެވެ. ޖާހަތު ފަރުވާލެއް ނުބެހެއްޓިއެވެ. ސޭންޑްވިޗް ނަގައިގެން ކާންފެށިއެވެ. ސައިތަށީގައި ތުން ޖެހި އާއިޒު ސިހިގެން ދިޔައީ ހޫނު ކަމުންނެވެ. އަނގަ ފިހުނެވެ. ރުޅިވެސް އައެވެ. ޖާހަތު އާ އިނެއްކަމަކު މަންމަ އާއިޒުގެ ކަންތައް ކޮށްދިނުން ހުއްޓާލަން ޖެހޭ ހެއްޔެވެ؟\nކައިރީގައި އިން ޖާހަތު ބަނޑުފުރައި ސައިބޮމުން ދަނީއެވެ. ރުޅިވެރި ނަޒަރަކުން ބަލާލި ހިނދު ޖާހަތުވެސް ބަލައިލިއެވެ. “ކިހިނެއްވީ؟” ދޮންކެޔޮވަކުގެ އެއްބުރި ބުރިކޮށްލަމުން ޖާހަތު ސުވާލުކޮށްލީ ހަފައިލަމުންނެވެ.\nއާއިޒު މޫނު ހަދައިލިއެވެ. އަދި ގޮނޑިން ތެދުވެ ހިނގައިގަތެވެ. ޖާހަތު ފަރުވާލެއް ނެތި ކެއުން ކުރިއަށް ގެންދިޔައެވެ. އާއިޒު ބޭރަށް ނިކުމެގެން ދިޔައެވެ. ޝަކީބުގެ އެދުމުގެ މަތިން ޝަކީބުގެ ވިޔަފާރިއާ އާއިޒު ހަވާލުވުމުން އޮފީހުގެ ހުރިހާ ކަމެއް މިހާރު ވަނީ އާއިޒުގެ ބެލުމުގެ ދަށުގައެވެ.\nޖާހަތު ވިސްނާލިއެވެ. ބުރަ މަސްއޫލިއްޔަތު ކޮނޑުގައި އެޅުމުގެ ސަބަބުން އާއިޒުގެ އުޅުމަށް ބަދަލެއް އަތުވެދާނެ ހެއްޔެވެ؟ އާއިޒުގެ އުޅުން ރަނގަޅުވެއްޖެނަމަ ދެން ކަން ކުރާނީ ކިހިނެއް ހެއްޔެވެ؟ ވަރިވާން ބޭނުންނަމަ…\nސިކުނޑީގައި އުފެދެމުން ދިޔަ ހިޔާލުތައް އިމުން ބޭރުވެގެން ދިޔަ ކަމުގެ އިހުސާސް ކުރެވެމުން ދެފަރާތަސް ބޯ ހޫރުވާލީ ހިޔާލުތައް ބޭރުކޮށްލުމަށެވެ.\nއީމަން އާ ޔާނާ ތިބީ އީމަންގެ ކޮޓަރީގައެވެ. ހިތުގައި އުފެދިފައިވާ މަޑުމަޑު ރިހުމުގެ އަސަރު ޔާނާގެ ލޮލުން ފާޅުވާން ހުއްޓެވެ. ޔާނާ އީމަންގެ ގައިގައި އޮޅުލައިގަތެވެ. އެ ތަނަވަސް މޭގައި ބޯއަޅާލިއެވެ. “އީމު، ދެން ކިހިނެއް ހަދާނީ؟” ޔާނާ ހަތަރު އުދަރެސް ފެނު ޖެހިފައިވާ ފަދަ ރާގެއްގައި ސުވާލު ކޮށްލިއެވެ. ހާލިދު ކޮށްފައިވާ ޝަރުތު ތަކުގެ ތެރޭގައި ރީމް އީމަން ދެކެ ލޯބިވެއްޖެ ނަމަ ރީމް ދޫކޮށްނުލުމަށް ޝަރުތުކޮށްފައިވެއެވެ. އަދި އެފަދަ ހާލަތެއްގައި އިތުރު ކައިވެންޏެއް އީމަން ކޮށްގެން ނުވާނެއެވެ.\n“ޔާނު! ތެދަށް ބުނާނަމަ އަހަންނަށްވެސް ނޭނގެ ދެން ހަދަންވީ ގޮތެއް! އެކަމަކު ހަޤީޤަތަކީ އަހަރެން ނަށް ރީމް ދެކެ ލޯތްބެއް ނުވެވޭނެކަން، އަދި ހަމަ އެހެންމެ ޔާނު ދޫކޮށެއް ނުލެވޭނެކަން.” އީމަންގެ އަޑުގައި ކަންބޮޑުވުމުގެ އަސަރު ހުއްޓެވެ. ޔާނާގެ ހަށިގަނޑުގައި އީމަންގެ ދެއަތް ވަށާލައިފައިވީ އިރު އެދެއަތުން އެ ތުނިތުނި ހަށިގަނޑުގައި ފިރުމަމުން ދިޔައެވެ.\nއީމަންގެ މިހަރަކާތުން ޔާނާއަށް ބުނެދޭން ނޭނގޭފަދަ އަސަރެއް ކުރުވިއެވެ. ނިދާފައިވާ އިހުސާސްތަކެއް ހޭލައްވާލިފަދައެވެ. އީމަންގެ ގަމީހުގެ މޭމަތީގެ ގޮށްތައް ނައްޓާލެވިފައި ހުރުމުން އެ މޭގައި ޔާނާގެ ހޫނު ނޭވާތައް ބީހެމުން ދިޔައެވެ. ޔާނާ އަށް އިތުރަށް އީމަންގެ މޭގައި ބޮނޑިވެގަނެވުނެވެ. އަދި އީމަންގެ ބުރަކަށީގައި ދެއަތުން ބާރަށް ހިފަހައްޓައިލެވުނެވެ.\nޔާނާގެ ކުދިކުދި ހަރަކާތްތަކުން އީމަންގެ ހިތުގެ އިހުސާސްތައްވެސް ހޭލައްވާލިފަދައެވެ. ޔާނާ އިސްއުފުލާ ބަލައިލި ހިނދު ހަތަރުކަޅި ބައްދަލުވެގެން ދިޔައެވެ. އެދެމެދަށް ވެރިވެގެން ދިޔައީ ހަމަހިމޭންކަމެވެ. އެކަކު އަނެކަކަށްޓަކައި ހިތުގައި އުފެދެމުން ދިޔަ ޖަޒުބާތުތައް ހާމަވަމުން ދިޔައީ ލޮލުންނާއި އަތުގެ ބީހުންތަކުންނެވެ. ޔާނާ އަތުގެ އިނގިލި ތަކުން އީމަންގެ ކޯތާފަތާއި ކަނދުރާގައި ބީހިލުމުން އީމަންއަށް ދެލޯ މަރައިލެވުނީ ކުރެވުނު އަރާމު އިހުސާސް ތަކެއްގެ ސަބަބުންނެވެ. ދެހަށިގަނޑު އިތުރަށް ކައިރިވެގެން ދިޔައެވެ.\nބިނާކުރަވެމުންދިޔަ ލޯބީގެ މާހައުލު ވިއްސި ވިހާލިވެގެން ދިޔައީ އެކޮޓަރީގެ ދޮރު ކުއްލިއަކަށް ހުޅުވިގެން ދިޔުމުންނެވެ. ދޮރުކުރިމަތީގައި ހުރި ރީމް ފެނި މުޅި މާހައުލަށް ބިރުވެރި ތޫފާނެއް ވެރިވެގެން ދިޔަފަދައެވެ. އީމަންއާ ޔާނާއަށް ސިހިފައި ދުރަށް ޖެހެވުނެވެ.\num first. nice mi part.\nV reethi….keep it up….yana nd eemaan dhurunukurahchey…..haadha lahey up kuraaleh…knirakun nxt part…..\nVvvv salhi dhen vaane gotheh balaalan v beynun\naslu vx maa las up kuraaleh… mi part vx nice..\nThankolheh avahah update vaagotheh neh tha v reethi vaahaka\nV.reethi mihaaru. Thankolheh avahah up kohdhyba\ndhen vaany reem eeman n yana ge accident kuruvaany. edhemeehun vakive kommeves doc ehge wife ehge gothuga yana fennaany eeman hunnaany wheelchair ehga. dhen reem ah fennaany yana. eyge fahun story liya kujja hithah araany dhen nuliyaanee ey.. dhn huhttaalaane ?\nFeatured ހިތާމަ އެހެނިހެން ލޯބި November 10, 2019\nވަކިވެ ދިޔަޔަސް އަދު މިދުނިޔެއިން ( 6ވަނަ ބައި)\nބިރުވެރި ލޯބި October 21, 2014\nހިތާމަ ކުރުވާހަކަ ލޯބި October 31, 2018\nހުވަފެނުގެ ރާނީ 2\nލޯބި October 14, 2018


ހއ. ދިއްދޫ އެމްޑީޕީ ގޮފިތައް އަލުން އެކުލަވާލުމުގެ މަސައްކަތް ކުރަމުން އެބަދޭ – Maldivian Democratic Party\nހއ. ދިއްދޫ އެމްޑީޕީ ގޮފިތައް އަލުން އެކުލަވާލުމުގެ މަސައްކަތް ކުރަމުން އެބަދޭ\nހއ. ދިއްދޫ ގައި އެމްޑީޕީގެ ގޮފިތައް އަލުން އެކުލަވާލުމުގެ މަސައްކަތް ވަރަށް ބާރަށް ކުރިޔަށްދާ ކަމަށް އެމްޑީޕީ ދިއްދޫ ދާއިރާގެ ރައީސް އާދަމް ސަލީމް ވިދާޅުވެއްޖެ އެވެ.\nއެމްޑީޕީ ވެބްސައިޓަށް މައުލޫމާތު ދެއްވަމުން އާދަމް ސަލީމް މިއަދު ވިދާޅުވީ ގޮފިތައް ސައްހަކޮށް ވަރަށް އަވަހަށް އަލުން އެކުލަވާލާނޭ ކަމަށާއި، އޭގެ އިތުރުން އެ ދާއިރާއިން ހުސްވެފައިވާ ނައިބު ރައީސް ކަމުގެ މަގާމަށް ކުރިމަތި ލުމުގެ ފުރުސަތު ވެސް ވަރަށް އަވަހަށް ހުޅުވާލައި، އޮގަސްޓް މަހުގެ ނިޔަލަށް އެ މަގާމަށް މީހަކު އިންތިޚާބު ކުރެވޭތޯ މަސައްކަތް ކުރަމުން ގެންދާ ކަމަށެވެ.\nދިއްދޫގައި އެމްޑީޕީގެ 460 އަށް ވުރެ ގިނަ މެންބަރުން ތިބި ނަމަވެސް އެރަށުގައި އޮންނަނީ އެމްޑީޕީގެ އެންމެ3ގޮފި ކަމަށް އާދަމް ސަލީމް ވިދާޅުވިއެވެ. އެ3ގޮތްޕަކީ ހުންގާނު ގޮފި، ރީތި ގޮފި އަދި އިންގިލާބު ގޮފި ކަމަށް ވެސް އޭނާ ވިދާޅުވިއެވެ.\nއޮކްޓޯބަރ 2010ގައި ބޭއްވި އެމްޑީޕީގެ 2ވަނަ ކޮންގްރެސްގައި ފާސްކުރެވުނު، އަދި މިހާރު އަމަލުކުރަމުންދާ ދިވެހިރައްޔިތުންގެ ޑިމޮކްރެޓިކް ޕާޓީގެ އަސާސީ ޤަވާއިދުގެ 69 ވަނަ މާއްދާގައިވާ ގޮތުން އެ ޕާޓީގެ ގޮތްޕެއް އުފެއްދޭނޭ އެންމެ މަދު އަދަދަކީ 50 މެންބަރުންނެވެ. އަދި އެ ގަވައިދުގެ 70 ވަނަ މާއްދާގައިވާ ގޮތުން އެ ޕާޓީގެ ގޮތްޕެއްގެ ހިންގާ ކޮމިޓީ އެކުލެވިގެންވާނީ ހަމައެކަނި ރައީސް އާއި ނައިބު ރައީސްގެ މައްޗަށެވެ.\nދިއްދޫ ދާއިރާއިން ގޮފިތައް ސައްހަ ކުރުމުގެ މަސައްކަތް ކުރަމުންދާއިރު، އެ ދާއިރާއިން ދަނީ ދިއްދޫގައި މިމަހު ބާއްވަން ހަމަޖެހިފައިވާ އެމްޑީޕީގެ ޕޮލިސީ ކޮމިޓީގެ މަސައްކަތު ބައްދަލުވުމަށް ވެސް ތައްޔާރީތައް ކުރަމުން ކަމަށް އާދަމް ސަލީމް ވިދާޅުވިއެވެ.